
ZICHY  MIHÁLY  LEVELE. 

ZICHY  MIHÁLY  ÉLETE 


1 RT  A 


LÁNDOR  TIVADAR 


A költő  képzele- 
tében él  egy 
alak:  szárnyas  szellem, 
a kinek  testetlen  lénye  nincs 
kötve  a tér  és  idő  rögéhez,  s 
a kiben  mégis  a földi  indulatok 
minden  fajtái  csatáznak.  Szellem, 
a ki  a mennynek  honából  kivetve, 
nem  talál  befogadást  a földi  világ- 
ban. Amott,  a hol  hona  volna,  szám- 
űzött ; emitt,  a hol  új  bont  lelhetne, 
idegen.  Eltérő  két  világ  választó 
űrében  bolygó,  társtalan  szellem,  a 
kit  nagysága  kárhoztat  a társtalan 
magányosságra.  » így  jár  — se  czélja, 
se  hona  — soká  a puszta  végtelen- 
ben. « S ha  pihenésre  meg-megáll, 
tanyája  hideg  szirtorom,  mely  a 
menny  és  föld  űrébe  nyúlva,  menny- 
től és  földtől  egyképpen  idegen.  Es 
a szellem,  nagyságának  átkától  gyász- 
ban. röghöz  kötetlenségének,  szabad- 
ságának nagy  rabságában  gyászos  panaszra  kel. 

»A  szeszélyes  sors  hazámtól  igen  messze,  és 
életem  nagyobb  részére  számüzött«,  — panaszolja 
Zichy  Mihály  egyik  levelében.  S a keserűség,  mely 
e sorokból  kiárad,  mintha  rokonná  tenné  a Zichy 
gyászát  a Lermontov  szellemének,  A démonnak 


A démon  sir. 


nagy  gyászával,  a melyet  talán  éppen  e lelki  rokon- 

ság  révén  szólaltatott  meg  olyan  csodálatos,  megragadó  erővel  a Zichy  Mihály  művé- 
szete. Társtalan,  hontalan  szellemként  él  a nagy  művész  idegen  földön,  idegen  világ- 
ban, idegen  művészet  közepette.  Társtalan  mint  ember  és  társtalan  mint  festőművész ; 
társtalan  az  elért  rangjában  és  társtalan  az  eszmevilágában.  Elméjének  mélységes  vívó- 
dásából nagy  élete  során  irányeszmék  szűrődnek  le,  a melyek  számára  szűk  Prok- 
rusztesz-ágy  a festőművészet  kifejező  képessége.  Mindazt,  a mit  az  emberiség  nagy 
problémáiról : a krisztusi  altruizmusról,  az  ember  véges  voltáról,  tehetetlenségéről,  a fajt 
fentartó  szerelmi  ösztönről,  a hatalom  és  a szolgaság  harczárói,  a vallás  és  a világi 
élet  ellentétéről,  a lét  semmiségéről,  múlandóságáról  bölcselő  észszel  elgondolt,  keve- 
sen gondolták  el  hasonló  szellemi  erővel  és  erkölcsi  tisztasággal,  még  kevesebben  ábrá- 
zolták meg  az  ecset  és  a rajzón  olyatén  művészi  erejével,  a milyennel  Zichy 
Mihály  cselekedte. 

Egyéniségének  ez  a bölcselő  szabása,  elméjének  nagy  erudicziója  társtalanná  teszi 
öt  a festőművészek  sorában,  a hol  a mesterség  titkainak  kutatása  háttérbe  szorítja  az 
általános  emberi  neveltséget.  De  bölcselkedésének  képies,  szimbolikus  kifejezése,  festő- 
volta elválasztja  őt  a filozófusok  világától,  úgy  hogy  helyet  a számára  valóban  nem 
lehet  találni  a szellemi  harczosok  semmiféle  rendjében.  Párját  nem  lelő  magá- 
nyos ember  ő,  mint  a Lermontov  démonja.  Kinőtt  az  általános  emberi  mértékből 
szellemének  mindenfajta  megnyilatkozásával,  geniáíis  méreteivel,  gazdagságával : szóval 
egyéniség,  a kinek  számára  nincsen  mértékünk,  a ki  másmihez  nem  fogható,  a ki  min- 
den irányban  maga  adja  meg  a maga  mértékét. 

Es  valóban  nagyságnak  is  kivételes,  akár  melyik  oldalról  közelítjük  is  meg  őt: 
kivételes  mint  ember,  és  mint  művész  egyaránt,  kivételes  élete  pályájában  és  művészi 
irányzatában.  Fiatalon,  szinte  serdülőkorban  nemes  családi  hagyományainak  ellenére 
festőnek  megy  s az  áhított  művészi  jövőért  feláldoz  mindent:  rokoni  köteléket,  szép 
hazai  jövendőt,  az  élet  nyugalmát.  Tanul  Budapesten  és  Bécsben,  elkerül  Oroszországba, 
a czárok  udvarába,  onnan  franezia  földre,  rajongó,  uj  erkölcsi  és  művészi  irányokat 
kereső  világba.  Visszavetődik  Magyarországba,  a hol  valóban  meg  nem  értik,  barátja 
a walesi  herczegnek  Skótországban  és  ismét  bizalmasa  az  orosz  czároknak,  a kiknek 
kegye  az  egyetlen  változatlan  és  nyugodt  mozzanat  hányatott  életében.  De  az  örökös 
változás,  hányattatás  közepette  egyre  erősebbé  fejlődve,  a válságok  tanulságaiból  nagyra- 
növekedve,  végig  kiséri  őt  a maga  egyéni  hajlandósága,  mely  a bölcselkedésre  vonzza, 
nagy,  igazságkereső  erkölcsi  érzéke,  mely  az  emberi  szabadságért  lelkesíti,  és  magyar 
érzése,  a melyben  életelevenen  működik  a hazai  milieu  emlékezete,  a magyar  költészet, 
történelem  és  a magyar  ujjáébredés  szeretete. 

A nagy,  változatos  életpályán  ezernyi  ellentét  halmozódott  fel,  a miket  össze- 
egyeztetni alig  tudnánk  mindennapos  emberi  felfogással.  De  hisz  minden  nagy  gazdag- 
ságban ott  az  ellentét  látszata  s a legtöbb  ellentét  a mindenség,  a nagy  természet  vég- 
telen gazdagságában  van.  Zichy  Mihály  nagyságának  éppen  az  a legnagyobb  bizonysága, 
hogy  minden  ellentétet  össze  tudott  olvasztani  a maga  nagy  egyéniségével : apostol, 
a ki  ur  a kor  legvitásabb  irányeszméin,  művész,  a ki  király  a képzőművészet  birodalmá- 

nak  miden  tartományában  lángelméje  révén,  a mely  mindent  magába  tudott  olvasztani 
és,  mint  Gautier  Teophile  mondja,  mindent  magából  tudott  meríteni,  mindig  a maga 
esze  után  járt,  mások  nyomdokát  sohasem  követte.  Valósággal  megdöbbentő  egyéniség 
nagy  sokoldalúságával,  eszméinek  szertelenségével:  örökké  forrongó,  munkálkodó 
vulkán,  a ki  emberi  és  művészeti  igazságokat  hajít  ki  magából  untalan,  apostol,  a ki 
ez  eszméket  hirdeti,  agitátor,  a ki  eszméiért,  az  emberiség  eszméiért  képformában 
szónokol,  oktat,  gúnyol,  ostoroz  és  lelkesít. 

íme  Zichy  Mihály,  a magyar  faj  egyik  legnagyobb  szülötte,  egész  egyéniségével 
és  munkásságával  a faj  erejének,  szellemi  képességeinek  egyik  világraszóló  tanúbizony- 
sága. A mint  azt  maga  hirdeti  a legszebb  szóval,  minden  félreértés  és  mellőztetés  elle- 
nére is  szinte  hivalkodó  büszkeséggel  vallván  magát  magyarnak  az  idegenben.  Művé- 
szeti és  emberi  nagyságán  kívül  fajához  való  ez  a nagy  hűsége  különbözteti  meg  öl 
hazánk  legtöbb  külföldre  szakadt  nagy  fiától. 

Az  eszmények  embere  volt  Zichy  Mihály  egész  életében:  az  emberi  jogok,  a művé- 
szet és  a hazaszeretet  eszményeinek  rajongója.  Ezeknek  hódolt  a fiatalkor  ábrándjai- 
ban és  az  öregség  bölcselő  magányában,  itthon  a hazában  és  künn  az  idegenben, 
tetteiben  és  művészetében.  Életének  ez  a tanulsága,  melyet  gyönyörűen  fejez  ki  egy 
levele,  világító  sugarat  vetve  életének  egész  rajzára: 

»Mi  után  ítélik  meg  ma  a művész  jelentőségét.  Először  monumentális  alkotásai 
»után;  másodszor,  mennyi  pénzt  szerzett  művészetével;  vagyis  azon  árfolyam 
>>szerint,  melylyel  műveit  a műmecénások  börzéjén  jegyzik;  harmadszor  társa- 
dalmi állása  után,  melyet  kivívott.  Monumentális  képet  azonban  nem  minden 
^érdemes  művésznél  rendelnek  meg,  s a ki  megrendelés  nélkül  mégis  megfest  egy 
»ily  képet,  az  ugyan  koldusbotot  vehet  kezébe.  Ezek  közé  tartozom  én  is,  bár 
»azért  sorsom  nem  ily  tragikus.  A mi  a pénzbeli  sikert  illeti,  képeimért  sohasem 
• fizettek  túlságos  árakat,  azonban  művészi  működésem  alatt  sok  pénz  megfordult 
"kezemben.  Megtörtént  az  is,  hogy  képeimen  az  ismét  eladók  háromszoros  pénzt  nyer- 
»tek.  Képeim  tulajdonképpen  még  sincsenek  a piaczon,  tehát  nincs  is  árfolyamuk, 
»nem  jegyzik  őket.  Társadalmi  állásom  olyan,  milyent  kevés  festőtársam  ért  el. 
"Közbecsüléshen,  jómódban  élek  az  orosz  udvarnál,  kivételesen  bizalmas  érinl- 
»kezésben  az  elhalt  III.  Sándor  czárral.  1853-tól  1871-ig  és  1882-től  máig  vagyok 
»az  orosz  udvarnál  s bizton  hiszem,  életem  végéig  itt  is  maradok.  Csak  azokban 
»a  kevés  pillanatokban,  melyeket  hivatalom  engedett,  áldozhattam  művészi  szen- 
vedélyemnek s készíthettem  oly  müveket  is,  melyek  a művészvilágban  eltagad- 
»hatatlanul  némi  hírnevet  szereztek  nekem.  Mint  idegen,  még  hozzá  mint  magyar, 
»dicsekedhetem  azzal,  hogy  Oroszországban,  bár  irigyelve,  de  ellenségek  nélkül 
»élek  s bizonyos  vagyok,  hogy  az  orosz  művészek  jó  kollégának  tartanak.  Rokon- 
»szenvüknek,  barátságuknak  oly  sok  s maradandó  jelét  tapasztaltam,  hogy  azon 
»nem  is  kételkedhetem.  És  mivel  az  én  művészi  életemben  nem  ment  minden 
»simán  és  könnyen;  mivel  a legjobb  akarat,  a legtisztább  szándék  sem  bírta 
»a  nagy  akadályokat  teljesen  legyőzni,  sőt  ellenkezőleg  gyakran  buktam  el 

»a  harczban  s kitűzött  czélomtól  messze  elestem;  mivel  a hullámok  gyakran 
“összecsaptak  fejem  fölött,  de  én  még  sem  merültem  el:  azért  az  én  életem  tör- 
ténete fiatal  festőtársaimnak,  kik  még  csak  most  akarnak  maguknak  pályát 
törni,  ha  nem  is  szolgálhat  éppen  tanulságul,  mégis  érdekelheti  őket  s a 
'kemény  küzdelmek  nehéz  óráiban  belőle  uj  bátorságot  meríthetnek.  Mert  a 
• küzdés  nagyon  nehéz,  de  föltétlenül  nemes. 

»1842.  évtől  máig  szolgáltam  a művészet  zászlaja  alatt.  Több  művészi  irány 
»váltotta  fel  egymást  ez  idő  alatt.  Kérem  az  egek  urát,  hogy  kedélyemet  frissen, 
»épségben  tartsa  meg  s tegyen  képessé  arra,  hogy  az  uj  művészi  irány  alkotá- 
»saiban  gyönyörködhessem  s hagyja  meg  erőmet,  hogy  ez  uj  irányban  működ- 
» hessem  is.« 


A czárné  legyezője. 


A FESTŐINAS. 

Művészetünk  a negyvenes  években.  — Nemesi  előítéletek.  — A Zichy-család  helyzete.  — Zichy  Mihály 
gyermekévei.  — A veszprémi  diák.  Tikos,  a festő.  — Marastoni  műhelyében.  Az  önállóság  vágya.  — 
A kis  összeesküvők.  — Merénylet  Széchényi  István  ellen.  Bécsben,  Waldmüller  iskolájában. 
Művészeti  viszonyok.  — Az  első  művek.  Waldmüller  tanító  módszere.  — Az  első  csalódások. 

A sorsfordulat. 

A magyar  szellem  ujjáébredésében  legmostohább  sors  a művészeteknek  jutott. 
A lét  vagy  nem  lét  kérdése  a politikai  felszabadulásban  volt  s mi  sem  természete- 
sebb, mint  hogy  a nemzet  és  vezető  fiai  annak  művelésére  vetették  magukat,  a mi 
ennek  a felszabadulásnak  eszköze  volt : a nyelvet  nevelték,  dédelgették,  annak  minden- 
fajta irodalmi  alkalmazását  próbálták  meg.  A nyelv  az  élet,  mert  általános  és  közös 
a nemzet  minden  egyedével : szervesen  hat,  ellentétben  a többi  művészettel,  a melyben 
nincsen  változás,  a mely  élettelennek  tetszik.  A nagy  tömegek  törekvéseinek  irányítá- 
sára, érzelmeik  sugallására,  a magyarság  egyesítésére  a nyelv  és  a vele  való  művészet 
volt  a leghathatósabb  eszköz.  így  esett,  hogy  a tizenkilenczedik  század  első  évtizedeiben, 
mikor  diadalmasan  bontakozott  ki  százados  homályából  a magyar  irói,  költői  és 
szónoki  szellem:  a mikor  a múlt  dicsőségének  nagy  énekesei,  a jelen  bűneinek  hatal- 
mas ostorozói  és  a jövő  reményeinek  ihletett  prófétái  támadtak:  nagy  költők,  nagy 
Írók,  nagy  politikusok;  akkor  művészetről  szó  még  alig  esett,  magyar  művészetnek 
még  egyáltalán  nyoma  sem  volt. 

Hogy  is  lehetett  volna,  mikor  egész  Európában  éppen  ekkor  indult  végső  elgyen- 
gülésébe az  előző  századból  átragadt  művészet,  az  élettelenné  fagyott  doktorinál* 
formalizmus  rabja,  mikor  egész  Európában  is  alig  settenkedett  még  a képzőművészet 
újjászületésének  sejtelme.  Magyarországon,  a hová  még  egyebekben  is  elkésve  érkeztek 
meg  a nyugati  művelődés  áramlatai,  irányváltozásai  s kivált  művészeti  dolgokban 
szinte  teljességgel  hatástalanok  maradtak,  még  utánzó,  idegen  művészetnek  sem  volt 
úgyszólván  semmi  nyoma.  Még  az  olasz  és  németalföldi  haldokló  akadémikus  festészet 
sem  vetette  el  hozzánk  bágyadt  sugarait.  Festőművész,  név,  egyéniség,  a ki  valamelyest 
is  számot  tenne,  nem  került  Magyarországra,  nem  hogy  nemzetünk  sorából  támadt 
volna  a tizenkilenczedik  század  elején.  A ki  akadt  mégis  hazánkban  ecsetforgató,  raj- 
zoló ember,  az  a munkáját  nemcsak  kenyérkereset,  de  művészeti  felfogás  dolgában  is 

teljességgel  mesterségszerüen  űzte:  megrendelésre  csinált  oltárképet,  arczképet,  alkalmi 
dolgot  keveset;  mindezt  ihlet,  magasabb  művészi  irányzat  nélkül.  Ezért  volt-e, 
hogy  a magyar  társadalom  lenézte  a festőt,  közönséges  mesterembernek  tekintette, 
sőt  még  annál  is  rosszabbnak,  mert  léhábbnak,  könnyelműbbnek,  vándorló  nyugha- 
tatlannak is  látta  ? Vagy  tán  nemcsak  az  akkori  festők  jelentéktelensége  keltette  ezt 
a közfelfogást?  Talán  igazi  jeles  művészszel,  számottevő  egyéniséggel  szemben  is  meg- 
lett volna  a társadalomnak  ez  az  előítélete?  Nehéz  eldönteni.  De  bizonyos,  hogy 
származásos,  nobilis  ember  szégyelni  valónak  tartotta  a pingálást,  a festő  műtermét 
műhelynek*  nevezte  a közfelfogás,  s hogy  a magyar  nemzet  renaissance-ában,  a mikor 
minden  téren  beállt  a fellendülés,  éppen  csak  a festészetben  maradtunk  alanti,  úgy- 
szólván a műtörténet  körén  kívül  eső  színvonalon.  Változott  valamelyest  a dolog, 
mikor  Magyarországra  jött  Marastoni  Jacopo,  a velenczei  származású  olasz  festő,  s haza- 
jött Barabás  Miklós,  a kinek  tehetsége  eladdig  nem  ismert  jelességü  műveket  alkotott. 
A festőpályát  ugyan  továbbra  is  ignobilis  pályának  tekintették,  de  Barabást  is,  Maras- 
tonit  is  megkedvelték,  foglalkoztatták  és  meg  is  becsülték.  A két  művész  hatása  alatt 
eleinte  satnyán,  de  mégis  támadozott  valamelyes  művészeti  élet.  Az  iskolákban  ugyan 
rajzot  csak  geometriait  tanítottak,  művészeti  rajzolást  a legtöbb  iskolában  nem  is 
ismertek,  de  Marastoninak,  nagy  pártfogással  sikerült  amolyan  festőiskolafélét  tobor- 
zania.  Az  iskola  természetesen  szintén  »műhely«  volt  az  akkori  közszólás  szava 
szerint.  A kik  pedig  néhányan  beléje  jártak,  »festőinasok«  valának.  Néhány  antik  szobor 
másolata,  egy  csomó  mintarajz,  a melyet  maga  Marastoni  mester  készített  nagy  jeles- 
séggel,  sok  festék  és  rajzoló  szerszám : ez  volt  a műhely  egész  felszerelése,  ezzel  és 
erről  kellett  az  inasoknak  a képábrázolás  nagy  művészetét  megtanulniok. 

A negyvenes  évek  legelején  vendég  jelent  meg  az  iskolában:  tizennégy  éves,  hul- 
lámos, szökefürtü,  nagy  kékszemü  erőteljes  növésű  fiú,  a kit  odahozott  a kíváncsiság 
és  a benső  vágy,  hogy  ö is  tanulhasson  a híres  mestertől.  Neve  széphangzásu  volt 
az  öreg  Marastoni  fülének:  Zichy  Mihály,  a Zichy-nemzetség  nemesi  ágának  sarja. 
De  a nevénél  és  származásánál  is  jobban  tetszett  az  olasz  mesternek  a kis  fiú  ügyes- 
sége, a melylyel  minden  látott  alakot,  arczot  lerajzolt,  és  lelkesedése,  a melylyel  a fes- 
tést és  a rajzolást  kedvtelésből  művelte.  A kis  Zichy  ugyanis  a piaristák  pesti  gim- 
náziumának volt  a bejárója  s Marastoni  gondolni  sem  mert  rá,  hogy  a nagy  nemes 
nemzetség  másra  szánt  fiából  a festőmesterségnek  választott  művelője  váljék  valaha. 
Pedig  másként  volt  megírva  a sors  könyvében  és  a kis  Zichy  Mihály  lelkében. 

Zala  somogymegyei  faluban,  a hol  atyjának,  Zichy  Sándornak  kastélya  és  birtoka 
volt,  a gyermekjátékok  közepette  is  a kép  volt  a kis  Mihály  legkedvesebb  játéka. 
1(827  október  21-ikén  született  a kastélyban  s még  egészen  süldőgyermek  volt,  a mikor 
édesatyját  elvesztette.  A csapásról,  mely  a családot  és  őt  érte,  mit  sem  tudva,  anyja, 
Eperjessy  Júlia  nevelésére  maradt.  A jé)  anyának  azonban  nem  volt,  nem  leheteti 
kellő  gondja  a gyermekei  nevelésére.  A zalai  Zichy-család  az  anyagi  romlás  felé 
haladt.  Az  ősök  túlságosan  jól  éltek  az  utódok  rovására  és  Eperjessy  Júlia  férje  halála 
után  a legnagyobb  gazdálkodással  is  alig  tudta  úgy  ahogy  megóvni  a nemes  család- 

nál  akkor  elengedhetetlen  külső  szint.  A gentry-életet,  a mikor  a család  kifelé  mutatkozott, 
megtagadni  nem  lehetett,  de  a vendégeskedést  he  kellett  szüntetni.  Zichyné  Eperjessy 
Júlia  takarékos  zárt  házat  vitt  s a két  fmt,  Antalt  és  Mihályt  nagy  szigorral,  néha 
talán  túlságos  keménységgel  tartotta  pórázon.  Az  oskolázás  első  elemein  otthon,  a zalai 
kastélyban  estek  át  a fiuk.  Az  élet  ott  egyre  nehezbedett.  Valóságos  kolduskirályfiak 
voltak  a zalai  kolduskirályságban,  a kiknek  óvni  kellett  a látszatot,  bárha  tönkre  is  jutott 
a vagyon.  A nagyúri  formákat  kellett  tartani.  A miről  még  aggkorában  is  emlékezve 
így  mesél  nagy  derűvel  maga  Zichy  Mihály : 

»A  kastély  egy  rövid  félórajárásra  volt  Zalától,  a falutól.  Azért  Tóni,  ha  be  akart 
menni,  befogatott  a rozoga  féderes  hintóba,  a bakra  felült  a gyűrött  galléru  libériás 
kocsis  és  egyre  rángatta  a négy  lovat.  Mert  négylovas  hintó  volt  ez,  ámbátor  félig 
sánták  voltak  a lovak.  Hanem  azért,  ha  otthon  maradt  valami,  zsebkendő,  vagy 
esernyő,  ő,  a fiatal  suhancz,  futott  vissza  gyalog  a kastélyba  és  még  idejekorán  elérte 
a négylovas  hintót.« 

Szegényes  életben  telt  el  pár  esztendő,  a melybe  változatosságot  csak  nagyanyánál 
való  látogatás  hozott.  Háromnegyedórányira  a kastélytól  volt  Zichyfalva,  a család 
tulajdonképeni  fészke.  Ott  lakott  atyjának  anyja,  a jólelkű,  ritka  miveltségü,  német- 
származású  nagyanya,  a ki  gyengéd  szeretettel  fogadta  mindig  árva  unokáit.  A zalai 

tiszta  magyar  környezettel  szemben  érdekelte  itt  a kis  Mihályt  sok  uj  vbnás  is,  első- 

sorban a német  nagyanya  német  környezete.  Szívesen  járogatott  át  Zichy  falvára,  a 
német  portára,  a hol  csak  az  egyik  kocsis  volt  magyar.  Ez  is  csak  alkocsis  volt,  mert 

a négylovas  hintót  mindig  a német  kocsis  hajtotta.  De  volt  valami  Zichyfalván,  a mi 

a rakonczátlan  Mihályt,  de  meg  komolyabb  bátyját,  Antalt  is  rendkívül  érdekelte  és 
fejlődésükre  hatással  is  volt:  a boldogult  nagyapa  könyvtára.  Az  öreg  Zichy  könyv- 
gyűjtő  szenvedélyének  volt  ez  hagyatéka:  sok  drága  német  könyv,  költői,  történelmi 
és  egyéb  tudományos  munkák,  képesek  és  képnélkül  valók.  Antal  a történelmi  könyve- 
ket bújta,  Mihály  ellenben  az  illusztrált,  a »képes«  könyvek  rajzait  bámulta,  különös 
szeretettel  forgatván  egy  régi,  1800-ban  nyomatott  nagy  képes  bécsi  kosztümkönyvet, 
a melynek  ez  volt  a komoly  czime:  »Versuch  iiber  die  Costiüne  dér  Völker.«  Szines 
nyomatokban  volt  itt  bemutatva  a föld  népeinek  viselete,  és  Mihály  először  ezeken 
a rézmetszeteken  edzette  szemét  az  alak  látására.  Mert  akkor  már  firkált,  rajzolgatott 
sokat  s gyorsan  fejlődő  eszét  érdekelte  a jelmezek  tarka  szine,  változatos  formája. 
Meg  is  tanulta  buzgón  a könyv  szövegéből,  melyik  mifajta  jelmez,  viselet,  teleirta  a 
képek  szegélyét  jegyzetekkel,  hogy  annál  könnyebben  tanulhasson.  A könyv  szövege 
tudniillik  egészen  külön  volt  a képektől,  úgy  hogy  a fiúnak,  ha  valamelyik  kép  magya- 
rázatát meg  akarta  tudni,  nagy  fáradsággal  ‘kellett  a könyv  más  részét  fellapozni  és 
onnan  a kép  értelmét  kibetüzni.  Ezt  a könyvet  Mihály  el  is  vitte  magával  Zalára, 
ahová  később,  a nagyanya  halála  után,  az  egész  könyvtár  is  került. 

Sőt  elvitte  talán  Veszprémbe  is,  ahová  a piaristákhoz  adták  a gimnázium  elvég- 
zésére. Ott  járta  Autal  is  az  oskoláit,  mig  anyjuk  átköltözött  Tolna  megyében  lakó 
rokonaihoz  az  Eperjessy-birtokra.  Rakonczátlan,  túleleven  fiú  volt  itt  is,  keveset  és 

rosszul  tanult,  és  alig-alig  hogy  tanárai  áteresztették  egy-egy  osztályon.  De  kedves  fiú 
volt,  pompás  kedélyű,  éles  eszü,  eleven  gyerek,  a kit  meg  kellett  szeretni.  így  azután 
tanárai  nemcsak  hogy  áteresztették,  de  még  jó,  sőt  kitűnő  bizonyítványt  is  adtak  neki. 
Fivérével  a Sámson  tanár  nevelőintézetében  lakott,  a ki  szerette  a »kis  Miskát «,  sokat 
elnézett  neki,  a mi  éppen  annyira  ártott  a kis  fiúnak,  mint  az  anyai  tulszigor.  Elvégezte 
volna  a veszprémi  gimnáziumot,  ha  ez  a két  ellentétes  nevelési  szélsőség  nem  kapatja 
benne  lápra  a gyerekes  éretlen  vétkeket.  Maga  meséli  Pintér  Ákosnak,  a ki  a nagy 
mester  életét  kutatja,  hogy  egész  nevelése  ferde  irányba  terelődött,  nem  sok  híján 
erkölcsi  érzékét  is  elvesztette:  elcsenegetett  apróságokat,  ezüstfélét  és  eladta,  hogy  — 
czirkuszba  s más  eleiébe  mehessen.  Ilyen  dolgok  miatt  aztán  a jó  kegyesrendi  atyák 
is  megnehezteltek  s erkölcsi  magaviseletéből  olyatén  osztályzatot  adtak  neki,  hogy  a 
sintaxisból  ki  kellett  venni,  mert  különben  kicsapták  volna.  Ekkor  került  Antal  bátyjá- 
val együtt  Pestre,  ugyancsak  a kegyesrendiek  gimnáziumába.  Ha  Veszprémben  rosszul 
tanult,  Pesten  még  rosszabbul  tette.  Oka  és  alkalma  egyaránt  több  volt  itt  az  iskola- 
kerülésre,  mint  Veszprémben.  A festőműhelyek  lekötötték  minden  érdeklődését  sa  mikor 
el  is  ment  az  iskolába,  nem  a tanuláson  járt  az  esze,  hanem  a rajzoláson.  A könyvei 
széleit,  füzeteit  telerajzolta  alakokkal  és  fejekkel:  hol  pompás  arczmást  rögtönzött 
tanárairól  vagy  tanulótársairól,  hol  mulatságos  torzképbe  gyúrta  arczukat  és  alakju- 
kat. Tanárai  persze  szerfölött  boszankodtak  a figyelmetlen  ifjún,  a ki  rosszul  tanult, 
a rajzórákon  alig  akart  dolgozni,  de  minden  egyéb  időt  folyton  csak  czéltalan  firka- 
rajzolással lopott  el.  A rajzokban  megnyilatkozó  tehetséget  nem  ismerték  fel,  sőt 
egyenesen  félreismerték,  mert  bátyját,  a komoly  Antalt  sokkal  jobb  rajzolónak  tartot- 
ták és  osztályozták,  mint  őt.  Ezért,  vagy  más  egyéb  okokból  édes  anyja  egy  napon 
felvitte  Mihályt  Bécsbe  a logika  elvégzésére.  Itt  azonban  Miska  teljes  parádéval  meg- 
bukott s szégyenszemre  visszakerült  Pestre,  a hol  aztán  bevégezte  a középiskolát. 

Édes  anyja  akarata  szerint  most  az  egyetemre  kellett  volna  járnia,  hogy  a jogot 
elvégezze.  Be  is  Íratták  oda,  de  Mihálynak  egyében  járt  az  esze.  Eperjessy  Júlia  meg- 
rendelte a férje  és  a maga  arczképét  valami  Tikos  nevű  sánta  magyar  festőembernél. 
A megrendelés  révén  Mihály  elkerült  a festőhöz,  a kinek  egyre  gyakoribb  vendége  lett. 
Hogyisne,  a mikor  nála  látott  életében  először  festőműhelyt,  s benne  a festés  minden 
szerszámait,  ecsetet,  olaj-  és  akvarellfestéket.  A suhanez  gyerekre,  a ki  eddig  is  nyakra- 
főre  pingált  huszárokat,  generálisokat,  fényes,  tarka  ruháju  katonákat,  rendkívül  mély 
hatással  volt  ez  az  első  festőműterem,  s bár  a Tikos  portrait-i  bámulatosan  rosszak 
voltak,  sőt  még  az  eredetijükhöz  sem  hasonlítottak,  őt  mégis  bámulatra  ragadták 
Tikos  iránt. 

Ilyen  előzmények  után  került  el  1842-ben  Marastoni  Jacopo  műtermébe.  A derék 
olasz  mester,  a kit  büszkévé  tett,  hogy  ilyen  előkelő  család  sarja  jelentkezik  nála  növen- 
dékül, túláradó  szívességei  fogadta  őt,  de  lelkesedése  csakhamar  a legőszintébb  szere- 
tetté változott,  mikor  Zichy  Mihályt  közelebbről  megismerte,  rajzait  meglátta,  talen- 
tumának nagy  jeleit  tapasztalta.  Fellengző,  rapszodikus  dicsérettel  halmozta  el  tanít- 
ványát, lelkes  elismerésével  buzdította  a komoly  munkára,  a festőpályán  való  meg- 

maradására,  a melyen  nagy  jövőt  jósolt  neki.  És  a mester  lelkesedésének  nagy,  döntő 
hatása  volt  a művészi  hajlandóságú  fiatal  lélekre.  »Marastoni  szította  lángra  a pislogó 
parazsat,  melynek  melege  még  most  is,  hár  a hamu  elijesztőleg  halmozódott  fel,  élte- 
tőleg  hat  reám.«  így  jellemzi  maga  Zichy  Mihály  azt  a hatást,  melyet  első  mestere 
reája  gyakorolt  s a mely  befolyása  alatt  megkezdte  alkotásainak  hosszú  sorozatát, 
»művészi  vétkeinek  gyónóczéduláit«. 

Itt,  a festőműhelyben,  festőinas  mivoltában,  talált  irányt  a fiatal,  tévelygő  lélek ; 
itt  érezte  magát  jól,  a mázolás,  rajzolás  és  festéktörés  közepette.  Négyen  voltak  együtt, 
fiatal  15—17  éves  suhanczok:  Mihályon  kívül  köztük  volt  Jacobey  Károly,  a később 
ismert  oltárképfestő  és  Marostoni  Pepi,  a mester  fia,  a ki  apja  mellett  növekedvén  föl 
akkor  legtöbbet  tudott  a festőművészeihez.  A négy  fiatal  ember  teljes  testvériségben 
élt  a műteremben:  közös  volt  munkájuk,  közös  volt  czéljuk  és  közös  volt  lelkesedé- 
sük is  a kor  nagyjai,  vezető  szabadságeszméi  iránt.  A lelkesedés,  mely  akkor  az  egész 
Magyarországot  átjárta,  Zichy  Mihályt  és  társait  is  tettre  ösztökélte.  Mindjárt  az  első 
évben,  a Metternich-uralom  idejében  történt,  a mikor  egész  Magyarország  elkeseredett 
gyűlölettel  volt  eltelve  az  osztrák  herczeg  iránt.  A Marastoní  mester  műtermének  fiatal 
növendékei,  a serdiiletlen  gyerek-politikusok  fantaszta  lelkében  talán  még  nagyobb 
tűzzel  lángolt  ez  a gyűlölet,  mint  a szereplő  ifjú  óriások  legtöbbjében.  A sok  honfi- 
búnak, a mely  a fiatalok  lelkét  eltöllötte  és  beszélgetéseik  során  egyre  fokozódott,  végre 
az  lett  a következménye,  hogy  az  ifjak  nagy  elszánással  összeesküvésre  határozták  el 
magukat.  Komor  arczczal  jártak  napokon  át  s a mint  Marastoni  mester  kitette  a lábát 
a műhelyből,  nosza,  összeültek  a kis  Petur-bánok  és  egy  nap  felesküdtek  hitükre, 
becsületükre,  hogy  a ki  legelébb  találkozik  az  utczán  Metternich  herczeggel,  az  leöli  őt, 
mint  egy  kutyát.  Akármivel,  akár  egy  bicskával  is,  vagy  éppen,  ha  más  nincs  a közelben, 
kővel.  Néhány  régi  kép  mintájára  — festőinasokhoz  méltóan  — festőileg  formálták  az 
esküt  s a kis  összeesküvők  térden  állva,  két  ujjúkat  fölemelve,  fenhangon  mondták  az 
eskümintát.  Sőt  még,  az  ősmagyarok  példájára,  vérükkel  is  meg  akarták  pecsételni  az 
esküt,  de  aztán  az  eszmét,  az  operáczió  fájdalmára  való  tekintettel,  közösen  elvetették. 

Ezek  után  komoly,  söl  komoran  ünnepies  arczczal  jártak-keltek  az  utczákon  és 
keblüket  dagasztotta  az  a tudat,  hogy  ők  most  hazafiak  és  összeesküvők.  Ha 
találkoztak  az  utczán,  vésztjósló  komolysággal  üdvözölték  egymást  és  a világért  se 
rándult  volna  egyetlen  arczizmuk  se  nevetésre,  holott  ifjúi  kedélyüknek  ez  nagy 
önmegtagadása  volt. 

Merényletre,  mély  sajnálatukra,  még  se  került  sor,  mert  a herczeg,  tán  megérez- 
vén  a közeledő  veszélyt,  eltávozott  Magyarországról  ép  bőrrel,  mielőtt  még  a kis 
összeesküvők  bicskája  megcsiklandozta  volna. 

Jelentéktelen  epizód  ez,  de  rendkívül  jellemzi  a Zichy  Mihály  független  egyéni- 
ségét, a melynek  nyoma  az  ifjúi  rakonczátlanságban  is  megnyilatkozott,  és  jellemzi  a 
kort,  a mely  a Zichy  Mihály  fogékony  lelkét  teleitatta  a maga  nagy  eszményi  lángo- 
lásával, hazafiasságával,  szabadságszeretetével,  a humanizmus  és  az  emberi  jogok 
kultuszáért  való  rajongással. 

A fiatal  kor  e gyönyörű  ábrándozása,  fantaszta  álmodozása  közepette  nem  termett 
persze  számbajöhetö  alkotás  a Zichy  Mihály  ecsetjéből;  fiatal,  serdülőfélben  levő  gyerek 
volt  még  csak,  a kinek  a művészet  tanulása  sem  volt  még  czél,  csak  lelkének  jóleső 
mulatság,  a mely  suhanczos  csinyekkel  együtt  kitöltötte  fiatal  életét.  Egy  ilyen  csínyt 
érdekességéért  méltó  megörökíteni,  mert  először  s talán  utoljára  kapcsolatba  hozta  Zichy 
Mihály  nevét  gróf  Széchenyi  Istvánéval.  Harezias  hajlamaikhoz  képest  az  ifjak  minden- 
féle fegyvert,  mordályt,  pisztolyt  szereztek  be  s igy  fölfegyverkezve  kirándultak  a mezőre 
lövöldöző  játékra.  Egy  ilyen  kirándulás  utáni  napon  Jacobey  Károly  — Marastoni  mester 
éppen  eltávozott,  — elővette  a pisztolyt  a műteremben  s így  szólt: 

— Azt  hiszem,  hogy  tegnap  benne  maradt  az  utolsó  töltés.  Próbáljuk  meg,  elsül-e? 

Mihály  hozzájárult  az  indítványhoz.  Kikönyököltek  hát  az  ablakon  s a pisztolyt 
elsütötték.  A miből  nagy  zavar  is  támadt.  A műteremmel  szemben,  a Szél-utczában  volt 
Széchényi  István  palotája.  A nagy  durranásra  összefutott  a nép,  s csakhamar  szárnyra- 
kelt  a rémhír,  hogy  a legnagyobb  magyar  ellen  merényletet  követtek  el.  A rendőrség 
nyomozni  kezdett  s természetesen  nagy  derültség  között  ráakadt  a rémhír  forrására. 
A fiukat,  jól  megijesztették  és  összeszidták,  egyél)  következése  nem  lett  a dolognak. 

Elkövetkezett  az  élet  komoly  fordulata.  A család,  mely  röstelte  Mihály  kedvtelé- 
sét, édes  anyja,  a ki  aggódott  fia  jövőjén,  meg  akarta  akadályozni  öt  a festőműterem 
látogatásában,  rá  akarta  kényszeríteni,  hogy  elvégezze  a jogot  és  nemes  emberhez  illő 
pályára  lépjen.  Felvitték  hát  a bécsi  egyetemre,  hogy  ott  folytassa  jogi  tanulmányait. 
Végzetes  szerencse  volt  ez  a fiatal  művészre.  Az  osztrák  császár-város  akkor  szinte 
Athéneje  volt  Közép-Európának : mindenféle  tudományos,  irodalmi  és  művészeti  élet 
középpontja,  melyben  a szellemi  hivatásra  termett  egyéniségnek  fel  kellett  ébrednie, 
még  ha  szunnyadozott  is.  Hát  még  milyen  hatással  volt  ez  az  élet  Zichy  Mihályra, 
a kiben  régóta  öntudatra  kelt  már  tehetsége,  s a ki  eddig  is  nehéz  harezot  vívott  azért, 
hogy  a maga  útját  követhesse.  A bécsi  első  év  végleg  eldöntötte  Zichy  Mihály  sorsát: 
otthagyta  az  egyetemet  és  szakított  családjával.  Édesanyja  ugyanis  a legnagyobb 
szigorral  ellenezte  fia  pályaválasztását.  Parancscsal,  kérleléssel  igyekezett  őt  szándékától 
eltéríteni,  sőt  keserű  könnyek  között  átkozta,  bogy  inkább  a föld  alá  szeretné  őt  elásni, 
semhogy  piktornak  tudja.  A nemes  asszony,  a nemes  család,  a rokonság  semmiképpen 
sem  tudta  elviselni  azt  a gondolatot,  bogy  egyik  sarja  munkával,  közönséges  kézi 
munkával,  olajos,  mázos  festőmesteremberséggel  keresse  kenyerét.  Egyáltalán  ellenére 
volt  a családnak,  hogy  fiuk  valósággal  kenyeret  keressen.  A magyar  nemes  embernek, 
kivált  a tönkrejutottnak,  akkor  obiigát  pályafutása  volt  a »jus«.  A ki  azt  elvégezte,  az 
a családja  révén  a megyében,  a kanczelláriánál,  a nagy  prókátoroknál  juthatott  tiszt- 
séghez, álláshoz,  a mit  nem  tekintettek  megszégyenítőnek,  hanem  úri  foglalkozásnak. 
Ez  volt  az  egyetlen  kenyérkereseti  mód,  a mely  nem  ütközött  osztályelőitéletbe.  Egyéb- 
ként csak  birtoka  után  él  betett  a nemes  ember,  ha  ugyan  volt  még  birtoka.  Mindenki 
szégyennek  érezte  a Zichyek  ősi,  nagy  nevén,  ha  Mihály  két  kezével,  pingálással 
keresné  kenyerét.  Hisz  ezzel  nyilvánosságra  jutna  a féltve  őrzött,  takargatott  titok,  hogy 
a família  tönkrement,  hogy  a külső  parádét  csak  a legnagyobb  erőfeszítéssel  tudja 

fentartani.  Ez  az  álszemérmeskedés,  a mely  még  későbbi  években  is  arra  vitte  Mihály 
bátyját,  Zichy  Antalt,  hogy  kiváló  értékű  irodalmi  és  tudományos  műveiért  egyideig 
ne  fogadjon  el  tiszteletdijat,  ez  okozta  Zichy  Mihály  elszakadását  családjától.  Édes- 
anyja nagy  családi  viták  és  harczok  után  engedett,  kénytelen  volt  engedni  fia  vas- 
akaratának, de  megvonta  tőle  az  addig  neki  juttatott  anyagi  segélyt  és  Mihályt  sorsára 
hagyta  Bécsben. 

Ebben  a válságban  bukkanik  fel  először  a fiatal  Zichy  Mihály  egyéniségének 
nagy  ethikai  tartalma.  Fiatal,  de  érett  észszel  már  régóta  képtelen  dolognak  érezte, 
hogy  ő is  terhelje  a maga  eltartásával  a sorvadó  ősi  vagyonkát,  nehezítse  családja 
helyzetét,  a mely  amúgy  is  küzködéssel  teljes  volt.  Kivált,  mikor  ennek  fejében  még 
kénytelen  lett  volna  feláldozni  önállóságát,  pályaválasztó  és  iránytkereső  szabadaka- 
ratát, családi  és  osztályelőitéletek  rabságába  hajtani  fiatal,  büszke,  független  hajlamú 
lelkét.  A szakítást  nem  kereste,  de  szándékához  való  kemény  ragaszkodással  előidézte 
S a mikor  elérkezett  a válságos  pillanat,  az  ifju  lelkét  erőssé  tette  a tudat,  hogy  ezen- 
túl ura  lesz  akaratának,  gazdája  a maga  existencziájának.  Es  ez  több  volt,  sokkal 
több  az  ö nagyratörő  lelke  számára,  semhogy  bármilyen  előnyért  is  feláldozta  volna. 
Nem  vett  hát  igénybe  semmit,  sem  nevének  varázsát,  sem  előkelő  rokonságát,  sem 
nagy  összeköttetéseiből  adódó  pártfogását,  hanem  megkezdte  küzködéssel  teljes  komoly 
tanuló  éveit  Waldmüller  festőtanár  iskolájában. 

Ebben  az  iskolában  sok  jövendő  művész  tanult  akkor  uj  felfogást,  irányzatot. 
Az  akadémikus  festés  zsarnokuralmon  volt  akkor  mindenfelé,  de  legkivált  Bécsben, 
a mely  fészke  volt  a régi  mestereken  csüggő,  újat  nem  sejtő,  nem  kereső,  sőt  nem  is 
tűrő  lelketlen,  sivár  festőirányzatnak.  A bécsi  képzőművészeti  akadémiai  száz  meg  száz 
talentumnak  elölte  a lelkét  rideg  szabályhozkötöttségével,  ósdiságával,  az  egyéni  látás 
és  felfogás  szabadságának  teljes  kizárásával.  A tanítás  egyetlen  forrása  a régi  meste- 
rek eredeti  képeinek,  vagy  másolatainak  másolása  volt : ennél  többet  megpróbálnia 
a tanítványnak  nem  volt  szabad.  Tehetségének  mértékét  és  az  érte  járó  elismerést  a 
másolásbeli  ügyesség  szerint  szabták  meg.  De  a mi  még  ennél  is  rosszabb,  elnyomták 
nemcsak  az  ifjak  művészi  egyéniségét,  de  gyurták-formálták  emberi  felfogását  is  úgy, 
abogy  udvaroncz-akadémián  szokás,  nevelvén  őket  a hatalom  elismerésére.  Ezen 
az  akadémián  senyvedt  sok  magyar  festő:  Than  Mór,  Lotz  Károly,  Jankó  János,  Székely 
Bertalan,  a kik  közül  az  utóbbi  három  hamar  kiszabadult  a bécsi  művészeti  békóból 
s legkivált  Székely  Bertalan  uj,  nagy  ösvényekre  vitte  a magyar  festőművészetek  Than 
Mór  egész  életén  át  nem  tudott  szabadulni  tőle,  bár  átment  Waldmüllerbez  is,  a Zichy 
Mihály  mesteréhez,  a ki  a bécsi  akadémiának  elvi  ellensége  volt  s tanítványait  egészen 
más  modorban  nevelte.  A régi  mesterek  tanulmányozásának  nem  volt  ellensége,  de 
üldözte  a szolgai  másolást,  mint  a mely  nem  a természetből,  minden  formák  és  kép- 
látomások ősforrásából  merít.  A természet  művészi  kultuszának  elve  volt  Waldmiiller- 
nek,  a tanárnak  vezérgondolata.  Mint  festő,  maga  is  az  akadémikus  modorosság  békái- 
ban volt,  de  mint  tanár  annál  jobban  törekedett  művésznövendékeit  a természet  meg- 
figyelésére, alapos  tanulmányozására  és  tudatos  gondolat  alapján  való  felhasználására, 

átszellcmítésére  rászoktatni.  De  Bées  lelkes  reformátor-festőprofesszorát  legjobban 
jellemzi  maga  Zichy  Mihály,  a ki  legjobb  és  legbensőbb  tanítványa  volt  az  ideálreál 
irány  harczias  hirdetőjének  és  tanító-módszerének,  a melyről  ezt  mondta  el  Pintér 
Ákosnak  egy  beszélgetés  alkalmával. 

»A  Waldmiiller  szisztémája  valóban  remek  volt  s a következő  elvekben  foglaló- 
don össze : Az  első  a biztos  teknika.  Ezt  komolyan  meg  kell  tanulni,  addig  legyen 
gép  a művész.  Ha  van  fantáziája,  szive  és  lelke,  a gondolatok  kifejezésére  ráér  később, 
a mikor  már  mindent  tud.  Fejben  kell  tartani  mindent,  s bár  a természetet  tanulni 
kell,  az  emlékezet  uralkodjék  a formákon.  Nem  elég  a tárgynak  csak  azt  az  oldalát 
rajzolni,  a mit  látunk,  látni  kell  a túlsó  oldalt  is.  Lehetetlenség,  hogy  valami  ne  hason- 
lítson az  eredetijére.  Csak  a szem  legyen  egészséges  és  lásson  — lássa  meg  a vonalakat, 
szilieket.  A képet,  egy  pontból  indulván  ki,  kell  megcsinálni ; ehhez  a ponthoz  kell 
mérni  a nagyságot,  a színárnyalatokat.  Színezni  nem  lehet  egyszerre  több  helyen. 
Nem  lát  a szem  egyszerre  több  pontot.  A színeket,  egymáshoz  hasonlítván,  állapít- 
hatjuk meg  legjobban.  Kompozieziónál  felesleges  a modell,  fejben  kell  lenni  a képnek, 
mert  a modell  folytonos  másolása  csak  tévútra  vezet,  elterel  a kompozicziótól.  Az  anti- 
kon tanulás  nem  jó,  mert  jobb  az  igaz,  élő  után  tanulás.  Minden  plain-air  a világon, 
még  a szoba  is;  a szabadban  is  találunk  mérsékelt  világosságot;  szobában  is  vannak 
fényfoltok,  intenzív  árnyékok,  csak  meg  kell  látni.  A szabadban  való  plain-air  kizáróla- 
gossága tehát  tévedés. « 

Mindezt  Waldmiiller  persze  nem  fejezte  ki  ilyen  rövid  velősséggel  a könyveiben, 
de  tanítványaival  a közvetlen  érintkezésben  annál  jobban  meg  tudta  értetni.  Különösen 
kedvelte  Zichyt,  a ki  éles  elméjével  teljesen  felfogta  tanításait,  és  nagy  rajzoló  látásá- 
val, fantáziájával  meg  is  tudta  valósítani.  Zichy  még  most  is  emleget  egy  jellemző 
epizódot,  a mely  közte  és  Waldmiiller  között  az  iskolában  lefolyt. 

Waldmiiller  egyre  arra  tanította,  hogy,  ha  kompozicziót  akar  készíteni,  sohase 
üljön  le  addig  rajzolni  valamit,  amig  nem  tudja,  mit  akar  benne  mondani.  Üres  képet 
csinálni  nem  szabad.  így  például  megfestett  valami  ötletet,  odavitte  elébe  bemutatni. 
Waldmiiller  elébb  lefelé  fordította  a vásznat  és  megkérdezte : mit  akar  vele  mondani. 
Zichynek  el  kellett  beszélnie,  hogy  mi  volt  az  eszméje.  Most  végignézte  Waldmiiller 
a képet  és  ujjával  mutogatván  az  alakokra,  szólt : 

— Ez  kifejezi  a gondolatot  ....  emez  is,  még  ez  a harmadik  is.  De  minek  a 
többi  alak? 

— Hogy  a csoportot  jobban  tarkítsa. 

Waldmiiller  erre  fogta  az  ecsetet,  és  bemázolta  a lölösleges  alakokat,  bármilyen 
jól  meg  voltak  festve,  mondván : 

— A megmaradt  alakokkal  ki  van  fejezve  teljesen  a gondolat,  a többi  pieonaz- 
mus,  tehát  felesleges. 

Ez  volt  (Zichy  szerint)  Dumas  fils-nek  is  az  elve  az  irodalomban.  Az  »Etrangére« 
például  egy  óriás  kötetnyi  való  anyaggal  készült  el  először.  Mikor  igy  elkészült,  hozzá- 
fogott Dumas  a törlésekhez  és  az  óriás  kötet  leapadt  annyira,  amennyire  éppen  szűk- 

ség  volt,  de  most  már  minden  szónak  je- 
lentősége volt.  Zola  — igy  szól  Zichy  — 
azelőtt  mélyebb  volt  és  tartalmasabb,  ma 
már  csak  egyes  részleteiben  a régi,  nagy- 
részt frazeologus. 

Ezek  a művészeti  és  művészet-neve- 
lési elvek,  a melyeket  Waldmüller  vallott 
és  nyíltan  hirdetett,  a derék  professzort 
a legélesebb  ellentétbe  hozták  a bécsi 
uralkodó  művészeti  körökkel,  elsősorban 
a képzőművészeti  akadémiával.  Az  ellen- 
tét nagy  vitákban  nyilatkozott  meg,  a 
melyek  Waldmüller  tanait  messze  körben 
ismertté  tették  és  tekintélyét  öregbítették. 

A viták  során  vád  vádat  ért  mindegyik 
részről,  mig  egyszer  csak  Waldmüller, 
hogy  az  akadémikus  módszer  képtelen- 
ségét, terméketlenségét,  sőt  káros,  rontó 
hatását  bebizonyítsa,  kimutatta,  hogy  az 
akadémiára  fölösleges  mód,  minden  mű- 
vészeti haszon  nélkül  költenek  évente 
ezreket,  mert  hisz  évek  sora  óta  az  aka-  Dohányzó  hollandi, 

démiából  egyetlen  valamire  való  művész 

sem  került  ki.  Az  akadémia  tanárai  az  ősi  argumentummal  védekeztek  : a hol  nincs, 
ott  nem  lehet  keresni;  talentum  híján,  a semmiből  még  a legjobb  módszerrel  sem 
lehet  igazi  művészt  nevelni.  íme,  hisz  az  ő iskolájukon  kívül  még  kevésbé  teremnek 
jeles  művészek.  Vájjon  Waldmüller  tud-e  csak  egyet  is  felmutatni.  Valóban,  a Wald- 
müller aránylag  fiatal  iskolájából  sem  került  ki  eladdig  jeles  művész.  De  a kihívás 
ingerelte  Waldmiillert:  bemutatta  tanítványainak,  kivált  néhány  magyar  tanítványá- 
nak munkáit,  a mik  elismerést  keltettek.  Aztán  különös  sulylyal  például  állította  oda 
a fiatal  Zichy  Mihályt,  a ki  akkoriban  két  képet  fejezett  be:  »A  meggyógyult  leány  < 
és  »A  haldokló  lovag«  czimii  két  első  alkotását.  A mester-tanár  felhívása  nélkül  is 
feltűnést  keltettek  volna  ezek  a festmények,  de  igy  Waldmüller  figyelmeztetése  nyomán 
Bécs  egész  művészvilága  feléjük  fordult  és  Zichynek  szenzácziós  sikere  lön.  Mindakét 
képet  természeti  tanulmányok  alapján  festette:  amabban  nővérét  örökítette  meg,  ezt 
a bécsi  polgári  kórházban  tett  megfigyelései  alapján  alkotta.  Az  előbbitől  édesanyja, 
Eperjessy  Júlia,  a ki  boldog  volt  fia  nagy  sikerén,  nem  is  akart  megválni  s »A  meg- 
gyógyult leányt«  ma  is  a család  őrzi  zalai  birtokán,  bárha  akkor  sok  vevője  kínálkozott. 
»A  haldokló  lovagot«  ellenben  az  a kitüntetés  érte,  hogy  az  osztrák  műegyesület  meg- 
vásárolta. Ez  volt  az  első  pénz,  a melyet  Zichy  Mihály  a keze  munkájával  keresett: 
boldog  volt  és  büszke,  hogy  családjától  elszakadva  is  fenn  tudja  magát  tartani,  és  senki 

támogatására,  segítségére  nem  szorul.  Az  első  sikert  hamar  követte  több  is ; harmadik 
képét:  » A jókedvű  troubadourt«  megvette  egy  műkereskedő  s negyedik  képét:  »A  halott 
gyermeket«,  más  néven  »Koporsóha  fektetést"  pedig  a pesti  műegyesület  kiállításán, 
a hol  Zichy  Mihály  bemutatta,  megvette  a Nemzeti  Muzeum.  Első  nyilvános  szereplése 
volt  ez  Magyarországon,  de  az  anyagi  siker  daczára  sem  keltett  az  ifjúban  kedvező 
benyomást.  A kritika  erős  támadással  sújtotta  a képet,  nem  művészi  értékéért,  a melyet 
elismertek  s a melyben  a fejletlen,  de  erős  talentum  kétségtelenül  megmutatkozott, 
hanem  a kép  áráért,  a melyet  túlságosnak,  elbizakodottan  nagyraszabottnak  mondtak. 
A muzeum  azért  megvásárolta  s a kép  ma  is  ott  van  a Nemzeti  Muzeum  képtárlatán, 
igy  jegyezve  be  a régi  katalógusba:  »Egy  anya  lűlzott  fájdalma  gyermeke  koporsóba 
tételénél." 

A nyilvános  szereplésnek  ez  volt  az  első  keserűsége,  a mely  nyomot  hagyott 
lelkében.  S a büszke  fiatal  művész,  a kinek  önérzetét  sértette  az  anyagi  előnyök  kere- 
sésének nemtelen  vádja,  módot  keresett  és  talált  is,  hogy  leczkét  adjon  támadói- 
nak. Elkészítette  első  nagyszabású  vásznát,  » Krisztus  levételét  a keresztfáról",  a mely 
fejlődésében  nagy  haladást  jelent  s különösen  nagy  rajzoló  genialitásának  volt  valóban 
jelentékeny  bizonysága.  A képpel,  mely  a forradalom  idejében  készült,  Zichy  Mihály 
maga  nem  volt  teljesen  megelégedve  s a hibák  okául  most  is  azt  vallja,  hogy  ked- 
vezőtlen körülmények  között  készítette.  Olyan  forgókészülékű  állványon  csinálta,  a 
melyen  nem  lehetett  belátni  az  egészet.  Jónak  tartja  a képen  az  apostol  fejét,  s mint 
maga  beszéli,  későbbi  években  gyakran  kérte  Pulszky  Ferenczet,  a Nemzeti  Muzeum 
igazgatóját,  hogy  a fej  körül  vágja  le  a képet.  Olyanformán,  hogy  egy  körzőt  illesz- 
szen  az  apostol  feje  közepére  s a mit  a körző  szabad  szára  a fejen  kivid  hagy,  azt 
dobja  el.  Pulszky  persze  nem  tette  meg  a művész  kívánságát,  csak  annyit  mondott, 
hogy  talán  rászánja  magát  majd  akkor,  ha  a Múzeumnak  más  kép  elesz  majd  Zichytöl. 
Mikor  ezért  a művéért  is  megkapta  a nagy  erkölcsi  elismerést,  lemondva  az  értékes 
képpel  esetleg  elérhető  anyagi  sikerről,  a Nemzeti  Múzeumnak  ajándékozta.  Az  ajándék 
nagy  köszönetét  kelteti,  maga  Kossuth  Lajos  irt  neki  köszönő  levelet;  de  azért  Magyar 
országon  nem  támadt  érdeklődés  a Bécsben,  sőt  Németországban  is  ünnepelt  fiatal 
magyar  festő  iránt.  Az  egy  Scitovszky  János,  pécsi  püspök  kivételével  teljes  részvét- 
lenség mutatkozott  vele  szemben  s a keserűséget  nem  enyhítette  az  az  elismerés  sem, 
a melylyel  a németországi  lapok,  kivált  az  »Augsburger  Allgemeine  Zeitung"  mellék- 
letén tüzetes  ismertetés  kapcsán  magasztalták.  A keserűség  kelyhe  azonban  valójában 
csak  ezután  telt  be.  Egy  olasz  országi  utazás  után,  a melyet  mestere,  Waldmüller  társa- 
ságában tett  meg,  s a mely  rendkívül  fejlesztő  hatással  volt  reája,  Zichy  Mihály 
pályázott  Bécsben  a Beichel-féle  festészeti  díjra.  »A  mentő-csónak"  czimű  vázlata,  a 
melyet  e végre  megfestett,  nemcsak  Zichynek  a rajzolónak,  de  Zichynek  a poétának  és 
nagy  jellemző  erejű  gondolkodónak  is  becsületére  válik  még  most,  pályájának  tető- 
pontján is.  Akkoriban  a mű  óriási  feltűnést  keltett  s bár  a pályázaton  egész  sor  aka- 
démiai tanár  is  részt  vett,  az  osztrák  főváros  művészi  körei  kijelentették,  hogy  a dijat 
Zichy  Mihály  kapja  meg.  Nagy  lelkesedéssel  üdvözölték  a fiatal  magyar  művészt,  maga 

Waldmiiller  ünnepelte  öt  a legjobban,  s az  általános  elismerés  hatása  alatt  Zichy  a 
diadalmas  vázlat  alapján  már  hozzá  is  fogott  a végleges  kép  megfestéséhez,  a mikor 
egyszer  csak  váratlan  fordulat  történt : a pályadijat  nem  adták  ugyan  ki  másnak,  de 
Zichynek  sem  Ítélték  oda.  Visszavonták  és  dij  helyett  a legnagyobb  dicsérettel  emelték 
ki  a pályaművek  közül. 

Ez  a méltatlan  mellőzés,  mely  a képzőművészeti  akadémia  intrigája  volt  Wald- 
müller  és  tanítványa  ellen,  Zichy  Mihályt,  a kinek  amúgy  is  sokat  kellett  küzdenie 
fentartásáért,  végleg  elkeserítette.  Hogy  milyen  volt  Zichy  Mihály  helyzete  akkor 
Bécsben,  legjobban  jellemzik  egy  bécsi  írónak,  Glücksmann  Henriknek  kővetkező 
sorai:  »A  tizenkilencz  éves  ifjú  Zichy  híresség  volt  már,  dijakat  halászott  el  az  aka- 
démiai professzorok  elöl ; az  öregek  gyűlölték  és  féltek  tőle,  a fiatalok  szerették  és 
ünnepelték,  mert  nagyszerűen  festett  és  tudta,  hogy  mit  akar:  a szellemtelen,  czopfos 
akadémiai  művészetet,  ezt  az  örökké  kérődző  lényt  a szemétdombra  juttatni,  és  friss 
élet  szellőjét,  a valóság  lehelletét  bevinni  a művészetbe.  A mellett  tartani  akarta  erős 
kézzel  az  egyéniséget,  hogy  egészen  kifejezhesse  és  megértesse  szellemét  és  érzéseit. « 
Ennek  a fiatal  harczos  embernek,  a ki  pláne  magyar  is  volt,  valóban  nem  lehe- 
tett soká  maradása  Bécsben.  Tudásvágyó  lelke,  és  az  önállóságnak,  a független 
anyagi  existencziának  állítása  az  elkeseredéstől  még  fokozva  szinte  ellenállhatat- 
lan erővel  hajtották  öt  el  Bécsböl.  Magyarországra,  a hol  meg  nem  értették,  a 
hol  nem  volt  művészeti  élet,  a hol  existencziát  nem  kaphatott,  a hol  kenyérkere- 
sése szemet  szúrt  volna  nemesi  osztályosainak,  ismerőseinek,  egész  rokonságának  s 
nemcsak  őt  magát,  de  családját  is  ferde  helyzetbe  hozta  volna,  Magyarországra  nem 
jöhetett. 

Ebben  a válságos  időben  következett  be  a sorsfordulat:  végzetszerű  találkozása 
az  eseményeknek,  a mely  Zichy  Mihály  életére  döntő  hatással  volt,  pályája  irányát 
megszabta  és  jövőjét  megalapította. 

1847-ben  történt,  hogy  I.  Miklós  czár  öcscsének,  Mihály  nagyherczegnek  és  felesé- 
gének, Ilona  nagyherczegnőnek  egyik  leánya  meghalt.  A megmaradt  másik  leány, 
Mihajlovna  Katalin,  a gyász  miatt  valóságos  búskomorságba  esett.  Megmentése  és 
szórakoztatása  végett  a külföldre  vitték,  első  sorban  Bécsbe,  az  osztrák  császárvárosba. 
A fiatal  nagyherczegnőnek  itt  nagy  kedve  támadt  a rajzolásra.  Meghívták  tehát  hozzá 
a reformátori  módszeréről  híres  Waldmüllert.  Az  öreg  mester  el  is  járt  a nagyherczegi 
udvarba  s buzgón  tanította  Katalin  nagyherczegnőt,  a ki  nagy  kedvteléssel  rajzolgatott 
a mester  tanítása  nyomán.  Ekkor  esett,  hogy  Katalin  nagyherczegnőn  is  betegség  jelei 
mutatkoztak.  A bécsi  orvostanárok  sürgős  légváltozást  ajánlottak  Katalin  nagy- 
herczegnőnek, úgy  hogy  Ilona  nagyherczegnő,  az  anya,  elrendelte,  hogy  kis  udvara 
Gleichenbergbe  költözzék  át.  Hívták  Waldmüllert  is,  hogy  kisérje  el  az  udvart  és  foly- 
tossa  Mihajlovna  Katalin  rajztanitását.  Az  öreg  mester,  a kit  egész  múltja  és  elfog- 
laltsága Béeshez  kötött,  nem  vállalkozott  a nagyherczegi  nevelő  állására.  Hiába  kínált 
neki  a nagyherczegnő  mindent,  a mit  lelke,  művészi  ambicziója  megkíván.  Hiába  Ígérte 
meg,  hogy  állít  a számára  Pétervárott  elvei  és  felfogása  szerint  való  új  festőiskolát. 

Zichy  Mihály.  3 

Waldmüller  hajthatatlan  volt,  de  felajánlotta,  hogy  majd  küld  maga  helyett  más- 
valakit, a ki  méltó  rá,  hogy  az  ö helyét  elfoglalja. 

És  elküldötte  Zichy  Mihályt,  a húsz  éves,  deli  magyar  ifjút.  Nobilis  föllépése, 
elméssége,  nagy  műveltsége,  festő  és  rajzoló  tudása,  hire  és  mindenekfölött  Waldmüller 
meleg  ajánlata  a legjobb  benyomást  keltették  felőle  Ilona  nagyherczegnőnél.  A szer- 
ződés létrejött:  Zichy  Mihály  I.  Miklós  ezár  unokahugának  rajzmestere  lett. 


Zichy  Antal  1840-ben. 


Zichy  Mihály  ifjúkori  rajza. 


A C ZÁROK  KRÓNIKÁSA. 


A nagyherczegnő  rajzmestere.  — Nizza  után  Szent-Pétervár.  — Ilona  nagyherczegnő.  — Méltatlan 
feladatok.  — A mester  és  tanítványa.  Válás  a nagyherczegi  udvartól.  — A nyomor  évei.  — Zichy, 
a fényképész-segéd.  — A »kis«  udvar  és  a »nagy«  udvar.  — Meghívás  Gacsínába.  — Találkozás  I.  Miklós 
czárral.  Az  első  gacsínai  krónika.  — Az  oltenyiczai  ütközet  kilencz  kartonja.  — Miklós  czár  haragja 
és  tanítása.  Zichy  házassága.  — Családi  gondok.  — II.  Sándor  czár  Vadászalbuma.  — Udvari  párt- 
fogók. Théophile  Gauthier  bírálata.  — A teljes  sorsfordulat.  — Kecsegtető  ajánlatok.  — Agariov 
tábornok.  — Kinevezése  udvari  festővé.  — Cselszövés.  — A megsértett  Zichy.  — Az  orosz  művészek 
szeretete.  — A pénteki  társaság.  — Búcsú  a czárok  udvarától. 

Egy  esztendővel  utóbb  Pétervárott  találjuk  Zichy  Mihályt.  A mióta  Becsből, 
Waldmi'illertől  elkerült,  egy  napig  sem  hagyta  el  a nagyherczegnő  udvarát.  Vele  volt 
Glcichenbergben,  majd  Nizzában,  s végigcsinálta  a rivierai  szezon  minden  fényes, 
zajos  ünnepségét.  Itt  érte  Ilona  nagyherczegnőt  I.  Miklós  czár  parancsa,  hogy  térjen 
vissza  Pétervárra.  Zichy  Mihályt  felszólították,  követné-e  őket  Oroszországba.  A fiatal 
művész,  kinek  semmiféle  kilátása  sem  volt  a jövendőre  s a ki  Oroszországban  csak 
boldogulást  remélhetett,  örömmel  fogadta  a meghívást.  Es  volt  még  egy  ok,  a mely  őt 
a nagyherczegi  udvarnál  marasztotta.  Az  esztendő  alatt,  melyet  a nagyherczegi  udvar- 
ban töltött,  mint  Mihajlovna  Katalin  nagyherczegnő  rajzmestere,  rendkívül  bájos, 
széplelkű  és  nagy  ambiczióju  leányt  ismert  meg  növendékében,  a kit  öröm  volt  taní- 
tania. Katalin  rendkívüli  odaadással  tanulta  a rajzot  és  a festést,  bár  tehetsége  egy- 
általán nem  volt  és  nagyfokú  rövidlátása  ettől  eltekintve  is  rendkívül  megnehezítette 
munkáját.  De  Zichy  oldalán  és  vezetése  alatt  szívesen  dolgozott  és  megtanult  annyit, 
a mit  megtanulhatott.  Zichy  naponta  legalább  egv  rajzórát  tartott  herezegi  tanítvá- 
nyával, később  azonban  a rajzórák  egyre  hosszabbra  nyúltak.  Mihajlovna  Kata- 
lin rendkívül  megkedvelte  a nagyműveltségii , szerény,  előkelő  modorú,  ötletes 
elméjű,  kivételes  szellemű  fiatal  magyar  művészt,  a ki  szinte  nélkülözhetetlenné 
vált  a számára.  Mikor  Nizzában  szóba  került,  hogy  hazautaznak  Pétervárra,  és 
Zichy  még  habozott,  kövesse-e  oda  is  a nagyherczegi  udvart,  egyedül  Katalin  volt 
az,  a ki  egyéniségének  varázsával,  hivó  szavával  és  biztatásával  Zichy  vívódását 
eldöntötte. 


3* 


20  4 


— Zichy,  vous  devez  en  Russie  devenir  un  trés  grand  artiste!  (Zichy,  önből 
Oroszországban  igen  nagy  művésznek  kell  lennie !)  — mondogatta  a fiatal  nagyher- 
czegnő  Zichynek. 

És  Zichy  Mihály  Mihajlovna  Katalin  rábeszélése  szerint  határozott.  1848-ban  már 
Pétervárott  volt,  Mihály  nagyherczeg  és  neje,  Ilona  nagyherczegnő  udvarában. 

Idegen  világ  tárult  itt  a fiatal  művész  elé.  Az  udvar  légkörében  csupa  francziás- 
kodó,  kiilszines  kultúra,  a melyben  nem  volt  semmi  tartalom.  A művészet  iránt  senki  sem 
érdeklődött,  hozzá  senki  sem  értett : előkelő  úri  passziónak  nézték,  ha  arisztokrata  műked- 
velősködött  benne,  czéltalan  finomabb  mesterségnek,  ha  valaki  hivatásszerűen  űzte. 

Ebben  a környezetben  kellett  Zichynek  munkálkodnia.  Mert  most  már,  a rajz- 
tanitáson  kiviil,  Ilona  nagyherczegnő  udvari  festőjeként  is  kellett  szerepelnie.  Ilona 
nagyherczegnő  tüneményes  szépségű,  deli  termetű  asszony  volt,  a kit  az  egész  orosz 
udvar  rajongással  környezett,  nemcsak  csodás  szépségéért,  de  nagy  eszéért  és  energiá- 
jáért is.  Büszke,  inicziáló  természetű  nő  volt,  a ki  hiú  volt  más  asszonyokon  való  fölé- 
nyére, hiú  a férfiak,  köztük  magának  I.  Miklós  czárnak  a hódolatára,  büszke  befolyá- 
sára, a melylyel  mindent  ki  tudott  vinni.  Nem  egyszer  maga  is  egész  nyíltan  dicseke- 
dett, mondván : 

— Minden  jót  én  hoztam  be  Oroszországba! 

Valóban,  Ilona  nagyherczegnő  sok  jeles  tudóst  és  művészt  hivott  meg  a czárok 
városába,  a kik  ott  letelepedve,  az  orosz  szellemi  életnek  előmozdítóivá  váltak.  A nagy- 
herczegnő külön  udvart  is  tartott,  mely  a czári  udvarral  állandó  versengésben  volt. 
Zichy  tehát  az  Ilona  nagyherczegnő  udvarában  tulajdonképen  el  volt  rekesztve  az 
előkelő  társaságnak  attól  a nagy  körétől,  a mely  a czári  udvar  körül  kerengett,  hozzá 
tartozott,  tőle  elválhatatlan  volt.  Az  udvar  alatt  álló  társadalommal,  orosz  művészek- 
kel és  másokkal  is  alig  került  még  ekkor  érintkezésbe.  Idejét,  életét  teljesen  az  udvar- 
ban töltötte,  csekélyebb  részben  Katalin  nagyherczegnő  tanításával,  nagyobb  részben 
az  udvar  számára  való  festéssel,  rajzolással.  Mert  ekkor  már  külön  megrendelést  is 
kapott  Ilona  nagyherczegnőtől,  a ki  tőle,  a komoly  irányú,  történelmi  és  bölcselő  festő- 
től azt  kívánta  meg,  hogy  Dash  nevű  kedves  ölebének  arczképét  fesse  meg.  Zichy 
elvégezte  a munkát  és  kapott  is  érte  szerény  honoráriumot.  Újabb,  hasonló  színvo- 
nalú képfeladatok  következtek  sorra,  míg  végre  Zichy  ajánlatot  tett  a nagyherczegnő- 
nek  ilyen  meg  olyan  értékesebb,  nagyobbszabásu  képek  megfestésére.  Ilona  nagyher- 
czegnőnek  lett  is  volna  rá  hajlandósága,  de  mikor  a pénzkérdés  szóba  került,  minden 
tervezgetésnek  egyszerre  vége  szakadt.  A nagyherczegnő  ezeket  a monumentális  képe- 
ket mint  mellékes  munkát  kívánta  volna  meg  leánya  rajzmesterétől  s nem  értette, 
hogy  kerülhet  a festés  pénzbe.  Azt  hitte,  hogy  — épen  úgy,  mint  a muzsikus,  a ki  egy 
darab  kótapapirosra  firkálja  a legszebb  zenei  alkotásokat,  a festőnek  is  csak  egy  darab 
papirosra,  vászonra,  meg  valamelyes  csekély  festékre  van  szüksége,  hogy  megalkossa 
a legpompásabb,  a legnagyobb  kompozicziókat. 

Zichynek  egyre  nehezebb  lett  a helyzete  Ilona  nagyherczegnő  udvarában.  Lel- 
két-kedvét  ölte  az  alárendelt  helyzet,  hisz  őt  is  az  udvari  személyzet  státusába  sorol- 

Iák,  bántotta  őt  anyagi  és  szolgálati  kötöttsége,  a mely  szinte  lehetetlenné  tette,  hogy 
kedve,  temperamentuma  és  egyénisége  szerint  való  feladatokkal  foglalkozzék.  Aprólékos, 
kisszerű,  szinte  nevetségesen  köznapi  festői  feladatai,  melyekkel  az  udvarnál  meghízták, 
ellenére  voltak  lelkének.  így  vetődött  föl  lelkében  a távozás  gondolata,  a melyet  sokáig 


hánytorgatott  magában,  a nélkül,  hogy  rá  tudta  volna  magát  szánni.  Gyengeségének 
oka  Mihajlovna  Katalin  nagyherczegnő  volt.  A fiatal  mester  rendkívül  megkedvelte 
tanítványát  s a két  fiatal  lélek  között  megkapóan  szép  vonzalom  szőtt  kapcsolatot. 
Herczegi  barátnőjének  albumát  Zichy  Mihály  telerajzolta  fantáziájának  száz  meg  száz 
pompás  termékével,  gazdag  elméjének  és  nagy  rajzoló  genialitásának  ötleteivel.  A két 
fiatal  lélek  kölcsönös  ragaszkodása  volt  az  ok,  mely  Zichy  Mihálynak  a nagyherczegi 
udvarból  való  távozását  megnehezítette.  Aminthogy  végre  is  ez  lett  az  ok,  a mely  a 
távozást  nemcsak  elősegítette,  de  rendkívül  gyorssá  is  tette. 

Az  udvarban  észrevették  Zichy  Mihály  és  tanítványa  barátságát ; a dolog  szemet 
szúrt  s ettől  fogva  Zichynek  nem  volt  nyugta.  Ürügyet  kerestek  a művész  eltávolítá- 
sára, de  nem  kellett  soká  keresniük.  Zichy  hamarosan  tisztába  jött  a helyzettel,  és 
hogy  tűrhetetlen  helyzetéből  szabaduljon,  bejelentette  távozó  szándékát.  Marasztalás 
nélkül  bocsátották  útjára.  Zichy  a legnagyobb  zavarban  volt:  bárom  évi  szolgálat 
után,  minden  anyagi  segédeszköz  nélkül,  tehetetlenül  állt  a nagyvilágban,  idegen  föl- 
dön, teljesen  idegen  emberek  között.  Még  ha  akart  volna,  sem  távozhat  el  Pétervár- 
ról:  egy  krajczárja  sem  volt  s hozzá  még  300  rubel  adóssága,  a melyet  nem  tudott 
megfizetni. 

Ilona  nagyherczegnő  ugyan  minden  módon  lehetővé  akarta  tenni,  hogy  Zichy 
Pétervárról  eltávozhassék : ki  akarta  fizetni  adósságait  s azonkívül  nag}robb  összeg 
pénzt  adni  a rajzmesternek,  hogy  útra  keljen  és  máshol  keresse  boldogulását.  De  az 
udvaronczok  rosszakarata  — Zichynek  nagy  szerencséjére  — meghiúsította  a nagy- 
herczegnő jóakaratéi  szándokát.  — A nagyherczegi  pénztárt  kezelő  udvari  marsai 
sokalta  a pénzt,  ellenezte  Zichy  segítését,  s így  a fiatal  művész  eltávozván  az  udvar- 
tól, kénytelen-kelletlen  Oroszországban,  Pétervárott  maradt. 

Tanítványa,  Mihajlovna  Katalin  nagyherczegnő,  utóbb  a mecklenburg-strelitzi 
nagyherczegnek  lett  a felesége,  magával  vivén  német  rezidencziájába  albumát,  a melybe 
kedvelt  mestere  rajzolt  és  Zichy  összes  rajzait  és  festményeit.  Máig  is  ott  vannak 
azok  a mecklenburg-strelitzi  herczegek  udvarában, 

A nélkülözés  szomorú  ideje  következett  el  a fiatal  Zichy  Mihályra.  Minden  anyagi 
segédeszköz  nélkül  magára  maradt  az  idegenben,  a hol  volt  ugyan  már  sok  ismerőse, 
de  talán  egyetlen  olyan  barátja  sem,  a kitől  erőteljes  támogatást  várhatott  volna. 
A mellett  a nagyherczegi  udvartól  váratlanul  eltűnvén,  egyelőre  azt  sem  tudták,  hol 
keressék  őt  jóakarói.  Keserves  idő  volt  ez.  A nélkülözés  csakhamar  nyomorrá  foko- 
zódott s maga  Zichy  beszéli  el  mély  meghatottsággal,  hogy  egyizben  bárom  napig 
egy  falatot  sem  evett.  Mert  régi  ismerősei,  nagyúri  barátai  ugyan  meg-megemlékeztek 
róla,  hoztak  neki  egy  s más  csekélyke  megrendelést,  de  olyan  gyéren,  hogy  a művész 
belőle  meg  nem  élhetett.  Volt  azonban  egy  reménysége,  a melylyel  néhány  arisztok- 
rata barátja  is  biztatta.  Az  ellentét,  a »nagy«  és  a »kis«  udvar  között;  Ilona  nag}^- 
herczegnő,  a pétervári  udvari  élet  szépséges  és  szellemes  középpontjának  és  a czárné- 
nak  vetélkedése.  Akkoriban  sokan  alapították  erre  a versenygésre  számításaikat.  Mert 
a ki  kegyvesztett  volt  a »kis«  udvarnál,  szívesebb  elbánást  remélhetett  a »nagy« 


udvarnál.  Zichy  Mihály  Ilona  nagyherczegnőnek  volt  az  áldozata,  a »kis«  udvar  szám- 
üzöttje;  természetes  tehát,  hogy  ezt  előnyeid  rótták  fel  a czárné  udvarában  s hogy 
jóakaró  pártfogók  segítségével  ennek  az  előnynek  gyakorlati  következése  is  lehetett. 

Mindez  azonban  csak  kilátás  volt,  remény,  a mely  valóra  válhatott  minden  pilla- 
natban, de  esetleg  puszta  remény  is  maradhatott  beláthatatlan  időkön  keresztül.  Pedig 
az  élet,  nem,  a megélhetés  legsúlyosabb  gondja  sötéten  jelentkezett  a Zichy  Mihály  sze- 
gényes lakásának  küszöbén.  És  ekkor,  az  életküzdés  e nagy  perczeiben  megmutatko- 
zott a Zichy  Mihály  egész  lelki  nagysága.  A nemes  család  sarja,  az  udvari  élet  elké- 
nyeztetett fia,  a nagy  művész,  a ki  mögött  fiatalsága  mellett  is  nagy  sikerek  volta,  a 
ki  tisztában  volt  tehetsége  erejével,  hivatottságával,  nem  röstelte  a munkát,  a leg- 
szegényesebb mesterember  munkát  sem,  csakhogy  kenyerét  tisztességgel  megkeresse. 
Zichy  Mihály  beállott  egy  fotográfus  műhelyébe.  A fotográfiák  átfestése,  retouchiro- 
zása  volt  a munkája.  Igaz,  hogy  akkoriban  még  jelentékenyebb  feladat  volt  ez.  A fény- 
képészet kezdetleges  korát  élte,  a fényérzékeny  lemezeken  a tárgyaknak  és  alakok- 
nak halvány,  elmosódott  mása  rajzolódott  le,  s a retoucheur  valósággal  művészi 
munkát  végzett:  halvány  kontúrok  alapján  kellett  teljes  arczképet  festeni.  Egy  Wenin- 
ger  nevű  fotográfus  volt  az,  a ki  neki  munkát  és  kenyeret  adott.  Weninger  végezte 
a fényképfelvételt,  Zichy  meg  átfestette.  És  kapott  ezért  havi  90  rubel  fizetést.  A Zichy 
átfestette  képek  egyre  népszerübbeké  váltak.  A megrendelők  igyekeztek  megismerni 
Zichyt,  úgy  hogy  végül  a fényképfelvételek  átfestéséhez  majdnem  minden  megrendelő 
modellt  ült  a művésznek.  Zichy  ekkor  odaköltözött  Weninger  mellé,  a kinek  műhe- 
lyéből a látogatók  egyenesen  átmentek  hozzá.  Sőt  később  — beszéli  a művész  — meg- 
esett  az  is,  hogy  az  előkelőségek  úgy  mentek  Weningerhez  fotográfiát  megrendelni, 
hogy  csinálja  meg  fotografálás  nélkül.  Ekkor  kezdődött  Zichy  dolgának  jobbrafordu- 
lása.  Retoucheur-munkája  közben  megismerkedett  sok  udvari  emberrel,  kiválóbb  állam- 
férfiakkal és  katonákkal,  a kik  nála  jártukban  nemcsak  megkedvelték  őt,  de  meg- 
ismerték egyéb  dolgait,  nagyobb  kompoziczióit,  humoros  festményeit,  rajzait  és  sorra 
bámulói  lettek  a fiatal  művésznek.  Lassankint  szaporodtak  az  eredeti  festményekre  való 
megrendelések.  Egy  »Ecce  homo«- n s néhány  apróbb  kompoziczión  kívül  nagyobbára 
portrait-t  rendelnek  meg  nála  25 — 30 — 50  rubel  tiszteletdíjért.  Zichy  naplójában  »Anno 
1849  octobre«  jelzéssel  kezdődik  az  a rész,  a mikor  pontosan  könyvet  vezet  jövedel- 
meiről, s nemcsak  a képek  czímét  és  megrendelőjét  írja  he,  hanem  a honoráriumát  is. 
Ilt-oll  akad  a tiszteletdíjak  között  100  rubeles,  a melyek  egyikét  a trónörökösné,  a 
későbbi  II.  Sándor  czár  neje  fizette  neki,  sőt  egy  300  rubeles  is,  a melyet  az  Ecce 
homoért  kapott  Keissig  tábornoktól.  Ilyformán  1850  októberéig  1700  rubelt  keresett 
meg  roppant  terhes,  lelket  ölő  munkával,  a melynek  közepette  kevés  ideje  maradt  a 
nagyobb  szabású  alkotásokra. 

De  közeledett  a nélkülözés  és  lélekölő  munka  vége:  1850-ben  már  a trónörökös, 
sőt  maga  I.  Miklós  czár  felesége,  a czárné  is  felkeresi  őt  megrendeléssel;  a Galiczin, 
Trubeczkoj,  Danilov,  Woronzov-Daskov,  Lubomirszki  herczegek,  Suvalov  gróf  és  más 
előkelőségek  egyre  bizalmasabb  barátságot  kötnek  az  előkelő  származású,  előkelő 

szellemű  és  nagyműveltségű  fiatal  művészszel,  a kit  az  orosz  művészek  is  egyre  nagyobb 
lelkesedéssel  ismernek  el  az  elsők  egyikének  a maguk  sorában.  1852-ben  már  meg- 
rendelést kap  a katonai  telepek  igazgatóságától  két  nagyszabású  festményre : az  egyik 
^Krisztus  a keresztfáiig  a másik  »A  feltámadás*.  Az  előbbiért  500,  az  utóbbiért  800 
rubelt  fizetett  neki  a katonai  pénztár. 

így  keres  Zichy  Mihály  naplójegyzetei  szerint  1850-től  1852  októberig  2130  rubelt, 
1852-től  1853  októberig  4095  rubelt.  Nem  történt  meg  többé  vele,  a mi  fotografus- 
segédsége  idején,  hogy  egy  hölgy  életnagyságú  és  miniatűré  arczképeért,  a melyet 
akvarellben  festett  meg,  2000  szivart  kap  tiszteletdijul  mister  Thurnleytöl,  egy  Péter- 
várott  élő  angoltól.  Súlyos  munkát  végzett,  de  jobban  élhetett  valamivel. 

A nyomorúság,  a kenyérmunka  rabságából  teljesen  megváltotta  őt  egy  ötletes  rajz 
mely  fordulatot  idézett  elő  pétervári  életében.  A rajz,  melyet  Zichy  ötletszerűen,  arisztok- 
rata barátai  számára  vetett  papírra,  két  részből  állott;  az  első  rész  czíme  volt:  A generá- 
lis éjjel,  a második  részé:  A generális  nappal.  Pompás  karrikatura  volt  az  a feszes, 
peczkes,  parádés  vén  katonáról,  a ki  éjjelre  leszedi  parókáját,  kiveszi  hamis  fogsorát, 
aztán  lecsavarja  srófra  járó  kezét,  lábát  stb.  A második  kép  a generálist  már  nap- 
pal ábrázolja:  feszes,  daliás,  katonás  merevségű  alak,  a tagok  jól  össze  vannak  sró- 
folva, az  egyenruha  alaposan  feszesre  kitömve.  Ezt  az  ötletes  szatírát  megmutatták 
I.  Miklós  czárnak  is,  a kinek  rendkívül  megtetszett  a kép  elméssége  és  pompás,  karak- 
terisztikus rajza.  Olyannyira,  hogy  ismerni  akarta  a megalkotóját  is.  A ezár  kívánsága 
parancs  volt,  és  éppen  Zichy  nagyúri  barátainak  kedvére  való ; hisz  régóta  törték  már 
magukat  rajta,  hogy  Zichy  helyzetén  segítsenek  s őt  az  udvarhoz  bejuttassák.  így  történt, 
hogy  Zichy  Mihály  egy  napon  hivatalos  meghívást  kapott  az  orosz  czár  udvarába,  mely 
akkor  éppen  a gacsinai  kastélyban  volt.  Zichy  maga  is  érezte,  hogy  új  fordulat  készül 
életében,  s meglehetős  izgatottan  indult  eleget  tenni  a legmagasabb  meghívásnak,  mely 
életét  nyugalmas  új  irányba  terelni  volt  hivatva  A nevezetesfogadtatás  — magának 
a művésznek  elbeszélése  szerint,  — amelyet  Pintér  Ákos  jegyzett  fel,  igy  folyt  le: 

Ebben  az  időben  éppen  valami  daganat  keletkezett  a balarczán  Zichynek  s még 
az  orvost  is  konzultálnia  kellett,  szabad-e  kimennie,  vagy  sem?  Jól  bepólyázva,  bekö- 
tött képpel  indult  hát  a minden  oroszok  uralkodójához  s itt  egyelőre  bevezették  a 
nagy  fogadóterembe.  A ezár  jött  nagy,  fényes  kísérettel,  azzal  a pompával,  a mi  meg- 
szokott volt  I.  Miklós  idejében  s egyenesen  Zichy  felé  tartott,  hozzálépett  s néhány 
szót  szólt  francziául,  hogy  mennyire  örül  a látásán.  A czárné  is  meghajtotta  fejét 
(éppen  miséről  jöttek)  s a többi  előkelőség  is,  mind  szives  udvariassággal  környékezte. 

"Egyszerre  csak  rám  néz  — mondja  Zichy  — az  ő kedves  hunczut  mosolyával, 
a mi  kissé  gúnyos  volt,  de  mindig  ott  játszadozott  ajkai  körül  s igy  szól:« 

— Láttam  már  egy  rajzát,  Zichy.  Az  öreg  generálist. 

Zichy  mélyen  elpirult. 

Nono,  nagyon  szép,  — mondta  a czár  ismét  és  megfenyegette  ujjaival  a mes- 
tert. Ugy-e,  idáig  (fejétől  a hasáig  mutatott)  engem  gondolt,  de  már  lefelé  a minisz- 
ter urat!  (És  rámutatott  az  öreg  generálisra,  a ki  olt  állt  reszketeg  lábain.) 

Most  azután  közölte  vele  a czár  óhaját,  hogy  amíg  Gacsinán  tartózkodik,  még 
három  napig,  rajzoljon  a mit  akar. 

- Da  habén  Sie  Ilire  Welt  — mondta  és  rámutatott  a fényes  udvarra  maga  körül. 

A czár  felhívása  formaszerinti  megrendelés  volt,  olyan,  melytől  Zichynek  nem- 
csak jobbléte,  de  egész  jövendő  boldogulása  is  függött.  Nagy  dologról  volt  szó,  de 
Zichy  azért  mégis  szorongott.  Óriási  feladat  előtt  állott.  Ez  alatt  a három  nap  alatt 
tájékozódnia  kellett  a teljesen  idegen  világban,  a melynek  alakjait,  viszonyait,  az  egye- 
sek kapcsolatait,  jellemét,  szokásait  nem  ismerte.  Alig-alighogy  megnézhetett  jól  egy 
fejet,  egy  alakot.  De  az  ő csodás  memóriájával  mégis  legyőzte  ezt  a nehézséget  s 
nehány  jegyzetet  csinált  magának  futtában.  Megfigyelte,  ami  körülötte  történt,  hogy 
éhből  állítsa  össze  magának  a krónikát.  A három  nap  mikor  elmúlt,  jöttek  sorra  az 
udvari  dámák  meg  az  urak : 

»Qui  est  ce  que  vous  avez  fait  ?«  kérdezgették. 

Maga  a czárné  is  bekérette  magához  a festők,  rajzolók  munkáit.  Popov  bácsi  a 
maga  egy  ügy  ii  vázlatait  bemutatta,  Zichy  azonban  a kérdezősködésre  azt  felelte: 

»Még  semmit  se  csináltam. 

Amire  a kissé  türelmetlen  czárné  kimondotta  a szentencziát : 

— Nous  avons  eu  du  malheur  avec  nos  artistes!  — Nagyon  nem  volt  megelégedve. 

Zichy  azonban  otthon  megcsinálta  azt,  a mit  látott,  az  ő geniális  készségével;  a 
mozgalmas  képekbe  humort  öntött,  sőt  némi  kis  árnyalatát  a karrikirozásnak.  Mikor 
aztán  elkészült  teljesen,  díszes  albumba  foglalva,  ezzel  a czimmel  látta  el.  »Chronique 
de  trois  jour  a Gatschina,«  és  az  egészet  bemutatta  1.  Miklósnak.  A czár  felségesen 
mulatott  ezeken  a »gacsinai  krónikák  -on.  Egészen  új  volt  neki  a modor,  az  eszme, 
az  egész  felfogás,  a mint  Zichy  feladatát  megoldotta.  Pedig  mekkora  nehézség  volt  ez, 
ezer  ismert  alakot  felismerhetően  megrajzolni,  akkor,  a mikor  még  a fotográfia  alig 
volt  elterjedve  Oroszországban,  és  hogy  a képhez  valaki  üljön,  arra  nem  volt  kap- 
ható senki. 

A czár  most  már  valósággal  beleszeretett  a mesterbe;  ha  az  udvarnál  volt,  hogy 
uj  kartonhoz  szerezzen  tárgyat,  minden  pillanatban  hozzáment  és  beszélgetett,  kérdez- 
gette: »Ön  magyar  ?«  Ámbár  egyre  összetévesztette  még  egy  másik  idegen  festővel, 
Kossákkal.  Ez  nagyon  érdekes  és  kedves  jelenet  volt. 

Egyszer  ismét  hozzátelepedett  Miklós  s mereven  ránézett.  Kedves  szokása  volt 
az,  hogy  magnetikus  szemeinek  tőréles  tekintetével  szembenézzen  néhány  perczig  azzal, 
a kit  zavarba  akar  ezzel  hozni.  Zichy  állta  vitézül  s hidegen  fogadta  a próbát.  A ezár 
hát  csalódott,  látta,  hogy  Zichynek  helyén  van  a szive.  Úgy  látszott,  egyedül  akart 
vele  maradni.  Körülötte  álltak  azonban  herezegek,  generálisok,  főurak.  Átnézett  hál  a 
termen,  parancsoló,  szigorú  tekintetével,  s mint  parancsszóra,  oly  egyszerre  kivonult 
a kiséret  mind.  Egyedül  maradt  Zichyvel  és  körülbelül  a következő  (Zichyre  nézve 
döntő  jelentőségű)  beszélgetés  folyt  le  közöttük  : 

Láttam  már  öntől  végre  komoly  munkát  is. 

— Mit  felség,  váj  jon  V 


Zichy  Mihály. 

— Valami  történeti  festményt ! . . . 

És  megnevezett  egy  nagyobbméretii  vásznat,  a melyet  Zichy  ugyan  ismert,  de  a 
melyet  nem  ő csinált. 

— Csalódik,  felség,  az  nem  az  én  munkám.  Kossáké,  hazámfiáé. 

A felség  elgondolkozott  megint,  de  földerült  az  arcza: 

— Lehet,  hogy  itt  tévedek,  de  a fiamnál  láttam  öntől  valamit. 

Csakugyan  a trónörökösnek,  a leendő  II.  Sándornak  már  eladott  ebben  az  időben 
Zichy  kisebb-nagyobb  kompozicziókat,  például  a »Le  nid«  czimüt,  meg  portrait-ket. 

I.  Miklósnak  ebből  a tévedéséből  lett  meg  az  a nagy  megrendelés,  amely  a török 


háborúból  az  olte- 
zolja  kilencz  lapon 
közkeletű  litográfiái 
minden  kaszárnyá- 
liató,  jó  példaadá- 
krónika  nagy  sike- 


nyiczai  ütközetet  ábrá- 
s a mely  azóta  annyira 
másolatokban , hogy 
bán  kifüggesztve  lát- 
sul.  Az  első  gacsinai 
rének  az  volt  a követ- 
kezése, hogy  Zichynek  ezentúl  állandóan, 
évről  évre  meg  kellett  ábrázolnia  a gacsi- 
nai udvari  élet  eseményeit.  1853.  október 
hava  óta,  a mikor  először  került  az  ud- 
varhoz, s az  első  bárom  hónapban  huszon- 
egy nagyobb  rajzot  és  festményt  készített 
a ezár  és  a czárné  számára,  kis  könyv- 
tárra megy  a gacsinai  és  egyébb  króni- 
kák száma : Zichy  művészi  munkálkodá- 
sának egyik  legérdekesebb  és  legjellem- 
zőbb része,  ötven  év  gazdag  művészi  ter- 
méke. 

Szóval  volt  már  tekintélye,  sokat  is 
keresett  az  udvarnál,  annyi  munkát  ka- 
pott, hogy  már  nem  évszámra,  hanem 
hónaponkint  vezette  említett  pontos  fel- 
vételi könyvét;  kegyben  állott  a czárnál,  de  végleges,  állandó,  biztos  pozicziót  elérni 
nem  tudott.  1853-tól  1855.  végéig  élt  így  a czár  kegyének  éltető  sugaraiból,  bár  egyszer 
ezt  a kegyet  s nem  sok  hijján  eljátszotta. 

A krimi  háború  idejében  történt.  Zichy  Mihály,  bár  már  dolgozott  a czárnak, 
még  mindig  a Weninger  festőműhelyében  fotográfiák  retusírozásával  tartotta  fenn 
magát.  A művésznek,  a ki  mindenkor  erős  megfigyelő  és  nagy  emberismerő  volt,  fel- 
tűnt, hogy  az  orosz  hölgyek  mindig  két  arczképet  rendeltek  meg  nála:  egy  nagyot  és 
egy  egészen  kicsinyt.  Zichy  kutatni  kezdte  a dolgot  és  rájött  a különös  jelenség  okára. 
A nagy  kép  a távol  délen  harczoló  férj  számára  készült,  a kicsiny  pedig  az  itthon 
maradt  és  közelben  levő  házibarát  számára.  Zichy  mulatott  is,  fel  is  háborodott  ezen 


Tanulmány. 

a tapasztalaton  és  impresszióját  rajzban  örökítette  meg.  A messze  krimi  félsziget  tábori 
kórházában  ágyhoz  szögezve  fekszik  a megsebesült  férj  és  boldog  mosolylyal  nézi  a 
kedves  meglepetést,  a melyet  felesége  küldött  neki : a nagy  arczképet,  melyet  szegé- 
nyesen világit  meg  a kórházi  szobában  pislogó  gyertya  fénye.  És  ugyanez  a fény  a 
férj  megsebesült  fején  levő  kötés  árnyékát  is  odaveti  a falra:  szertelen  nagy  árnyékot, 
a mely  két  félreismerhetetlen  szarvba  csúcsosodik  ki.  Erős  szatírájában,  humorában 
is  tele  volt  erkölcsi  tartalommal  ez  a kép,  de  a pétervári  előkelő  társaságoknak  mulat- 
ság szempontjából  ötlött  fel.  Nagyokat  nevetett  rajta  az  egész  társaság,  sőt  Miklós  és 
Mihály  nagyherczegek,  a ezár  kél  ifjúbbik  fia,  elvitték  a képet  apjuknak,  I.  Miklós 
czárnak  is. 

I.  Miklós  hosszan  elnézte  a rajzot  és  rendkívül  komolyan  megdicsérte.  Egyre 
mondogatta:  »Szép,  nagyon  szép«,  a mig  egyszer  csak  észreveszi,  hogy  a két  fia  alig 
tud  megállani  a visszafojtott  nevetéstől.  Nem  tudta  mire  vélni  a dolgot  s kissé  hevesen 
kérdezte  meg:  Mit  nevettek? 

- Az  árnyék!  . . . válaszolt  a két  nagyherczeg,  alig  tudva  beszélni  a hahotázástól. 

Miklós  czár  még  egyszer  szemügyre  vette  a képet  s most  már  megismerte  az 
értelmét  is.  A két  szarvon  különben  is  indulatos  lelke  mód  felett  fölgerjedt. 

— Nem  tűröm,  — kiáltott  lel  hogy  katonáimból  gúnyt  űzzenek! 

Es  nagy  haragjában  irónt  fogva,  nagy  vonásokkal  lelefirkálla  a képet.  Így  akarta 
visszaküldeni  Zichy nek. 

A nagyherczegek  megrémültek.  A czár  haragja  veszedelmes.  Zichy  nagy  árt  fizet- 
het ezért  az  ötletéért,  vagy  legalább  is  koezkára  tette  jövőjét.  Eéltették  a művészt  s 
minden  áron  azon  voltak,  hogy  a czárl  megengeszteljék.  Magyarázgatták  a képet,  hogy 
csak  kedélyes  tréfa,  pillanatnyi  szándéktalan  ötlet.  Zichy  semmi  különösre  sem  gondolt 
ezzel.  Igv  védték  és  mentegették  őt,  mig  végre  a czár  a hosszas  gondolkodás  után 
igv  szólt: 

— Valóban,  ez  csak  tréfa  lehet ! 

Es  újból  fogva  az  irónt,  azt  irta  rá  az  összeíirkált  képre: 

»Ayez  de  l’esprit,  mais  ne  soyez  pás  vilain.«  (Legyen  elmés,  de  ne  legyen  gonosz!) 

Mikor  Zichy  Mihály  a dologról  értesült  és  a rajzot  a czár  jelmondatával  együtt 
visszakapta,  mélyen  meg  volt  hatva.  Es  attól  fogva  lelkiismeretesen  szem  előtt  tartotta 
I.  Miklós  czár  tanácsát:  összes  humoros  képein  elmés  volt,  de  sohasem  gonosz.  Beírta 
naplójóba  is  hogy  soha  cl  ne  feledje:  »Sa  Majesté  f Empereur : Surprise  menagée  au 

mari  en  campagne«.  (Renvoyé  avec  une  apercu  de  Sa  Majesté,  éerite  de  sa  propre 
maine.)« 

1855  márezius  2-án  (ó-naptár  szerint  február  18-ikán)  meghalt  a hatalmas  czár, 
befejezetlenül  hagyván  fiára,  II.  Sándorra  a krimi  háborút  és  az  egész  keleti  kérdést. 
Zichy  Mihályra  kedvező  volt  II.  Sándor  trónrajutása.  Az  uj  czár  régóta  jóakarói  közé 
tartozott  s még  mint  trónörökös  sok  képet  rendelt  nála,  igazi  Maecenásként  viselke- 
dett vele  szemben.  Zichynek  tehát  volt  oka  reménykednie,  hogy  II  Sándor  alatt  sikerül 
végleges,  nyugodt  anyagi  existencziáját  biztosító  állást  kapnia.  A biztos,  nyugodt  életre 

ekkor  már  szüksége  volt:  két  év  óta  családot  alapított  s élettársa:  szépséges,  egyszerű 
orosz  leány  már  két  gyermeknek  is  adott  életet.  Háztartásukban  együtt  lakott  velük 
az  anyós  is,  energikus,  akaratos  orosz  asszony,  a ki  leányára  korlátlan  befolyással 
volt,  minden  cselekedetét  irányította.  Zichy  mélyen  szerette  gyermekeinek  anyját  és 
ezen  a szereteten  nem  változtatott  semmit  az  a sok  keserűség,  a mely  az  anyóssal 
való  együttélésből  támadt.  Neje  jóságos  lélek  volt,  Zicbynek  szerető  gondozója  és 
gyermekeinek  istápoló,  rendkívüli,  szinte  tűlzottan  gondos  anyja. 

Szóval  Zicbynek  elég  számos  családja  volt,  a melynek  eltartása  aránylag  kedvező 
jövedelme  mellett  is  nagy  gondot  okozott  neki.  Az  udvari  megrendeléseken  kívül  elő- 
kelő barátai  minden  áron  be  akarták  őt  juttatni  az  udvari  alkalmazott  gondnélküli 
fényes  életébe.  Zichy  ekkor  már  egész  sor  uj  fajta  krónikát  festett:  Egy  nyolcz  képből 
állót  Katalin  nagyherczegnő  számára  a krimi  háborúból,  a czár  és  a czárné  számára 
koronázási  krónikát  stb.  A sok  udvari  megbízás  közepette  is  azonban  a dolog  nehezen 
ment.  Nem  tudtak  formát  találni  az  alkalmazására.  A tervezgetés  és  kísérletezés  közben 
érte  Ziehyt  egy  olyan  megbízás,  a mely  páratlan  alkalmat  adott  művészi  invencziójának 
kimutatására  s udvari  festővé  való  kinevezését  nagy  lökéssel  vitte  előbbre. 

1858-ban,  a nagy  udvari  vadászatok  alkalmával,  a meghívott  nagyherczegek  és 
arisztokraták  valami  ritka,  újszerű  emlékkel  akartak  kedveskedni  a ezárnak.  Album- 
félét terveztek,  a melyben  az  összes  résztvevők  arczképe  benne  legyen,  belefoglalva  az 
illetőnek  kedvencz  vadászmilieujébe.  A Zichy  Mihályival  való  megbeszélés  után  meg- 
állapodtak végre  a megoldásban.  Zichy  lerajzolta  az  összes  főurakat  s azután  kompo- 
nált hozzájuk,  mindegyiket  külön-külön  műlapon  ábrázolva,  pompás  tájképi  keretet  és 
vadászati  szezeneriát. 

így  keletkezett  II.  Sándor  czár  híres  vadászalbuma,  mely  Zichy  Mihály  naplójában 
ilyetén  följegyzéssel  szerepel : 


L'album  de  Chasse  de  sa  Majesté  L'Empereur. 


1.  L’initiale  Chasse. 

2.  3.  Agarioil'  et  Löhn  á l’ours. 

4.  Baranof  aux  élans. 

5.  Galitzin  aux  loups. 

6.  Gersdorf  aux  lynx. 

7.  Merder  au  renard. 

8.  Lanibert  au  liévre. 

9.  Gd  Dúc  Nicolas  aux  loups. 

10.  Gd  Dúc  Micliel  au  liévre. 

11.  Tolstoi  au  chain. 

12.  Liewen  au  coq  de  bois. 

13.  Wasiltchikof  au  coq  de  brayére. 

14.  Lambert  aux  perdrix  blanches. 


15.  Steptrof  aux  gilinottes. 

16.  Bariatinsky  a la  Waldschnepf. 

17.  Betamourt  au  perdrix  grises. 

18.  Cte  Fersen  aux  canards. 

19.  Pce  Paskewilch  au  chevreuils. 

20.  Zinowieff  coq  de  bois  au  eh.  d.  a. 

21.  Le  Cauchemar  du  cte  Fersen. 

22.  Cte  Alexandre  Adlerberg  totál. 

23.  Pce  Souworoff  coq  de  brayére. 

24.  Pce  Bariatinsky  aux  sangliers. 

25.  S.  A.  M.  le  Pce  Alexandre  de  Messe 
(canards). 

26.  Pce  Simeon  Worontzoff. 


Ez  az  album  óriási  feltűnést  keltett,  nemcsak,  mert  gazdag,  hatalmas  munka  volt 
és  ötletnek  kitűnő,  hanem  annyi  ízléssel,  változatossággal,  színesen,  életteljesen  volt 

megcsinálva,  hogy  az  ajándék  után  II.  Sándor  czár  azonnal  egy  csomó  vadászképet 
rendelt  meg.  Az  első  négy  megrendelt  kép  a mester  naplójegyzeteiben  igy  van  felírva: 
1.  Chasse  á Lshtchera,  manqué  d’ours,  tűé  pár  un  chasseur.  2.  Chasse  á Lshtchera, 
les  3 ours.  3.  Chasse  á Lisino.  4.  Chasse  á Mariino. 

Ezért  a négy  képért  <S0()  rubelt  kapott  a mester  s ez  volt  megalapítója  lulajdon- 
képeni  végleges  alkalmazásának.  De  amellett  valóságos  divatot  teremtett,  az  udvari 
méltóságok,  sőt  a nagyközönség  is  rendelt  nála  vadászképeket,  sőt  Beggrow,  Zichy  jó- 
akaró műkereskedője  is  szerepel  ilyen  vadász-album  rendeléssel  a mester  napló- 
jegyzeteiben. 

Nagy  sikereit,  a melyeket  műveivel  és  egyéniségének  megragadó  voltával  elért, 
18ö8  végén  betetőzte  Théophile  Gautier,  a híres  franczia  romantikus  iró  és  műbiráló 
oroszországi  utazása.  Gautiert  a czári  udvar  kezdésére  hívták  meg  Pétervárra  s európai 
hírének  megfelelő  nagy  tisztességgel  is  fogadták.  A híres  műbiráló  először  a Beggrov- 
féle  műkereskedésben  pillantott  meg  Zichy-képet,  a melyet  azonnal  remekműnek  minő- 
sített. Neve  hangzása  után  először  olasznak  vélte  Zichyt,  a ki  valóságos  dithyrambikus 
lelkesedést  keltett  benne.  Érdeklődött  iránta,  kereste  műveit  s a mint  azokat  meg- 
ismerte, ámulatból  ámulatba  esve  Zichy  Mihályt  a legnagyobb,  a legsokoldalúbb,  a 
legkiszámíthatatlanabb,  tüneményes  lángelmék  közé  sorolta.  Mikor  aztán  személyesen 
is  megismerkedett  vele,  megtudta,  hogy  magyar  s a beszélgetés  során  Zichy  nagy- 
tana ltságú,  eredeti,  ötletes  egyéniségébe  bepillantást  nyert,  megírta  hires  czikkét  s kiadta 
a pétervári  hivatalos  lap,  a »Journal  de  Saint-Petersbourg«  hasábjain  és  párisi  lapjá- 
ban, a »L’ Artiste« -ben.  Ez  a tanulmány,  a mely  Zichy  Mihály  e korbeli  alkotásainak, 
a nagy  irányképeknek,  történelmi  festményeknek,  udvari  rajzoknak  és  alkotásoknak  rész- 
letes ismertetésével  együtt  Zichy  életmódjának,  egyéniségének  is  nagyszerű  rajzát  adja 
s őt  az  akkori  európai  művészet  legnagyobbja  mellé,  sőt  fölé  állítja,  egyszerre  világ- 
hírűvé tette  Zichy  Mihályt.  Európában  ámulva  olvastak  egy  uj  festői  lángelméről,  a ki 
eddig  elrejtve  élt  Pétervárott,  az  orosz  udvar  árnyékában;  Pétervárott  pedig,  a hol 
eddig  is  nagyrabecsiilték  és  szerették,  pozieziója  egyszerre  roppantul  megmagasodott. 
Gautier  fölfedezése  minden  eddigi  elismerés  mellett  fölfedezés  volt  az  orosz  társada- 
lom számára  is,  a mely  most  valósággal  egyszerre  elárasztotta  Zichyt  megrendeléssel, 
szeretetének  és  becsillésének  szinte  áradozó  jeleivel. 

Woronzov  herczeg  volt  az  első,  a ki  őt  felkereste.  Ünnepies  látogatáson  felszólí- 
totta Zichyt,  hogy  jöjjön  el  hozzá,  az  ő palotájába,  lakjék  vele  és  családjával,  mint 
rokon,  családtag,  mindennemű  kötelezettség  nélkül  Meglesz  a teljes  gondozása,  ellátása, 
legfeljebb  a fehérneműjéről  gondoskodjék  maga,  ezt  a szabadságot  meghagyják  neki. 
Egyébként  velük  volna  mindenben  és  mindig  s azonkívül  kapna  2000  rubel  évi  fizetést. 
A miért  a herczeg  semmit  sem  kíván,  sem  munkát,  sem  festményt,  csak  azt  az  előnyt, 
hogy  minden  uj  képe  megvásárlásának  elsőségi  joga  az  övé  legyen. 

Zichyt  nagy  zavarba  hozta  a fényes,  kecsegtető  ajánlat.  Családostul  csak  nem 
mehet  a herczeg  udvarába,  elhagyni  viszont  családját  nem  akarta.  Azután  itt  volt  egy 
másik,  bizonytalanabb,  de  dicsőség  dolgában  még  többet  Ígérő  ajánlat.  Theophile 


Gautier,  a híres  kritikus  és  most  már  jótevő  barát  tette  ezt,  a legszebb  kilátásokkal 
hiván  őt  Párisba.  Még  jobban  megnehezítette  Zichy  helyzetét  az  udvarhoz  való  viszonya. 

Jóakaróinak  egyik  legjobbika,  Agariov  tábornok,  II.  Sándor  czár  kedves  embere 
volt  az,  a ki  évek  óta  a legkitartóbban  dolgozott  azon,  hogy  Zichy  Mihályt  biztos  állásba 
juttassa.  Ezt  a derék  katonát,  a kinek  annyit  köszönhet,  maga  a művész  igy  jellemzi: 
» Pompás  kedélyű,  humoros  hajlandóságú,  ötletes  ember  volt,  a ki  gyakran  volt  segítő- 
társam. a mikor  arról  volt  szó,  hogy  az  udvari  krónikás  képeknek  mennél  csípősebb, 
találóbb  ezimet  adjunk.  Némelyik  czim  ilyenformán  kettőnk  közös  műve  volt.  Nekem 
ebből  nagy  előnyöm  támadt.  Ha  valaki  megbántódott  a találó  szatíra  miatt,  hát  maga 
is,  és  az  udvarnál  mindenki  Agariovra  hárította  a dolgot.  Agariov  meg  nyugodtan  hall- 
gatta a szemrehányást.  Nem  félt  senkitől  s valóban  soha  egy  haja  szála  sem  görbült 
meg,  mert  a czár  rendkívül  szerette. « 

Agariov  tábornok  tehát  régen  kieszelte,  hogy  Zichy  Mihályt  valamelyes  hivatalos 
czimmel  kell  elhelyezni,  hogy  az  udvarnál  véglegesen,  biztosan,  minden  változástól 
menten  megmaradhasson.  Az  volt  a terve,  hogy  behozza  művész-barátját  az  »Orosz 
katonai  egyenruha-intézetbe«.  Ott  rajzoló  művészekre  is  szükség  lehetett  s valóban 
volt  is  nehány  alkalmazva:  egy  mint  főigazgató,  a többi  mint  alárendelt  festő  és  rajzoló. 
Ezeknek  volt  a dolguk,  hogy  az  orosz  hadsereg  külső  ismertetését  magukban  foglaló 
és  kiadásra  kerülő  könyveket  festményekkel,  rajzokkal  illusztrálják.  Ide  akarta  behozni 
Agariov  Zichyt  s érdekében  kitúrta  helyéből  Pezaczkyt,  egy  kiváló  orosz  művészt. 
Zichy  valamiképpen  megtudta  a dolgot  s büszke  magyar  érzése  fellázadt  a barátságból 
elkövetett  méltatlanság  ellen.  Azonnal  levelet  irt  Agariov  tábornoknak  és  közölte  vele, 
hogy  nem  fogadja  el  a neki  lett  ajánlatot.  Kínos  helyzet  támadt,  Zichy  kinevezése 
Agariov  sietős  buzgalma  révén  már  megfordult  a czár  előtt  is  és  jóvá  volt  hagyva. 
Olyannyira,  hogy  egy  vadászat  alkalmával  a czár  igy  szólította  meg  Zichyt: 

— Ahá!  Ön  Agariovval  fog  dolgozni  ! 

Zichy  mélyen  hallgatott,  de  a vadászat  után  azonnal  elment  Agariovhoz  és  önérzete 
egész  indulatával  felelősségre  vonta,  miért  nem  közölte  a czárral,  hogy  ő más  kenyeré- 
nek árán  nem  fogadhat  el  állást;  ezt  sem  önérzete,  sem  kollegiális  felfogása  nem  engedi 
meg.  Egyúttal  megmagyarázta  Agariovnak,  hogy  mindez  a bujkáló  próbálkozás  egész 
lényével  ellenkezik,  a huta  formákhoz  való  alkalmazkodás  czéltalan;  szerződtessék  őt 
egyenesen  az  udvarhoz,  a mit  könnyen  megtehetnek,  hisz  amúgy  is  állandóan  az  udvar- 
nak dolgozik,  részt  vesz  minden  ünnepén,  mulatságán,  szórakozásán,  még  a bizalma- 
sabb  jellegű  eseményekben  is.  És  részletesen  kifejtette,  miképpen  képzeli  ő az  ő szer- 
ződtetését. 

Agariov  tábornok  minderről  nyíltan  jelentést  tett  II.  Sándor  czárnak,  a ki  ez 
időben  értesült  Woronzov  herezeg  és  ThéophÜe  Gautier  ajánlatáról  is.  így  esett,  hogy 
egy  napon  megjelent  Zichy  Mihály  lakásán  báró  Adlerberg  udvari  miniszter  s közölte 
vele,  hogy  a czár  meghívja  őt  állandóan  az  udvarhoz.  Zichy  Mihály  elfogadta  a meg- 
hívást és  rövid  idő  múlva  1859  elején  II.  Sándor  czár  kinevezett  udvari  festője  volt 
6000  rubel  évi  fizetéssel. 

Elérte  hát  czélját  és  nem  sokkal  I.  Miklós  czár  halála  után,  hat  évi  krónikás 
szolgálat  után  hivatalosan  is  tagja  lett  az  orosz  udvartartásnak  s kilencz  évi  meg- 
szakitással  az  maradt  mind  mostanáig,  szolgálván  négy  czárt : I Miklóst,  II.  Sándort, 
III.  Sándort  és  II.  Miklóst. 

Kitüntető  meghívása  az  udvarhoz  nagy  örömet  keltett  a pétervári  művészek 
között,  a kik  csodálták  Zichy  geniáli tását,  szerették  egyéniségét  és  hálásak  voltak 
iránta,  a miért  szervezte  őket  és  összeköttetésbe  hozta  az  arisztokrácziával.  Ott  is  az 


Katonai  díszszemle.  Vázlat  II.  Miklós  czár  sajátkezű  megjegyzésével.  i.v  c/.ári  krónikákból.) 

volt  ugyanis  a divat,  hogy  az  előkelőségek  meghívták  a művészeket,  de  csak  azért, 
hogy  a lakomákon  képet  rajzoltassanak  velük  a vendégség  fejében  — ingyen.  Ez  ellen 
felszólalt  Zichy  Mihály,  egybegyűjtötte  művésztársait  és  1857  novemberében  megala- 
pította az  úgynevezett  » pénteki  társaságok.  A pénteki  társaság  tagjai  minden  pénteken 
összegyűlekeztek  előbb  felváltva  egymás  lakásán,  később  állandó  klub-helyiségükben 
s ott  közös  művészi  czélokra  díjtalanul  festettek,  rajzoltak  képeket,  a melyeket  azután 
Beggrow,  a műkereskedő,  vagy  ők  maguk  értékesítettek.  Zichy  Mihály  naplójában  az 
első  »pénteki«  kép  így  van  jelezve:  I.  »Vendredi«.  Utána  sorjában  harminczkét  pénteki 
kép,  majd  ismét  öt.  A jelzés  mellett  az  is  lói  van  írva,  kinél  volt  az  összejövetel:  cliez 


moi«,  »ehez  Lwoff«,  »chez  Mussard«  stb.  Ilyen  derék  szereplés  után  nem  csoda,  hogy 
kivált  Gautier  bírálatának  hatása  alatt  is  a műveszek  1858-ban  testületileg  felkeresték 
Mí  íria  nagyberczegnőt,  az  orosz  művészeti  akadémia  akkori  elnökét  és  kérték,  nevezné 
ki  Zichyt  az  akadémia  tagjává.  A mi  még  az  évben  meg  is  történt. 

A nagy  művészi  és  külső  sikerek,  a pétervári  szellemi  és  származásos  ariszto- 
kráczia  ünneplő  becsülése,  a czár  kitüntető  kegye  azonban  nem  maradtak  káros  hatás 
nélkül.  Zichyt  irigyelni  kezdték,  majd  ferde  szemmel  néztek  rá.  De  az  irigységet  való- 
ságos gyűlöletté  fokozta  Zichy  krónikás  munkássága,  a melyben  szatirikus  éleslátása, 
ötletessége  az  összes  udvaronczok  gyengéit,  hibáit  megörökítette.  Csakhamar  sereggel 
volt  már  ellensége,  de  hántása  azért  nem  eshetett,  mert  II.  Sándor  czárnak  éppen  a Zichy 
pikáns,  ötletes  modora  tetszett.  Lassankint  azonban  mégis  megmozdultak  a művész 
ellenségei.  Egy  napon  báró  Lieven,  a szertartásmester,  állítólag  az  egész  udvar  nevében, 
ildomosán,  de  határozottan  felkérte  Zichyt,  hogy  többé  ne  csináljon  ilyen  képeket. 

Zichy  nagyon  zokon  vette  ezt  a felszólítást,  mert  érezte  az  állása  ellen  megindult 
cselszövést.  Ámbár  belátta,  hogy  a felszólalásban  van  egy  szemernyi  igazság.  A czár 
ugyanis  a külföldi  udvaroknál  való  látogatásain  megmutogatta  a krónikákat  s olt  a 
kísérő  urakat,  a kik  szintén  szerepeltek  a krónikákban,  alaposan  kinevették.  Ebből 
támadt  főrészt  az  elkeseredés  Zichy  ellen. 

A művész  tehát  hosszabb  ideig  nem  rajzolt  krónikát  a czárnak.  II.  Sándornak 
egy  napon  feltűnt  Zichy  hosszas  szünetelése,  és  így  szólt: 

— Est-il  ici,  Zichy  ? — és  mikor?  körülnézve,  megpillantotta  őt,  e szavakkal  for- 
dult hozzá: 

— Qu’est-ce  que  vous  nous  avez  apporté  de  nouveau  ? 

Ilién,  Máj  esté!  — válaszolt  Zichy. 

A dolog  felötlött  és  a czár  Suvorov  udvari  miniszter  utján  megkérdeztette  Zichyt, 
miért  nem  dolgozik.  A művész  elmondotta  báró  Lieven  esetét,  a mire  az  udvari 
miniszter  megdorgálta  báró  Lievent,  a ki  sietett  maga  biztatni  Zichyt,  hogy  csak  fessen 
és  rajzoljon,  senkinek  sincs  kifogása  ellene. 

Mikor  II.  Sándornak  fülébe  jutott  a história,  azt  üzente  Zichynek: 

— Én  vagyok  az  ön  műveinek  czenzora,  senki  más! 

Az  ellenségek  azonban  nem  pihentek  és  végre  évek  aknamunkájával  sikerült  a 
czár  jóindulatát  tőle  elforditaniok.  Azután  pedig,  alighogy  a czár  elhidegülése  nyil- 
vánvalóvá lett,  olyan  helyzetbe  hozták  Zichyt,  hogy  távozni  legyen  kénytelen. 

1873-ban  történt.  Zichy  már  tizenöt  éve  szolgálta  az  udvart  és  fizetése  még  min- 
dig csak  6.000  rubel  volt.  Családja  ekkor  már  megszaporodott:  egy  fia  és  három 
leánya  volt,  úgy  hogy  ismét  gond  fenyegette  őt.  Hogy  ezt  elkerülje,  hivatkozva  másfél- 
évtizedes szolgálatára,  kérte  növelnék  meg  lizetését  2.000  rubellel,  vagy  pedig  fizesse 
lakását  a czári  udvar. 

Adlerberg,  az  akkori  udvari  miniszter,  a ki  szintén  ellensége  volt  Zichynek,  dur- 
ván elutasította  Zichy  kérését,  a mely  olyan  szerénytelen,  hogy  nem  is  terjesztheti 
a czár  elé. 


— Úgy!  — mondotta  erre  Zichy.  — Akkor  hát  tessék  előterjeszteni  a lemon- 
dásomat ! 

Ettől  megijedtek  az  ndvaronczok ; tartottak  tőle,  hogy  a ezár  megtudja  a dol- 
got. Hogy  tehát  elébe  vágjanak,  besúgták  II.  Sándornak,  hogy  Zichy  Mihály  elszerződött 
a walesi  herczeghez.  A czárt  mód  felett 
felháborította  Zichy  hazudott  elszerző- 
dése.  Tudomása  volt  ugyan  róla,  hogy  a 
walesi  herczeg  pétervári  látogatása  alkal- 
mával őt  meghívta  egy  vadászatra  és  a 
czár  bele  is  egyezett  egy  ilyen  angol- 
országi látogatásba,  de  állandóan  nem 
akarta  Zichyt  átengedni  az  angol  trón- 
örökösnek. Hogy  a művész  mégis  el 
akarta  őt  hagyni  — a czár  elhitte  az 
ndvaronczok  besugását  — ez  annyira  bán- 
totta, hogy  Zichy  lemondását  elfogadta. 

így  távozott  el  Zichy  Mihály  1873-ban 
két  évtizeden  át  való  munkássága  szín- 
helyéről, biztos  állásából,  előkelő  pozi- 
cziójából  a cselszövés  és  a maga  büsz- 
kesége miatt.  Felbomlott  otthona,  veszen- 
dőnek ment  nyugalma.  De  hátba  többet 
nyert  a veszteség  által?  Hátha  művészi 
jövendőjének  jelentőségteljes  kibontako- 
zása éppen  ebből  a világból  indult  ki? 

Hátha  szabadulás  volt  az  életgond  új  rab- 
sága ? Mert  igaz  ugyan,  hogy  alkotott 
abban  az  időben  sok  nagyszabású  gon- 
dolatot kifejező  kompozicziót,  a melye- 
ket Theophile  Gautier  ismertet  említett  tanulmányában.  Itt  alkotta  a többi  közt 
»Luther  a Wartburgon«  és  »Messiás«  cziniű  hatalmas  képeit  s ez  utóbbit  a debreczeni 
református  kollégiumnak  ajándékozta.  Itt  alkotta  a »Werthert«,  a »Sírrablókat«,  a 
»Zsidó  mártirokat«,  itt  a többi  közt  egész  sor  állatfestményt  és  rajzot,  amelyek  Gautier 
szerint  a franczia  állatfestők  legjobb  alkotásaival  vetekednek.  De  az  igazi  Zichy  ezek- 
ben még  csak  szárnyait  bontogatja.  Egyéniségének  szabadsága  és  sajátosságai  a maguk 
teljességében  csak  egy  szabadabb  milieuban  nyilatkozhattak  meg.  Távozása  Pétervár- 
ról  mintha  a gondviselés  újjmutalása  volna! 


Ádám  az  Űrben. 

Madách  Az  Ember  Tragédiájához. 


Zichy  Mihály. 


EURÓPA  VÁNDORA. 

Búcsú  Pétervártól.  — Orosz  jellemzés  Zichyról.  — Útja  Parisba.  — Találkozása  Kaulbachclial.  — 
Az  első  csalódás.  — A walesi  herczeg  meghívója.  — A skótországi  vadászatok.  — Emléklap  a walesi 
hcrczcgnek.  — Meghívása  Indiába.  — A skótországi  vadászképek.  — Párisban.  — Hugó  Viktor  és  Dumas 
barátsága.  A franczia  művészek  gyűlölete.  — Dóré  és  Zichy.  — Viszonya  Munkácsyval.  — Miss  Mary, 
a tanítvány.  — Az  első  megrendelés  Magyarországból.  — Nagy  alkotások.  — A Fauszt-illusztrácziók. 
— »A  pusztítás  géniuszának  diadala«  és  a »Szirén-cziklus«.  — Oroszországi  kapcsolatok.  — A párisi 
magyar  egyesület.  — A szegedi  árvízkárosultakért.  — Búcsú  Páristól. 

Ütött  tehát  a szabadulás  órája.  Mert  valóban  szabadulás  volt  a Zichy  távozása 
Pétervárról,  az  orosz  czárok  udvarából.  Igaz  ugyan,  hogy  a művész  sehol  annyi  szere- 
tedre, olyan  pártolásra  nem  talált,  mint  Oroszországban;  de  viszont  a czári  udvar  ese- 
ményei, az  orosz  arisztokrácziával  és  hivatalnoki  előkelőségekkel  való  társadalmi 
kapcsolata  nemcsak  munkálkodásában ‘volt  akadály,  hanem  érdekes,  eredeti  gondolat- 
világának  teljes,  korlátlan  kifejezését,  szóval  művészi  egyéniségének  kifejtését  is  meg- 
akadályozta. Zichy  Mihály,  mint  életének  eddigi  folyásából  is  láttuk,  erőslelkű  ember 
volt.  Álkiméletet  nem  ismert  s valóságos  vagy  vélt  igazát  soha  el  nem  hallgatta  a leg- 
magasabban állókkal  szemben  sem.  De  viszont  linóm  lelkiilete,  nobilis  érzése  ellene 
voltak,  hogy  meggyőződését  mindenáron,  talán  tüntetőén  hirdesse.  Hisz  joggal  kérke- 
désnek vették  volna,  ha  független  lelkének  az  emberek  és  az  emberiség  gyengéiről, 
bűneiről,  vak  szenvedélyeiről  való  gondolatait  képbe  öltötte  volna  akkor,  a mikor  éppen 
azoknak  a hatalmasoknak,  a czároknak  kegyét  élvezte,  a kik  nagyratörő  világpolitiká- 
jukkal, Isten  kegyelméből  valóságukkal,  korlát-  és  féknélküli  hatalmukkal  a Zichy 
magasan  járó  szocziális  fölfogásával  annyira  ellentétben  állottak.  Zichy  Mihály  tehát, 
bár  mintegy  félezernyi  alkotása  között  nem  egyben  merész  eszmét  hirdetett  merész 
művészettel,  még  sem  fejtette  ki  egyéniségét  teljesen  úgy,  a milyen  az  a valóságban 
volt.  Udvaroncz-írigyeinek  cselszövése  tehát  nemcsak  nem  sújtotta  őt  le,  de  szinte 
kapóra  jött  nagy  alkotásokra  vágyódó  lelkének.  Maga  is  szabadulásnak  tekintette  a 
válságot,  teljes  lelki  függetlensége  visszanyerésének.  Tehette  annál  könnyebben,  mert  mint 
a czárnak  tizenöt  éven  át  volt  udvari  festője,  távozásával  életfogytiglan  tartó  évi 
nyugdíj  illette  meg  őt.  A legszükségesebb  anyagiakban  hiányt  tehát  nem  láthatott; 

lelki  vágya,  művészeti  álmai  is  másfelé  vonták : szükségszerű  volt  hát  ez  a válság  s nem 
csak  véletlen  műve.  Megmutatkozik  ez  Zichynek  egy  cselekedetében  is.  Naplója  szerint 
1873-ban  kiállította  egy  képét:  »Egy  királyi  kegy«  cziműt  Brüsszelben.  Nyilvánvaló 
tehát,  hogy  Zichy  maga  is  kereste  már  a kapcsolatot  a Nyugattal,  hogy  igyekezett 
előkészíteni  esetleges  távozását. 

Zichy  Mihály  feloszlatta  pétervári  háztartását:  pompás  antik  fegyvereit,  ethno- 
grafiai  dolgait,  műtárgyainak  nagy  részét,  a mi  mind  lakását  és  műtermét  díszítette, 
árúba  bocsátotta,  s csak  a legkedvesebb,  legértékesebb  néhány  darabot  tartotta  meg. 
Alig  végzett  anyagi  ügyeinek  lebonyolításával,  elhagyta  Pétervárt,  a hol  negyedszázadon 
át  annyi  boldogság,  siker  és  elismerés  jutott  osztályrészéül,  a hol  fiatal  lelke  férfiassá, 
tehetsége  világraszólóvá,  művészete  idegen  befolyástól  menten  nagygyá,  eredetivé,  egészen 
különleges  világot  kifejezővé  vált. 

Maga  a pétervári  művészvilág  és  az  irodalom  a legnagyobb  veszteségképpen 
búcsúztatta  el  Zichy  Mihályt,  tiszteletére  impozáns  búcsúünnepet  rendezvén.  Pétervár 
akkor  egyetlen  nagy  illusztrált  folyóirata  a többi  közt  ezt  irta  róla: 

"Elutazása  éles  fordulatot  képez  életében  és  művészi  tevékenységében.  Elha- 
»gyott  bennünket  tehetségének  legnagyobb  erőteljében,  s a műveiben  mutatkozó 
"gondolat  és  érzelem  delelő  korszakában.  Sok  külföldi  művész  látogatott  már  meg 
»bennünket,  sokan  évtizedeket  töltöttek  el  közöttünk,  de  soha  velünk  össze  nem 
"olvadtak,  soha  nem  tudták  magukat  megszerettetni.  Zichy  más  ember  volt.  Senki 
»oly  hévvel  nem  védelmezte  pályatársait,  mint  ő.  Minden  kérdés,  mely  akár  egyes 
»művész,  akár  átalában  a művészet  érdekében  fölmerült,  élénken  ragadta  meg 
»lyrikus  természetét  s rokonszenves  közremunkálásra  sarkalta  őt.  A mi  művészeink 
"tudnak  róla,  s illetékesebb  itélőbirák  e tekintetben  akárkinél.  Szerették  Ziehyt 
»és  tisztelték  őt  s a tiszteletére  rendezett  bucsuiinnepélyen  oly  testvéries  volt  az 
»érzelem,  oly  nagy  a tisztelet,  a minőben  nálunk  még  egy  külföldi  sem  részesült. 
»Nálunk  készített  nagyobb  műveinek  utolsója  a "Cleopatra  éje«,  melyet  Gautier 
»Theophile  síremléke  javára  festett. 

"Nem  tudjuk,  vájjon  e sorok  tudomására  jutnak-e  valaha,  de  kívánjuk,  hogy 
"legjobb  óhajtásaink,  melyeket  utána  küldünk,  azért,  hogy  közel  harmincz  évig 
»élt  és  küzdött  velünk  együtt  a művészet  érdekeiért,  — bár  csak  némi  elégtételül 
»is  szolgáljanak  neki.  Európai  hírnevéhez  mi  nem  adhatunk  hozzá  semmit,  nem 
»is  szorult  reá,  de  Zichyben  az  embert  nálunknál  ki  sem  ítélheti  meg  helyesebben. 
"Állása  elég  alkalmat  nyújtott  volna  neki,  hogy  saját  czéljai  felé  törekedvén, 
"másoknak  ártson,  esetleg  őket  utjokról  leszorítsa,  befolyását,  erejét  velők 
"éreztesse.  Ily  árnyfoltot  Zichy  életében  hiába  keresünk.  S e tudat  volt  az. 
»melv  Zichynek  elvitázhatlan  jogot  adott  arra,  hogy  büszke  lehessen,  s ez  szülte 
»azt  az  őszinte  rokonszenvet,  melyet  pályatársai  önkényt  hoztak  elébe  s mely 
»el  fogja  kisérni  uj,  bizonytalan  útjában  is  mindenütt.  Kevés  ember  akad,  ki 
»oly  kiváltságos  állásban,  mint  ő,  mindig  oly  nemeslelküen  cselekedett  volna, 
»mint  ő«. 

Útja  Parisba  vitte.  Ott,  a művészetek  középpontjában,  az  új  eszmék,  a szellemi 
forradalmak  városában,  volt  az  ő helye,  az  ő tere,  az  ő közönsége.  Ott  voltak  az  iro- 
dalom, a művészet  és  a politika  régi  nagyjai  mellett  az  új  irányok  forradalmárai, 
a művelt  elmék,  a szabad  eszmék  hirdetői,  az  emberi  jogok  apostolai.  Ez  a világ  kellett 
neki  nagy  szellemi  harczaival,  vívódásaival,  válságaival,  a melyekből  alkotó  termé- 
kenység születik. 

És  vonta  őt  Párisba  első,  igazi  nagy  diadalának  emléke:  a Theophile  Gautiervel 
való  barátsága  és  a lelkesen  méltató  kritikájára  való  gondolat.  Hisz  emlékezünk  Gautier 
tanulmányára,  a melyben  Zichy  Mihályt  1861-ben  fölfedezte  Európa  számára,  meg- 
döbbentő lángésznek  nevezvén  őt,  a ki  az  összes,  Európaszerte  szereplő  nagy  festő- 
művészek kiválóságait  magában  egyesíti  a nélkül,  hogy  bármelyikhez  is  hasonlítana, 
bármelyiktől  is  tanult  volna,  vagy  bármelyiket  is  utánozná.  Ez  a bírálat,  a mely  Zichy 
nagyságának  hírét  szétvitte  egész  Európába  s első  sorban  Francziaországban  alapította 
meg  nagy  nevét,  a legkedvezőbb  bevezető  volt.  És  élt  még  azonkívül  Zichy  emléke- 
zetében Gautier  meghívása,  a melylyel  Párisba  csalogatta  őt,  fényes  jövőt  Ígérve  neki. 
Itt  volt  tehát  az  alkalom.  És  Zichy  nem  habozott.  Családját,  nejét  és  négy  gyermekét 
haza  hozta  Magyarországra,  s itt  rokonainak  gondozására  bízta,  elhelyezvén  őket  a 
zalai  kastélyban.  0 maga  bátyjával,  Zichy  Antallal  elutazott  Párisba.  Mielőtt  azonban 
pályájának  erre  a nevezetes  állomására  ért,  betelt  egy  régi  óhajtása:  találkozott  azzal 
a nagy  német  művészszel,  a kinek  alkotásait  nagyra  becsülte,  a kihez  gyakran  hason- 
lították, a kivel  együtt  emlegették:  találkozott  Kaulbachchal. 

Münchenben  történt,  a mely  várost  Párisba  utaztukban  útba  ejtettek.  Épp  akko- 
riban állították  ott  közszemlére  Kaulbach  óriási  festményét:  »A  reformácziót«,  amely 
tartalmával  Zichy  gondolatvilágát  és  irányát  közelről  érintette.  Zichy  mindenáron  látni 
akarta  ezt  a képet,  s így  útjukat  itt  félbeszakították.  A szállodában,  a hová  betértek, 
összeakadtak  gróf  Zichy  Ödönnel,  a kinek  Antal  bemutatta  öccsét,  Mihályt.  A gróf 
örült,  hogy  megismerheti  híres  névrokonát,  a kivel  különben  is  egyazon  ősi  család- 
fáról szakadtak,  s a legbizalmasabb  hangon  üdvözölte: 

— Ab,  szervusz  Vetter,  szervusz!  Hát  mit  csináltok  itt?  Nagyon  örülök,  hogy 
találkoztunk. 

S mikor  meghallotta,  hogy  »A  reformácziót«  nézik  meg,  kijelentette,  hogy 
hozzájuk  csatlakozik.  Másnap  volt  a kiállítás  megnyitása,  melyre  együtt  mentek  el 
hárman.  És  itt  érte  Zichy  Mihályt  európai  vándorútjában,  művésztársaival  való  érint- 
kezésében az  első  csalódás:  Kaulbachchal  való  találkozása  kellemetlen  hatással  volt 
reá  s illúzióit  lerontotta. 

()  maga  így  mondja  el  a találkozás  történetét:  Kaulbachhoz,  a »Herr  Direktorhoz* 
alig  lehetett  bejutni.  A szolgák  nem  bocsátották  be,  mondván,  hogy  senkit  sem  fogad. 
A szolgákkal  való  alkudozáson  kívül  neki  még  a grófot  is  folyton  csitítania  kellett,  a 
ki  dühöngött  azon,  hogy  egy  közönséges  piktor  így  nagyuraskodik.  Végre  eljutottak 
Kaulbach  műtermének  ajtajáig.  Itt  ő rábeszélte  a bátyját  és  a grófot,  hogy  várjanak 
a folyosón,  a míg  értük  jön  s ezzel  nagyot  kopogott  az  ajtón. 

Semmi  válasz.  Újra  kopog,  ismét  csend.  Harmadszor  még  erősebben  kopogtatott 
s erre  bentről  egy  vékony,  kedvetlen,  fanyar  hang  szólt  ki: 

— Na ! . . . 

Zichy  benyitotta  az  ajtót.  Senki  sem  látszott,  csak  egy  kis  staffelei  volt  felállítva 
az  óriás  atelierben,  alól  két  láb  nyiilt  ki,  felül  egy  kis  bársony  kalap.  Aztán  egy  pilla- 
natra egy  vöröses,  kis  sovány  fej,  de  ez  megint  eltűnt  a vászon  mögött.  Közelébb 
lépett  hát  Zichy  s néhány  szóval  elmondta,  hogy  ő útban  levő  művész  (reisender 
Maler)  és  nem  akarta  az  alkalmat  elmulasztani,  hogy  egész  szerényen,  tiszteletét  ne 
tegye  az  igazgató  úrnál  és  nagy  mesternél,  mert  még  ma  elutazik. 

Kaulbach  még  a füle  bojtját  se  mozgatta  s nem  is  köszönt  vissza,  meg  se  nézte 
a jövevényt,  rajzolgatott  tovább  a vásznán. 

— Sehn  Sie  sicli  alsó  um ! 

Ennyit  mondott  a fogai  között  és  már  többé  tudomást  se  vett  a vendégről,  a ki 
pedig  ugyancsak  szerette  volna,  ha  barátságosabb;  mert  még  a folyosón  ácsorgott  a 
két  Zichy,  a kik  szintén  be  akartak  jutni.  Sebtiben  végig  nézett  egy  csomó  vásznat, 
többi  között  a »Hunnenschlaeht«  óriási  vásznát  is. 

Minthogy  Kaulbach  egy  szót  se  szólt  hozzá,  kénytelen  volt  megint  ő kezdeni  a 
beszélgetést,  mondván,  hogy  ezer  bocsánat,  de  még  ketten  várakoznak  a folyosón  és 
ezek  között  van  gróf  Zichy  is  /« 

Kaulbach  felugrott,  mint  a kit  nyakon  öntöttek. 

— Hát  miért  nem  mondta  ezt  hamarább,  szerencsétlen.  Azonnal  elébe  megyek  és 
bevezetem. 

— De  már  azt  nem  engedem,  Mester;  ne  zavartassa  magát,  majd  én  behozom  őket. 

Kaulbach  hétrét  görnyedve  fogadta  illusztris  vendégét  s az  jött  már  messziről 
lármázva.  Az  ő hangos,  megszokott  modorában  köszöntötte  a festőt : 

— Nagyon  örülök.  Láttam  is  már  a »Reformácziót«  s mondhatom,  sikerült  dolog. 
Hanem  egyet  mégis  meg  kell  vallanom,  mester:  hiányzik  róla  gróf  Széchenyi  István, 
a mi  nagy  reformátorunk.  Az  volt  a nagy  reformátor,  látja,  kérdezze  csak  ezt  az  én 
»Vetter«-emet. 

Es  ilyenformán  lármásan,  csúnyán  lekritizálta  a »Reformácziót«,  a miért  Széchenyi 
hiányzik  róla.  Es  egyre  Zichy  Mihályra  mutatván,  hivatkozott  az  ő kedves  »Vetter«-jére. 

Kaulbach  kezét  dörzsölgetve  hallgatta  a nagy  zenebonát  s egyre  jobban  sértette 
a fülét  a »Vetter«  szó.  Végre  már  nem  állhatta  meg  s megkérdezte: 

— De  gróf  úr,  ön  egyre  »Vetter«-t  mond.  Hisz  ez  az  úr  festő! 

— Na  jó!  Persze  hogy  művész.  Cousin-em,  az  orosz  czár  udvari  festője. 

Ez  volt  ám  a meglepetés! 

Kaulbach  mélyen  elpirúlt  s zavarát  rejteni  akarván,  izgatottan,  végtelen  meleg 
barátsággal  szorongatta  a Zichy  Mihály  kezét,  s azontúl  a vendégekkel  nem  is  törődött, 
bár  Ödön  gróf  még  mindig  harsányan  emlegette  Széchenyit. 

— Hát  csakugyan  elutazik  még  ma  ? ugyan  maradjon  még,  ha  csak  egy-két 
napra  is. 

Zichy  Mihály  most  már  kérette  magát,  de  nem  engedett.  Nem  látogatta  meg 
másnap  Kanlbachot,  ámbár  ott  maradt  még  Münchenben  egy  napig. 

Münchenből,  a hol  művésztársairól  való  illúzióiból  először  ábrándította  őt  ki  a 
Kaulbachchal  való  találkozás,  Párisba  vitte  útja,  de  egyelőre  még  nem  a végből,  hogy 
ott  végleg  megtelepedjék.  Kezében  volt  Edvárd  walesi  herczegnek,  a jelenlegi  angol 
királynak  meghívó  levele,  a melylyel  őt  meghívta  Angolországba. 

Zichy  Mihályt,  az  orosz  czár  udvari  festőjét  minden  európai  udvarban  ismerték 
már  a hetvenes  években.  Maga  I.  Miklós  czár  is,  de  legkivált  II.  Sándor  czár,  a nagy- 
herczegek,  voltak  művészetének  és  dicsőségének  legnagyobb  hírvivői.  Festményeit,  raj- 
zait, a melyekben  a czári  udvar  és  az  orosz  előkelő  világ  életének  eseményeit  ábrá- 
zolta meg  találó  ötletességgel  és  igazi  művészkézzel,  a czári  család  tagjai  eldícsérték 
és  megmutatták  nemcsak  a Pétervárott  megforduló  fejedelmi  személyeknek,  de  el  is 
küldtek  nem  egyet  idegenbe,  Berlinbe,  Bécsbe,  Londonba,  Kopenhágába,  ajándékul  és 
emlékezésül.  E réven  Zichy  Mihály  nevét  és  művészetét  ismerték  nemcsak  a nagy 
császári  és  királyi  udvarokban,  de  alig  volt  egy  is  a német  fejedelmek  között,  a ki 
ne  tudott  volna  az  éles  eszű  és  éles  ómi  magyar  festőről,  a kit  a czárok  dicsérete 
még  nagyobbá  tett  szemükben. 

Edvárd  walesi  herczeg  is  ismerte  Zichy  Mihályt  pétervári  látogatása  idejéből. 
Ismerte  és  megkedvelte  nemcsak  a művészt,  de  az  embert  is.  Gyakran  hívta  őt  csábító 
ajánlattal  Angliába,  a mit  udvaroncz-ellenségei  — mint  tudjuk  — fel  is  használtak 
ellene  a ezárnál. 

Most,  hogy  szabad  volt,  párisi  letelepedése  előtt  eleget  tett  a walesi  herczeg  újabb 
és  sürgető  meghívásának:  elutazott  Angolországba.  A walesi  herczeg,  vadászat  évadja 
lévén,  Skócziában  volt,  ott  fogadta  Zichy  Mihályt  is,  a kit  hosszabb  időn  át  vendégül 
és  barátképpen  magánál  tartott  a vadászatokon.  Zichy  itt  is,  mint  a czárok  mellett, 
vadászképeket  rajzolt  a skótországi  szarvas-  és  medvevadászatokról,  a melyeket  képein 
kívül  írásban  is  megörökített. 

Egy  ilyen  vadászati  kirándulás  alkalmával  történt,  hogy  Edvárd  herczeg  ismét 
hízelgő  ajánlatot  tett  Zichynek  az  Angolországban  való  letelepedésre.  Kocsin  ültek  s a 
bűvös  időben  gyorsan  hajtattak.  A herczeg  fázott,  nem  volt  elég  melegen  felöltözve 
s könnyelműségének,  melyre  a jól  felöltözött  művész  többször  figyelmeztette  a her- 
czeget,  az  lett  a következése,  hogy  nemsokára  rá  tífuszba  esett.  Itt  a legnagyobb  fázás 
közepette  a herczeg  mindenképpen  rá  akarta  venni  Zichyt,  hogy  menjen  Londonba 
s keresse  fel  az  angol  művészeket,  barátkozzék  meg  velük.  Mivel  pedig  Zichy  nem 
tudta  hamarosan  az  angol  művészek  neveit,  elkérte  Zichy  jegyzőkönyvét,  kitépett  belőle 
egy  lapot  és  a döczögő  kocsin  sorban  felírta  rá  a londoni  nagy  művészek  nevét. 
A látogatáshoz  valójában  sohasem  jutott  Zichy.  A lapot  azonban  eltette,  s később 
lefotografálván  a walesi  herczeg  kezeírását,  a szélére  megrajzolta  azt  a kedves  jele- 
netet, a mikor  a herczeg  a kocsin  ülve  Zichynek  figyelmébe  ajánlja  az  angol  művé- 
szeket és  fel  is  jegyzi  nevüket.  Ezt  a rajzot  aztán  névjegy  alakban  Ellis  tábornok  köz- 
vetítésével megküldte  az  összes  angol  művészeknek,  a kik  rendkívül  bálával  fogadták 

a megemlékezést.  Legjobban  örült  maga  a walesi  herczeg,  a ki  az  eredeti  rajzot  kapta 
meg  és  még  ma  is  kegyelettel  őrzi. 

A vadászatok  idején  vetődött  fel  Angolországban  az  a terv,  hogy  a herczeg  az 
»Indiai  császárság«  ünnepies  proklamálására  Indiába  ntazik.  A herczeg  azonnal  fel- 
szólította Zichyt,  hogy  fényes  feltételekkel  kisérje  őt  el  Indiába;  csak  azt  kívánja  tőle 
hogy  az  útról  és  az  ünnepségekről  vázlatokat  készítsen.  Indiából  visszatértük  után 
pedig  bármit  fest,  megveszi  vagy  ő,  vagy  az  angol  állam.  Majd  hozzá  tette: 

— Ön  persze  csak  akkor  teheti  meg,  ha  nincs  már  összeköttetésben  Orosz- 
országgal. Hogy  miért,  mindjárt  megmondom.  De  előbb  feleljen  erre  a kérdésemre 
van-e  összeköttetése  Oroszországgal  ? 

— Semmi!  — válaszolta  Zichy.  — Tizenhárom  éven  át  szolgáltam  az  orosz 
udvart,  ezért  a szolgálatomért  nyugdíjat  kapok.  De  ott  hagytam  az  orosz  udvart  s ezzel 
minden  kapocs  megszakadt. 

— Azért  kérdeztem  ezt,  — szólt  rá  a herczeg,  — mert  az  indiai  császárság  prokla- 
málása  demonstráczió  lesz  Oroszország  ellen,  a mi  önt  kellemetlen  helyzetbe  hozhatná 
az  orosz  udvar  előtt.  De  ha  már  megszakadt  minden  kapocs,  akkor  el  kell  jönnie 
velünk.  Fényes  ünnepek  lesznek  ott:  csupa  pompás  tárgy  az  ön  ecsetje  számára.  Zichy 
Mihálynak  ez  az  ajánlat  üj  jövőt  nyitott.  Mert  igaz  ugyan,  hogy  lelki  vágya  volt  az 
orosz  udvari  állás  lenyűgöző  anyagi  előnyeitől  szabadulni,  de  szabadságvágya  súlyos 
anyagi  gondokkal  terhelte  meg  őt.  A walesi  herczeg  ajánlata  az  anyagiakkal  való  törő- 
déstől megszabadítja  őt,  a nélkül,  hogy  megakadályozná  őt  lelki  függetlenségének 
elérésében.  Mert  ezt  az  egyet,  a melyért  a ezárnak  udvarát  is  odahagyta,  Zichy  semmi 
áron  sem  akarta  feláldozni.  A walesi  herczeg  szabad  fölfogáséi  egyénisége,  egyáltalán 
az  egész  angol  világ  szabadelvű  iránya  nem  korlátozta  volna  őt  a maga  egyéni  és 
merész  világnézetének,  eszméinek  kifejtésében.  Zichy  vívódott  magával  s aztán  meg- 
gondolási  időt  kért.  Mikor  végre  megadta  válaszát  Edvárd  herczegnek,  az  mind  a fel- 
sorolt kedvező  körülmények  ellenére  is  elutasító  volt.  Zichy  maga  igy  okolta  meg 
elutasítását  a herczegnek : 

Elmehetne  egész  nyugodtan,  mert  az  orosz  udvarral  szemben  kötelezettségei 
nincsenek.  Azonban  máris  rebesgették,  hogy  Zichy,  még  ha  megadná  is  a czár,  a mit 
kért,  nem  jönne  vissza,  mert  már  a walesi  herczeg  mellé  szegődött.  Ha  elmenne,  ezek 
a pletykák  megerősödést  nyernének  és  hálátlansággal  vádoltatnék.  Másrészt,  útközben 
eszébe  juthatna  a legelső  embernek,  hogy  ez  az  ember,  a ki  orosz  nyugdíjat  bűz,  tán 
orosz  kém.  Persze  ezért  azonnal  az  arczába  kellene  vágnia  és  meg  volna  a verekedés,  a 
viszály  s bármily  alaptalan  volna  a vád,  mégis  rajta  ragadna.  Inkább  lemond  az  egészről. « 

A walesi  herezeg  belátta  Zichy  lelki  okait,  a melyek  öt  az  ajánlat  elutasítására 
késztették  s nem  erőszakolta  a dolgot.  De  Zichynek  mindvégig  jóakarója,  barátja  s egyik 
leglelkesebb  tisztelője  maradt,  a kinél  a művésznek  egész  sor  kiváló  és  érdekes  alko- 
tása van.  Nagyobbára  vadászképek  ezek,  nemcsak  saját  vadászatairól,  hanem  néhány 
régebbi  oroszországi  vadászatról  is,  a melyeken  a walesi  herczeg  részt  vett.  Ezeket 
mind  Abergeldieben,  a herczeg  skótországi  vadászkastélyában  készítette.  Zichy  napló- 

jegyzeteiben  ezek  a művek  kissé  elszórtan  vannak  följegyezve.  Egyik  csoportjukról  ez 
a föl  jegyzés  szól: 

»Pour  S.  A.  R.  le  Prince  de  Galles:  1.  Marche  sur  pony’s,  Chasses  en  Ecoses. 
2.  Le  ebien  retenu.  (Abergeldie).  3.  Pürscben.  4.  Coup  double.  5.  Fin  de  la  cbasse,  le 
cerf  sur  pony’s.  6.  Curée.  7.  Joute  la  compagnie  sur  pony’s.  8.  Le  Déjeuner.  9.  Cerf  sur 
pony,  retour  de  la  cbasse.  10.  Curée  en  éxpérance  des  dames.  11.  Lex  dause  de  l’épée.« 

A felsorolást  ez  a megjegyzés  kiséri:  Az  említett  11  skótországi  képet  a walesi 
berczeg  vásárolta  meg  600  L.  = 4.500.  A walesi  herczegnél  van  azonkívül  a művésznek 
még  egy  festménye:  »Kis  amorettek  csoportja«,  a melyet  a walesi  herczeg  nejének 
adott  ajándékba.  A vadászképek  sorát  a naplójegyzetekben  jóval  hátrább  a művész  így 
folytatja:  »12.  La  liste  des  artistes,  Cbasse  en  Ecosse.  13.  Le  déjeuner  dans  les  mon- 
tagnes.  14.  Le  signal.  15.  Coup  qudruple«.  Majd  ismét  néhány  oldallal  hátrább: 
»16.  L’alarme,  sepia«. 

Hosszúra  terjedne,  ha  folytatni  akarnók  azoknak  a munkáknak  sorát,  a melyeket 
a walesi  berczeg  számára  készített.  Hisz  még  jóval  távozása  után  is  rendkívül  sokat 
dolgozott  megrendelésre  nemcsak  a walesi  berczeg  számára,  de  oroszországi  barátai 
számára  is,  a kik  őt  Párisban  is  felkeresték  megrendeléseikkel.  így  vált  lehetővé,  hogy 
Zichy  Mihály  Párisban  váratlanul  kedvezőtlen  körülmények  között  is  megélhetett 
Mert  Párisban  érte  őt  életének  második  nagy  csalódása. 

Reményekkel  telve,  eszmékben  és  ambiczióban  gazdag  lélekkel  ment  Zichy  Mihály 
1874.  elején  Párisim.  Az  ott  élő  számos  magyarság  nagy  lelkesedéssel  fogadta  világhírű 
honfitársát,  s ő maga  is  boldog  volt,  hogy  ismét  magyar  otthont  lelt,  anyanyelvén 
beszélhetett  a párisi  magyar  egyesületben.  De  első  sorban  tájékozódnia  kellett  Párisban 
és  munkához  látnia,  hogy  létét  biztosíthassa.  Zichy  Mihály  lakást  bérelt,  berendezte 
műtermét  s azután  a magyarokkal,  köztük  Munkácsy  Mihálylyal  is  már  találkozott, 
— fölkereste  barátjának  és  leglelkesebb  hívének,  Theophile  Gautiernek  családját. 
A hírneves  író  fia  és  leánya  melegséggel  fogadta  és  Zichy  az  ő barátságuk  révén  csak- 
hamar összeköttetésbe  jutott  a franczia  irodalom  összes  nagy  embereivel,  köztilök 
Gautieréken  kívül  különösen  az  ifjabbik  Dumasvai,  Hugó  Viktorral,  Armand  Silvestrerel 
jutott  baráti  érintkezésbe.  Az  irodalmi  körök  méltányolták  Zichy  tartalmas  egyéniségét, 
szívesen  látták  maguk  között,  bárha  Gautier  már  nem  élt.  De  élt  helyette  Zichyről  írott 
tanulmányának  emlékezete  s ez  volt  legjobb  útlevele  a franczia  irodalmi  világban. 

Annál  rosszabb  volt  azonban  helyzete  a franczia  művészekkel  szemben.  Ezeknek 
hiúságát  módfelett  sértette  az  a dithirambikus  bírálat,  a melylyel  Gautier  Zichyt  mel- 
léjük, sőt  föléjük  helyezte.  Rendkívül  hűvösen  fogadták  őt,  tartózkodással  húzódoztak 
tőle.  Zichy  eleinte  megütődött  a dolgon : csakhamar  azonban  rájött  a hűvösség  nyitjára 
s azontúl  nem  sokat  törődött  vele.  Az  írók,  poéták  és  az  előkelő  világ  becsülése  kár- 
pótlást szerzett  neki  a művészek  hidegségéért.  Es  még  valami:  a párisi  művészek 
között  akadt  egy,  a ki  benső  barátságra  lépett  vele;  az,  a kinek  talán  legtöbb  oka 
lett  volna  a Zichy  versenyétől  tartania:  Dóré  Gusztáv,  a nagy  illusztrátor.  0 meg- 
értette Zichyt  és  meg  is  kedvelte,  a minthogy  Zichy  is  hamar  rokonlélekre  talált 

benne.  Sok  volt  bennök  a közös  vonás:  mind  a kettő  festőembernél  kivételes  módon 
művelt,  tanult  és  bölcselő  szellem  volt.  Mind  a kettő  az  illusztráczió  művészetét  ked- 
velte leginkább,  nemcsak  belső  hajlandóságból,  de  technikai  készültségénél  fogva  is. 
Mind  a kettő  a legnagyobb  czélokat  tűzte  maga  elé:  a világirodalom  remekeit,  leg- 
nagyobbszerű  műveit  képábrázolással  kisérni.  Dorée  rajzokat  készít  a bibliához,  Zichy 
Shakespearehoz  nyúl  ecsetjével;  Dóré  Milton  Elveszett  paradicsomát  illusztrálja,  Zichy 
a Göthe  Faustjához  rajzol  nagy  képsorozatot.  Hatásuk  volt  egymásra  kétségtelenül. 
Nem  mintha  egyik  a másiknak  valamelyes  tulajdonságát  elsajátította  vagy  másolta  volna. 
Hatottak  egymásra  azzal,  hogy  egyik  a másikat  különleges  törekvéseiben  megerősítette 
a maga  példaadásával. 

Volt  még  egy  ember,  a kit  Párisban  közel  hozott  hozzá  nem  művészete,  hanem 
a nagysága.  Munkácsy  Mihály  is  Párisban  élt  s csak  természetes,  hogy  összekerült 
Zichy  Mihályival.  Rokonok  voltak  ők  ketten  nemcsak  a keresztnevüknél,  de  helyze- 
tüknél fogva  is.  Mindaketten  egyazon  hazának  voltak  idegenbe  szakadt  és  idegenben 
maradásra  kényszerített  fiai.  Mindkettő  nagy  a maga  művészetében,  bár  egymástól 
merőben  eltérő.  Munkácsy  a színek  mestere,  Zichy  a rajzé  és  az  eszmei  kompoziczióé. 
Munkácsy  a nép  egyszerű  íia,  Zichy  ősi  nemes  család  sarjadéka.  Amaz  pusztán  festő, 
a kinek  a magasabb  műveltség  idiómája  idegen,  ez  nagytanultságú,  bölcselő  gondol- 
kodású  egyéniség.  Munkácsy  a külsőségeket  kedvelő,  s e tekintetben,  kivált  feleségének 
befolyása  alatt  szinte  bántóan  nagy  házat 
vivő,  Zichy  ötletes  világfi,  a ki  mégis  el- 
vonul a nagy  társasági  zajtól  és  a külsősé- 
geket lehetőleg  elkerüli.  Ellentétnek  bőven 
elegendő  a két  nagy  magyar  festői  géniusz 
között.  És  mégis  jóbarátságban  voltak  egy- 
mással. Zichy  Párisba  utaztában  egyenesen 
Düsseldorfba  ment,  hogy  Munkácsyval  meg- 
ismerkedjék. Munkácsy  is  éppen  akkor  készült 
Párisba:  a közös  eredet,  a közös  nagy  hir- 
név  és  a közös  czél  jóbarátokká  tette  őket. 

Párisba  érve  gyakran  találkoztak,  előbb  a 
magyar  egyesületben,  majd  egymás  házánál. 

Milyen  különbség  volt  a két  otthon  között. 

A Zieliyé  fantáziával  berendezett  művészlak, 
melyben  a mester  éjjel-nappal  együtt  dol- 
gozott Miss  Mary  Etlingerrel,  bűbájos  szép- 
ségű tanítványával.  Nyugalmas  és  művészi 
termékenységgel  teljes  élet  volt  ez,  a mely 
rendkívül  erősen  hatott  a Munkácsy  impulsiv 
kedélyére.  Mert  ezt  a bensőséget  és  nyugalmasságot  teljesen  nélkülözte  ő a maga  ottho- 
nában. A nagy  fényűzés,  a lolytonos  nagyméretű  vendéglátás,  a felesége  által  erőszakolt 

reklámélet  minden  hátránya  csak  a Zichy  Mihály  házában  tűnt  fel  neki  igazán.  Meg 
is  irigyelte  barátját  ezért  az  otthonáért  s mikor  egy  este  Zichyt  Miss  Maryval  együtt 
lámpa  mellett  dolgozni  látta,  kijelentette,  hogy  ezentúl  ő is  fog  este  dolgozni,  sőt 
ugyanolyan  lámpa  mellett,  a milyen  a Zichy  Mihályé.  El  is  ment  és  ugyanabban  az 
üzletben,  a hol  Zichy  vásárolta,  meg  is  vette  a lámpát.  Mikor  azonban  első  ízben  meg 
akarta  kezdeni  az  esti  munkát,  felesége  elleneszegült  és  igy  beszélte  le  Munkácsyt  róla: 

— Ilyen  nagy  mester  csak  nem  fog  éjjel  is  tanulni,  dolgozni. 

Igv  mondja  el  ezt  Zichy  Mihály,  a ki  szomorúan  figyelte  meg  Munkácsy  ked- 
vezőtlen életmódját  és  több  ízben  bizalmasan  szemrehányást  is  tett  neki.  Munkácsy 
mindig  hallgatott  Zichy  bölcs  tanácsára,  de  alig  hogy  Zichy  eltávozott,  minden  maradt 
a régiben,  Munkácsyné  ismét  teljes  hatalommal  uralkodott  a férjén.  Mikor  Munkácsy 
zavarból  zavarba  került,  mindun- 
talan elhivatta  Zichyt  és  tanácsot 
kért  tőle.  Egy  ilyen  alkalommal 
Zichy  szokott  egyenességével  kímé- 
letlenül szemébe  mondta  az  igaz- 
ságot Munkácsynak,  korholta  élete 
módjáért,  a mi  vesztébe  fogja  őt 
vinni.  Munkácsynénak  nem  tetszett 
ez  a dolog  s ettől  fogva  gyérül t kö- 
zöttük az  érintkezés:  az  asszony 
elválasztotta  őket,  úgy  hogy  benső- 
nek indult  barátságuk  valójában 
sohasem  mélyedt  el.  Amire  Zichy 
Mihály  még  egyéb  okot  is  tud.  Bán- 
totta őt  tudniillik  Párisban  Mun- 
kácsy magatartása  Paczka  Ferencz- 
czel,  a fiatal  magyar  festővel  szem- 
ben, a ki  Zichynek  tanítványa  volt.  Paczkának  akkor  egy  képe  nagy  sikert  aratott 
és  15,000  frankon  kelt  el.  Munkácsyt  — beszéli  Zichy  Mihály  — úgy  látszik  boszantotta 
ez  a siker,  mert  leszólta  Paczkát  és  müveit,  azt  mondván  róla  : 

- Téged  Zichy  vezet,  magad  semmitsem  tudsz,  ő tanít  ki,  azért  vannak  sikereid! 

Paczkát  bántotta  ez,  de  nem  kevésbbé  Zichyt,  a ki  Munkácsyra  a szegedi  árvíz- 
károsultak  javára  rendezett  ünnepélylyel  szemben  tanúsított  ridegségéért  is  megne- 
heztelt. De  azért  Zichy  szerette  Munkácsyt  továbbra  is  és  később  még  Pétervárról  is 
elküldte  neki  újabb  műveinek  fényképeit;  Munkácsy  pedig  levélben  azt  az  ajánlatot 
tette  neki,  hogy  küldjék  meg  ezután  egymásnak  kölcsönösen  uj  műveik  fényképeit. 
Egyebekben  idegenek  maradtak  egymástól  lélekben,  és  érintkezésükből  semmi  művé- 
szeti kölcsönhatás  nem  támadt. 

De  ha  Zichynek  nem  volt  szerencséje  a barátaival  és  az  ismerőseivel,  annál  bol- 
dogabb volt  otthonában.  A művészeten  kívül,  a melynek  ott  nyugodtan  élhetett, 


+ 43  + 

derűssé  tette  otthonát  Etlinger  Mary,  egv  csodaszép  fiatal  leány,  akiZichynek  nagytehet- 
ségű tanítványa  volt.  1869-hen  ismerte  meg  Zichy  ezt  a leányt,  a ki  akkor  tizenkét 
éves,  és  Etlingernek.  a czár  udvari  orvosának  leánya  volt.  Zichy  Mihály  jó  barátságban 
élt  vele,  bejáratos  volt  a házához.  A baráti  látogatások  során  Zichy  megkedvelte  a szép 
gyermeket,  a kiben  nagy  rajzoló  tehetséget  fedezett  föl.  A kis  leány  is  rajongással  csüg- 
gött  Zichy  Mihályon,  a kitől  rajzolni  tanult  s mikor  Zichy  1874-ban  Párisba  ment, 
a fiatal,  akkor  már  16  éves  leány  utána  utazott,  hogy  nála  folytassa  tanulmányait. 
Tette  ezt  atyja,  az  udvari  orvos  beleegyezésével,  a ki  engedélyét  írásban  közölte 
Zichyvel.  Zichy  magához  fogadta  a ritka  tehetségű,  csodásán  szép  megjelenésű  fiatal 
hölgyet,  nevelte  és  tanította  a rajzolás  és  festés  művészetére,  hogy  milyen  eredmény- 
nyel, leginkább  az  e könyv  élén  bemutatott  arczkép  bizonyítja,  a melyet  Miss  Mary, 

a hálá  s tanítvány  rajzolt,  eszmény- 
képéről, a mesteréről. 

Zichy  Mihály  és  Miss  Mary 
Etlinger  együtt  éltek,  együtt  dol- 
goztak és  keresték  meg  a háztar- 
tás fentartására  szükséges  pénzt. 
A hölgy,  mint  leánya,  elkísérte  őt 
mindenüvé,  együtt  utazott  vele,  végig 
Európán,  eljött  Magyarországra  is, 
a zalai  kastélyba,  és  visszament  vele 
Oroszországba  is.  A nyolczvanas 
évek  közepén  azonban  Maryn  valami 
regényes  hajlandóság  hatalmasodott 
el.  Nem  akart  többé  pénzért  dol- 
gozni, képeit,  minden  munkáját  el- 
ajándékozta. Zichy  végre  is  meg- 
sokallta a dolgot,  s mikor  egyéb 
okok  is  támadtak,  megvált  kedves  tanítványától.  A fiatal  hölgy  később  Eriztov  geor- 
giai  herczeghez  ment  nőül,  tőle  azonban  csakhamar  elvált;  jelenleg  Párisban  él  és 
Kossak  álnéven  nagy  sikereket  arat  művészetével. 

Ezzel  az  érdekes  leányegyéniséggel  együtt  élte  le  Zichy  párisi  éveit.  A tanítvány 
bálványozta  mesterét  s bár  utóbb  már  alig  akarta  elfogadni  Zichy  tanításait,  rajon- 
gással csüggött  rajta,  már  nem  mint  mesterén,  hanem  mint  művészen  és  emberen. 
A Zichy  varázslatos  egyéniségének  rendkívüli  hatása  mutatkozott  meg  rajta  is,  mint 
mindazokon,  a kik  Zichyt  közelről  megismerhették.  A párisi  otthon  boldogságában 
rendkívül  termékenynyé  vált  a Zichy  ecsetje.  Nagyszabású  olajfestmények,  akvareilek, 
hatalmas  illusztrácziók  és  száz  meg  száz  értékes  rajz  ennek  a korszaknak  az  ered- 
ménye. És  a művészeti  belső  kényszeren  kivid,  a mely  Zichyt  erre  a termékeny  mun- 
kásságra vitte,  az  anyagi  szükség  is  ösztökélte  őt.  Itt  kapta  az  első  megrendelést 
hazájából:  Trefori  Ágoston  vallás-  és  közoktatásügyi  miniszter  megbízását  az  » Erzsébet 

királyné  Deák  Ferencz  ravatalánál*  czimű  festmény  elkészítésére.  Zichy  kétszer  festette 
meg  ezt  a képet,  mig  végre  elfogadták,  a 15.000  forint  tiszteletdijat  kifizették  s a fest- 
ményt a Nemzeti  Múzeumban  helyezték  el.  Párisban  termett  az  »Autodafé«  czimű 
hatalmas  olajfestmény  is,  a mely  középkori  zsidók  máglyahalálát  ábrázolja.  Itt  alkotta 
bölcselkedő  festményét : »A  bor  hatását«,  itt  a »Hulló  csillagok«  czimű  híres  olajfest- 
ményét és  »Richelieu«  czimű  nagy  akvarelljét,  a melyet  a budapesti  művészeti  egyesület 
vett  meg  7000  frankért.  Itt  akadt  a czárok  után  legjobb  meczénása,  báró  Günsburg 
Horácz,  a ki  egyre-másra  rendelte  meg  nála  a képeket,  fia  és  leánya  arczképét,  és 
megvásárolt  tőle  minden  lehetőt.  Ő szerezte  meg  a művész  »Faust-illusztráczióit«  is, 
busz  értékes  tollrajzot,  a melyekért  Zichy  2500  frankot  kapott.  Párisban  alkotta  meg 
leghatalmasabb  festményét:  »A  pusztítás  géniuszának  diadalát « és  a bárom  képből 
álló  »Sziréncziklust«,  a mely  a művész  életében  és  művészetében  uj  irányt  jelez. 
Dumas  fils  számára  megrajzolta  akvarellben  a híres  iró  regényét  illetve  drámáját: 
a L’affaire  Clémenceaut  és  a »Les  Adieux«-t  sepiában,  itt  fejezte  be  »Cleopatra  éjjelét^ 
Theophile  Gautier  síremléke  javára,  és  itt  ugyancsak  báró  Günsburg  számára  az  » Ábránd 
a f estékes  dobozon « czimű  érdekes  és  elmés  alkotását. 

No  de  lehetetlenség  volna  a Párisban  töltött  hat  esztendőnek  összes  termékét 
felsorolni.  Oroszországból  a czári  udvartól,  az  arisztokrácziától  egyre  kap  megrende- 
lést ünnepi  képekre,  legyezőkompozicziókra,  jubiláns  katonai  képekre.  Felkeresi  őt  a 
walesi  berczeg  is,  az  angol  arisztokráczia  néhány  tagja,  közte  lord  Carington,  ki  a 
skótországi,  kivált  a sandinghami  vadászatokról  akar  képeket.  És  Zichy  győzi  mind  a 
munkát,  ráér  Gautier  néhány  művének  illusztrálására,  egyéb  könyvkiadók  megrende- 
lésének elvégzésére,  a sok  nagyszabású  alkotás  mellett  mintegy  félezer  kisebb  rajz  és 
festmény  megcsinálására.  Ezzel  a bámulatos  termékenységével  tartja  fenn  magát ; 
szerez  annyi  pénzt,  hogy  gond  nélkül  élbet  a szajnamenti  világvárosban. 

Szinte  hihetetlen,  hogy  emellett  ráért  még  olyan  munkálkodásra  is,  a mely  magyar 
érzésének  erősségét  fényesen  igazolta.  Zichy  Párisban  való  letelepedésének  első  per- 
czétől  kezdve  lelke  lett  a »Magyar  Egyesiilet«-nek.  Az  egyesület  eladdig  tengődött, 
mint  minden  más  hasonló  egyesület:  szerény  anyagi  eszközökkel  s a tagok  mérsékelt 
érdeklődésével  tartotta  fenn  magát.  Zichy  elsősorban  is  arra  törekedett,  hogy  minden 
Párisban  élő  magyar  embert  odakapcsoljon  az  egyesülethez.  Oda  vonta  még  Munká- 
csyt  is,  a ki  pedig  az  ilyen  egyesületi  munkásságra  alig  volt  kapható.  Majd  mikor  az 
egyesület  társelnökévé  választották,  ritka  energiával  rendezte  a kör  összes  ügyeit  s 
csakhamar  a leghatalmasabb  és  leggazdagabb  egyesületek  egyikévé  tette  Párisban. 
Valósággal  vezetője  lett  a Párisban  élő  magyar  fiatalságnak.  így  esett,  hogy  mikor 
1879-ben  Szegedet  a nagy  árvízkatasztrófa  érte,  Zichy  Mihály  kezdésére  sikerült  az 
egyesületnek  jótékony  estét  rendeznie  a párisi  nagy  Operában.  Nevezetes  este  volt  ez, 
a mely  a szegedieknek  az  első  nagy  segélyt  meghozta:  250,000  frankot,  melyben  ott 
szerepelt  a párisi  Magyar  egyesület  sok  ezer  forintra  menő  gyűjtése  is.  Zichy  hihe- 
tetlen erővel  végezte  az  ünnep  rendezésének  roppant  munkáját:  maga  rajzolt  emlék- 
képet, köszönő  diplomát,  eljárt  az  összes  híres  művészeknél,  rábírva  őket,  hogy  díjtalanul 

működjenek  közre  a ritka  fényű  ünnepen.  A Magyar  Egyesületbeli  munkásságának  és 
egész  párisi  életének  azonban  nemsokára  ez  ünnep  után  vége  szakadt. 

Zichy  helyzete  egyre  nehezebbé  vált  Parisban.  Bár  sokat  keresett,  nem  jól  érezte 
magát  egykori  vágyainak  városában.  Kívánkozott  haza  Magyarországra  is,  régi  orosz 
barátai  is  egyre  sürgetőbben  hívták  és  egyre  megtisztelőid)  művészi  feladatokkal 
halmozták  el.  Öt-hat  orosz  kiadó  kért  tőle  munkát:  Lermontov  Démonjának,  Gon- 
csarov  regényeinek,  Gogol  Tarasz  Bulbá-jának  képekkel  való  díszítését.  Felszólították 
Bustavelli  a »Párduczbőr«  czimtí  grúz  népies  eposzának  illusztrálására  is.  Csupa  olyan 
munka  volt  ez,  a melyet,  hogy  elkészíthessen,  Zichynek  tanulmányokat  kellett  tennie 
Oroszországban,  a Kaukázusban. 

Zichy  Mihály  tehát,  a kaukázusi  út  tervével  agyában,  elutazott  Párisból  Magyar- 
országra,  hogy  ott  letelepedjék  s a munkáihoz  való  oroszországi  tanulmányokat 
onnan  kiinduló  utazásokon  végezze  el.  Tizenhárom  évi  oroszországi  és  hat  évi  párisi 
tartózkodás  után  először  tért  vissza  hazájába:  Magyarországba  azzal  a szándékkal, 
hogy  ott  is  maradjon.  Mint  serdületlen  ifjú  hagyta  oda,  mint  érett  férfi,  világhírű 
művész  tért  oda  vissza. 

Párisból  bucsuzóban  aztán  még  egy  utolsó  keserűség  érte:  Charles  WolfT  a 
»Figaróban«  erős  támadást  irt  Zichy  ellen.  Azt  fejtette  ki,  hogy  Zichy  Mihály  tört 
szívvel  és  eltemetett  reménynyel  távozik  Párisból,  a hol  nem  tudott  érvényesülni  s a 
hol  nem  akart  második  lenni  Munkácsy  Mihály  mellett.  Pedig  hiába,  első  nem  lehetett. 
Zichynek  nagyon  fájt  ez  a kicsinyes  támadás,  annál  inkább,  mert  tudta,  hogy  benne 
a Munkácsy  feleségének  fulánkja  sértette  őt.  De  azért  reményekkel  és  tervekkel  tele 
indult  vissza  hazájába. 


Faust  és  Wagner. 

AZ  ELSŐ  ÉS  A MÁSODIK  HAZA. 


(Haza  Magyarországra.  — Az  első  látogatás.  — Görgey  Artúr  barátsága.  — A zalai  kastélyban.  — Viszonya 
a Pulszkyakkal.  — Ajánlat  a Képzőművészeti  Társulat  igazgatóságára.  — Mi  lett  volna  Zichy  hivatása.  — 
Zichy  elutasítja  az  ajánlatot.  - Kellemetlenségek.  — Tiltakozás  a legendák  ellen.  — Rossz  művészeti 
viszonyok.  — A zalai  alkotások  Új  meghívás  Oroszországba  — A »Démon«-illusztrácziók.  — A »kurucz« 
üdvözlő  irat.  — Rudolf  trónörökös  és  Zichy.  — II.  Sándor  czár  halála.  — Az  új  czár  barátsága.  — 
A Kaukázusban  és  újra  Pétervárott.  — III.  Sándor  czár  visszaszerződteti.  — Kivételes  kegyek.  — 
Az  »Erotikák«.  — A borkii  katasztrófa.  — Új  czári  krónikák.  — II.  Miklós  czár.  — Kitüntetései.  — Guszeva 
Anna,  a második  tanítvány.  Nyugalmas  élet.  — Ragaszkodás  a magyar  hazához.  — Magyar  költők 

illusztrálása.  — Hetvenöt  év  tanulságai.) 

Az  elszakadt  nagy  művészt  várták  már  Magyarországon.  Hírneve  s a becsület,  a 
melyet  a magyar  névnek  szerzett  a külföldön,  talán  jobb  ajánlólevél  volt  a számára 
mint  művészete,  a melyet  valójában,  vagy  mondjuk  teljességében,  meg  nem  értettek. 
A minek  oka  főrészt  az  is  lehet,  hogy  eléggé  nem  is  ismerték.  Volt  ugyan  a hetvenes 
évek  közepén  egy  kiállítás  a Képzőművészeti  Társaságban,  a melyben  Zichy  műveinek 
fényképmásaiból  egész  kollekczió  volt  közszemlére  téve,  de  azért  csak  a múzeumbeli 
festményeit  ismerték,  rajzait,  a melyeket  1876-ban  a Deák-Ferencz-albumhoz  készí- 
tett, négy  Petöfi-illusztráczióját,  a melyek  elkészítésére  az  Athenaeum  kérte  fel,  s ez 
mind  nem  adott  képet  és  fogalmat  a Zichy  nagy  művészi  termeléséről.  Az  Athenaeum 
nagyszabású  megbízása,  amelylyel  Madách  »Az  ember  tragédiájának « illusztrálására 
szólította  Ziehyt,  csak  a híres  húsz  karton  elkészülésével  később  hozta  meg  nagyszerű 
eredményét. 

Zichy  volt  már  látogatóban  Magyarországon:  1875-ben  is,  a mikor  Miss  Mary 
kíséretében  tartózkodott  Pesten  és  a zalai  kastélyban  is.  E látogatása  alkalmával  tör- 
tént vele  az  az  epizód,  a mely  lelke  gyengédségének  és  magyarságának  gyönyörű 
bizonysága.  Alig  volt  pár  napja  Pesten,  elment  a színházba  a Tündérlak  Magyarhon- 
ban czimü  népszínmű  előadására.  S mikor  az  első  magyar  nóta  megütötte  fülét,  Zichy 
Mihály  keservesen  sírni  kezdett  ott  a színház  nézőterén.  Épp  igy  keservesen  sirt, 
amikor  szülőfaluját  és  a régi  kastélyt  először  meglátta. 

Itt  ebben  a kastélyban  telepedett  meg  külön  lakosztályban,  a hol  berendezte 
műtermét  is.  Itt  kezdett  dolgozni  érett  férfilélekkel,  ahol  első  rajzvonásait  firkálta  a 
semmit  sem  sejtő  gyermekkorban.  Innen  jutott  érintkezésbe  az  ország  kiváló  embereivel, 
a többi  közt  a Pulszkyakkal,  Gyulai  Pállal,  Székely  Bertalannal,  Görgey  Artúrral,  a kit 


* 47  * 


rendkívül  tisztel,  nagyrabecsül  és  szeret  s akivel  való  benső  barátságának  jele  bő 
levélváltása  is. 

Harag  nem  volt  lelkében  senki  iránt  sem  a régi  időből.  Azt  az  állítást,  mintha 
neheztelt  volna  azért,  hogy  nem  őt  hívták  meg  az  Országos  Képtár  igazgatójául,  még  most 
is  legélénkebben  ő maga  czáfolja  meg.  Igaz  ugyan  — mondja  — hogy  őt  hivatalosan 
fel  nem  szólították,  de  ha  fel  is  szólították  volna,  nem  fogadhatta  volna  el,  mert  akkori- 


Zichy  Mihály  dolgozószobájában. 

A »Művészet«  fölvétele. 


bán,  a hetvenes  évek  elején,  a czárok  udvari  festője  volt  már.  Erre  az  állásra  őt  csak 
néhány  jóbarátja  jelölte,  s az  újságok  óhajtották.  Mikor  az  ő állítólagos  mellőzése 
miatt  felszólaltak  a hírlapok,  Zichy  maga  irt  Pulszky  Ferencznek,  s felvilágosította  öt 
helyzetéről,  a mely  lehetetlenné  teszi,  hogy  az  állást  elfogadja. 

Érdekes  különben,  hogy  Pulszky  épp  az  ellenkezőjét  tette  annak,  a mivel  vádol- 
ják: ő volt  az,  a ki  Zichy  Mihályt  minden  áron  haza  akarta  hozni  Magyarországra, 
előkelő  állásba.  A miről  a Zichy  leveles  ládájában  talált  következő  levél  tanúskodik: 

Budapest , Múzeum  19/5.  92. 

»Kedves  barátom ! Szives  leveledből  látom,  hogy  az  itteni  viszonyokról  nem 
»vagy  kellőleg  informálva,  itt  nem  szinekuráról,  nem  nyugdíjról  van  szó,  hanem 
»a  művészet  jövőjéről  Magyarországban.  Tudod,  hogy  ez  mindig  szivemen  feküdt, 
»annál  inkább,  minthogy  sok  talentum  mutatkozik  nálunk,  melynek  kellő  kikép- 
zése rendesen  elmarad.  Jelenleg  K.  G.  szavára  hallgat  leginkább  Trefort,  kiben 
»megvan  az  akarat  és  szívesen  mozdítaná  elő  a hazai  művészetet,  de  K.,  kit  eléggé 
^ismersz,  száraz  bürokrata,  s kezében  akarja  tartani  az  igazgatást,  nemcsak  a 
^rajztanodéban,  de  általánosan  a művészeti  dolgokban.  Ugyanazért,  midőn  Mester- 
iskolákról,  vagy  Akadémiáról  volt  szó,  B.  meghívása  jött  napirendre,  s ez  helyes, 
»ő  jó  kolorista,  a mi  nálunk  hiányzik,  de  buzdító,  lelkesítő  befolyása  sohasem 
»lesz  az  ifjúságra,  jól  fog  festeni,  de  mindenben  K.  útmutatását  követni,  nyerünk 
»mindenesetre  meghívása  által,  de  nem  azt,  a mit  én  kívánnék,  a kormány  részé- 
sről nem  várhatok  tehát  nagyobb  lendületet.  Ellenben  itt  van  a Képzőművészeti 
» Társulat,  ennek  van  most  vagyona,  két-három  év  múlva  kitisztázta  magát  adós- 
ságaiból, ennek  igazgatója  lehet  befolyással  az  összes  művészeti  ügyekre  s többet 
»tehet  mint  a kormányhivatalnokok  a művészet  felvirágozására.  Én  régóta 
s ismerlek,  elismerem  kitűnő  rajztehetségedet,  nem  tartalak  nagy  koloristának,  nem 
sszeretem,  hogy  kompozicziód  sokszor  festett  vezérczikkek,  de  sajnálnám,  ha 
s szervezési  nagy  talentumod  s azon  lelkesítő  belfolyásod,  melylyel  körözetedre  s 
sa  fiatal  művészekre  hatni  tudsz,  hazánknak  elveszne;  szeretném,  ha  itt  volnál, 
snem  nyugdíjazáshoz  hasonló  állásban,  hanem  kezedbe  vevén  a Képzőművészeti 
sTársulat  igazgatását,  mely  minden  esetre  idődnek  egy  részét  elfoglalná,  mint  a 
shazai  művészet  felvirágozásának  legfőbb  tényezőjét.  A pályadijak  évenkénti  meg- 
sadásánál  a fiatal  festőknek  útmutatást  adnál,  reád  hallgatnának,  tanulnának  tőled,  a 
skormány  adna  egyateliert,  melyben  tanítványaid  láthatnák,  miként  dolgozol  sveze- 
stésed  alatt  dolgoznának.  Te  egyedül  vagy  képes  itt  egy  magyar  művészeti  iskolát 
s megteremteni.  Ezek  voltak  indító  okaim,  amiért  hoztam  fel  tudtod  nélkül  nevedet, 
» midőn  arról  volt  szó,  hogy  3000  frtos  igazgatóság  800  frtos  utazási  átalánynyal 
» állíttassék  fel  — egy  prókátor  számára!  Igaz,  hogy  a papok  nem  szeretnek  Téged 
»s  ezért  fájlaltam  mindig  compositióid  vezérczikkes  színét,  mert  Tőled  vártam  s 
» várom  még  mindig  a magyar  művészeti  iskola  megállapítását;  hiszen  van  ugyan 
»most  angol,  franczia,  német,  spanyol  iskola,  de  magyar  nincs;  művészeink  Mün- 
chenben és  Párisban  elvesztik  eredetiségüket,  a nélkül  hogy  mestereik  saját- 
ságait eltanulnák  s így  a középszerűségen  alól  maradnak.  — Ennyit  tájékozásul. 
»Oszinte  bárátod:  az  öreg  Pulszkg  Ferencz .« 

Ezek  a sok  tekintetben  tanulságos  sorok,  a melyek  némelyike  valóságos  bölcse- 
séggel  szól  a magyar  művészeti  élet  fejlesztésének  feladatairól,  jellemzik,  milyen  kiváló 
hivatást  és  poziczíót  szántak  művészeti  életünk  vezető  emberei  Zichy  Mihálynak  Magyar- 
országon.  A két  művész,  akikkel  Pulszky  Ferencz  nincs  megelégedve,  a nemrég  elhunyt 
Keleti  Gusztáv,  az  országos  mintarajziskola  igazgatója  és  Benczúr  Gyula,  a kit  tudva- 

lévőén  akkoriban  liivtak  haza  Münchenből  az  első  mesteriskola  élére.  Ezekkel  állítja 
szembe  a levél  kiváló  Írója  Zichy  Mihályt,  a kinek  élénk  szellemétől,  ötletes  egyéni- 
ségétől vár  legtöbbet  a magyar  művészet  fejlődésére.  Csodálatos,  hogy  Pulszky  nem 
emlékszik  meg  levelében  Székely  Bertalanról,  erről  a nagyszabású,  hatalmas  erejű  és 
tudáséi  festőművészünkről,  a kinek  historikus  mély  felfogása  és  a művészet  összes 
titkaiban  való  páratlan  tudása  talán  a Zichy  agitatoriusabb  szellemével  szövetségben 
új,  nagy  irányba  terelhette  volna  művészetünket.  De  a mint  Székely  Bertalan  nem 
érvényesülhetett  a maga  igazi  mivoltában  a bürokraták  közepette,  Zichy  is  talán  attól 


Zichy  Mihály  munkaasztalánál 

A »Művészet<(  fölvétele. 


tartott,  hogy  fáradozása  kárba  fog  veszni.  Nincs  ugyan  levélbeli  dokumentum  rá,  hogy 
mit  válaszolt  Zichy,  de  Pulszky  fent  közölt  levelének  bevezető  soraiból  kitetszik,  hogy 
nem  volt  nagy  hajlandósága  Magyarországon  ezt  a neki  felajánlott  állási  elfogadni. 

A minek  többféle  oka  van,  mind  együttvéve  bőségesen  kielégítő  magyarázat  a 
Zichy  elutasító  magatartására. 

Első  sorban  is  Zichy  Mihály,  mi  tagadás  benne,  nem  jól  érezte  magát  Magyar- 
országon.  A becsülés,  a melylyel  elhalmozták,  nagy  volt  ugyan,  de  nem  egészen  őszinte. 
Felszínes,  látszatból  kiinduló  és  látszatra  alapított  volt,  mint  akkor  igen  sok  más  dolog 
is  a magyar  közéletben.  A mellett  valahányszor  egv-egy  nagyobb  szabású  alkotásával 

Zichy  Mihály.  7 

eléállott,  felkavarta  a vitát  eredetiségével,  eszmejárásának  új  útjaival,  modorának 
mindenektől  eltérő  voltával.  Aztán  olyan  sem  volt.  a ki  belé  tudott  volna  elegyedni  a 
közéleti  szereplők  nagy  társaságába:  nem  tudott  felszínes  barátságba  keveredni,  lát- 
szatos  jó  viszonyt  kötni  olyan  emberekkel,  a kiket  igazán  nagyra  az  ő éles  ítéletével 
nem  tarthatott,  a kik  alatta  maradtak  szellemben,  látókörben  vagy  művelt  európai  fel- 
fogásban, a kik  valósággal  nem  láttak  túl  a maguk  szűk  érdekkörének  határain,  sőt 
a kik  mindent  csakis  az  érdek  szemüvegén  keresztül  néztek.  Hisz  a jobbak,  a komolyak 
akkor  félrevonultak,  ha  csak  nem  volt  kitörni  vágyó  harczos  természetük.  Zichynek 
amúgy  is  elvonult  hajlandóságú  egyéniségét  sértette  a szereplés  zaja,  sértette  a vitat- 
kozás is,  a mely  minden  művét  nyomon  kísérte.  És  sértette  mindenekfölött  az  a sok 
félremagyarázás,  a melylyel  minden  léptét,  cselekedetét  kisérték.  Erre  nézve  érdekes 
dokumentum  a Pesti  Napló  1880  október  15-iki  számának  tárczája,  melyben  egész 
sor  álhír  ellen  védelmezi  meg  ez  az  újság  a művészt. 

Zichyt  zalai  magányában  sokan  keresték  fel  akkoriban.  Ellátogatott  hozzá  Jókai 
Mór  is  s Zichynél  való  tartózkodásáról  tárczát  irt  azzal  e czímmel:  » Látogatás  a 
Helikonon*.  Bármily  hízelgő  volt  is  a nagy  hódolat,  a mely  ebben  a tárczában  meg- 
nyilatkozott, bármilyen  jól  is  esett  Zichynek  az  érdeklődés,  a melyet  a róla  sorjában 
megjelenő  czikkek  mutattak,  Zichyt  bántotta  az  a sok  romantikus  kiszinezés,  valótlan- 
ság és  legenda,  a melyet  laikus  vendégei,  újságírók,  sőt  maga  Jókai  Mór  is  alakja 
köré  komponáltak.  Jókai  kivált  Zichy  oroszországi  életéről  irt  kalandos  részleteket, 
mások  miss  Maryt,  szépséges  tanítványát  és  barátnőjét  írták  le  hamis  világításban. 
Jókai  is  azt  irta  róla,  hogy  azért  szereti  festeni  a somogyi  magyar  parasztokat,  mert 
jó  borral  kínálják  meg  őt.  Sőt  egy  másik  író  azt  a vakmerő  állítást  koczkáztatta,  hogy 
miss  Mary  nemcsak  tanítványa,  de  művésztársa  is  Zichynek,  és  az  »Erzsébet  királyné 
Deák  Ferencz  ravatalánál  czímű  festményen  a gyertyatartókat  a miss  festette.  A »Pesti 
Napló«  említett  tárczájában  a művész  némi  keserűséggel  czáfolja  meg  ezeket  a talán 
jóakaratú,  de  minden  esetre  érdekességhajszolásból  leírt  híreszteléseket. 

De  volt  még  egyéb  ok  is,  a mi  nehézzé  tette  Magyarországon  maradását.  Nálunk 
akkor  nem  volt  igazi  művészi  élet,  és  kivált  műértő  közönség,  a mely  nélkül  az  előbbi 
s a mi  vele  jár.  művásár,  el  sem  képzelhető.  Zichy  hiába  dolgozott  független,  bölcselő 
művészidbe  szerint.  Hiába  alkotta  meg  az  érdekesnél  érdekesebb  nagyszabású  alkotá- 
sokat: túladni  nem  tudott  rajtuk.  Zalai  magányában  megalkotta  egyik  leghatalmasabb 
képét,  a »Le  danse  macabre«-t,  a melynek  újabban  »A  kisértetek  órája«  magyar  czimet 
adták.  Zichy  akkori  helyzetére  a mi  körünkben  jellemző,  hogy  az  óriási  festményt  elő- 
ször a bécsi  »Kunstverein«  kiállításán  mutatta  be  és  nem  a budapesti  képzőművészeti 
kiállításon. 

Ugyancsak  Zalán  fejezte  he  gróf  Zichy  Géza  »A  leányvári  boszorkány*  czímű 
művének  illusztrálását,  13  pompás  rajzol,  melyet  a költő-gróf  rendelt  meg  nála.  Itt 
alkotta  Hubay  Petőfi  dalaihoz  készült  három  rajzát,  itt  Ferencz  József  király  és 
Erzsébet  királyasszony  eziistlakadalmára  a képzőművészeti  társaság  üdvözlő  iratának 
pompás  kompoziczióját,  itt  Arany  János  »Toldi  szerelméhez*  egy  képet.  Dolgozott  ezen- 

kívül  igen  sokat  a külföldre,  kivált  Oroszországba,  ahonnan  a hetvenes  évek  vége  óla 
egyre  sűrűbben  hívták  vissza,  s egyre  több  megrendeléssel  halmozták  el.  Olyannyira, 
hogy  szinte  már  nem  is  győzte  a munkát.  Legnagyobb  e nemű  megbízása  a Lermontov 
műveinek  s első  sorban  a »Démon«-nak  illusztrálása  volt.  E végből  el  is  kellett  utaznia 
a Kaukázusba  helyszíni  tanulmányok  czéljáhól.  Ez  az  elutazás  volt  végleges  elszakadá- 
sának a kezdete. 

Mielőtt  azonban  elutazott  volna,  még  egy  megtisztelő  munkát  kapott,  a mely  Zichy 
egyéniségének  és  magyarságának  jellemzéséhez  a legértékesebb  adalékoknak  egyike. 
Budapest  főváros  felszólította  őt,  hogy  Rudolf  trónörökös  és  Stefánia  herczegnő  eskü- 
vőjére alkosson  valami  szép  feliratot,  mely  a magyarság  szereteted  tolmácsolja,  de 
e mellett  a magyar  függetlenségnek  is  őszinte  szimbóluma  legyen.  Zichy  szép  apotheo- 
zist  rajzolt,  a melynek  felső  szélére  ezt  irta:  »Noli  me  tangere!«,  alsó  szélére  pedig 
ezt:  »Moriamur  pro  rege  nostro!« 

Ez  a meglepő  szembeállítás  megijesztette  magukat  a megrendelőket  is,  és  Zichy 
kénytelen  volt  a felírást  megváltoztatni. 

Rudolf  trónörökös  különben  nagyon  kedvelte  Zichyt  és  személyesen  szólította 
fel,  hogy  dolgozzék  »Az  osztrák-magyar  monarchia®  czimii  nagyszabású  mű  számára. 
Zichy  szabadkozott,  hogy  nem  igen  ért  a »nemzeti«  dolgokhoz,  de  a trónörökös  nem 
engedett.  így  készült  Zichy  Mihálynak  egész  sor  gyönyörű  sepia-festménye,  a melyekben 
a magyar  regekor  alakjait,  epizódjait  és  szokásait  örökítette  meg. 

Az  említett  felirat  volt  egyik  utolsó  munkája  Magyarországon.  Nemsokára  azután 
elutazott  a Kaukázusba,  a honnan  hamarosan  visszakerült  Pétervárra. 

1 881  márczius  13-án  a nihilisták  bombamerénylete  véget  vetett  11.  Sándor  czár 
életének.  Zichy  tudvalévőén  részben  II.  Sándor  elhidegülése  miatt  hagyta  ott  a czári 
udvart.  Mikor  tehát  a czár  szerencsétlen  halált  halt,  megszűnt  minden  akadály,  a mely 
a büszke  művészt  a visszatéréstől  eltiltotta.  A trónörökös,  ekkor  már  III.  Sándor  czár, 
kedvelte  őt  mindig,  sőt  a hetvenes  években  még  a távolban  is  felkereste  megrende- 
léssel. Nemsokára  az  után,  hogy  uralomra  jutott,  híre  ment  Zichy  nagyszerű  Ler- 
montov-illusztráczióinak.  Az  orosz  arisztokráczia  is  újból  elhalmozta  őt  munkával, 
élőkép-tervezeteket  kértek  tőle  már  1881  telén,  Mihajlovics  Miklós  nagyherezeg  meg- 
vásárolta a Démon-illusztrácziók  eredeti  kartonjait,  majd  következtek  a tömeges  udvari 
megrendelések;  köztük  az  egyik  nagyszabású  cziklusra  szólott . a Preobrajenszki-ezred 
kétszáz  éves  jubileumára  való  albumot  kértek  tőle.  Zichy  27  kartont  rajzolt  ez  alka- 
lomra s tiszteletdíjul  3000  rubelt  kapott.  Mindjárt  ezután  1882  deczemberében  III.  Sándor 
visszaszerzödtette  őt  udvari  festőnek  kétannvi  fizetéssel  mint  a mennyivel  atyja, 
II.  Sándor  alkalmazta,  és  nagyösszegii  külön  lakásbérrel. 

Ez  a nevezetes  fordulat,  a mely  eddig  utolsó  a mester  életében,  igy  van  megörö- 
kítve a naplójában: 

»Attaché  comnie  Peintre  de  l’Empereur« 

»avec  12.000  r« 

»cl  2000  r.  logement.« 


öl 


Magyarországról,  a régi  hazából,  tehát  visszakerült  második  hazájába,  mely 
jobban  elismerte  őt  és  jobban  méltányolta,  a mely  méltóbb  állást  és  megélhetést  adott 
neki,  a melynek  urai  mind,  és  élükön  maga  a mindenható  czár  bizalmával  és  barát- 
ságával tüntette  ki.  Valóban  III.  Sándor  czár  bizalmát  Zichy  Mihály  iránt  annál 
nagyobbra  lehet  értékelni,  mert  zárkózottabb,  elvonultabb  ember  alig  volt  az  orosz 
udvarban  mint  maga  a czár.  Szinte  érthetetlen,  hogy  szerette  meg  ez  a ridegségéről 
ismert  uralkodó  annyira  az  idegen,  a magyar  művészt.  Egészen  kivételes  pozicziót 
biztositott  neki : megengedte,  hogy  külön  magyar  díszruhájában  jelenjen  meg  az  udvar 


II.  Miklós  ezár  koronázása.  — (A  czári  krónikákból.) 


legfényesebb  ünnepségein,  szabad  bejárást  biztositott  neki  a czári  termekbe,  elhalmozta 
kegyének  minden  lehető  jelével,  elhívta  minden  legbizalmasabb  jellegű  családi  össze- 
jövetelre, sőt  szinte  meg  sem  tudott  lenni  nélküle.  Ebben  a legszűkebb  családi  körben 
felvidult  a zordon  czár  Zichy  ötletein  és  rajzain,  és  örült,  ha  Zichy  a czár  által  rendezett 
birkózásokat  tréfásan  megörökítte  rajzoló  ónjával.  És  kedvelte  őt  művészetének  egy 
egész  különleges  fajáért:  az  erotikus  képekért  is,  a melyeket  Zichy  »Indiscrétions«, 
»Erotica«  jelzéssel  említ  naplójában.  A szerelmi  életet  és  annak  elfajulásait  ábrázoló  képek 
ezek,  a melyeket  témájuknak  magasan  föléje  emel  a művész  nagy  ábrázoló  ereje,  ötle- 
tessége és  a szerelemről,  a szemérem  érzésről  való,  bár  egészen  egyéni,  de  tisztes  és 
bölcselő  gondolkodással  megokolt  szabad  erkölcsi  felfogása. 

Vele  volt  Zichy  Mihály  III.  Sándor  czárral  a borkii  katasztrófánál  is,  mikor  a czár 
vonata  kisiklott  és  összeroncsolódott  a nélkül,  hogy  a czárnak  haja  esett  volna. 
1888  október  17-ikén  történt,  a mikor  III.  Sándor  neje,  Mária  Feodorovna  czárné  és 
tizenhét  udvari  méltóság,  köztük  Zichy  Mihály,  kíséretében  a lengyelországi  vadásza- 
tokra utazott.  A kisiklás  délután  két  órakor  történt  s leírása  érdekes,  mert  mutatja 
milyen  szerencsésen  menekült  meg  nagy  művészünk,  Zichy  Mihály,  s mert  arról,  a mi 
a czár  körül  akkor  történt,  senki  sem  mondott  el  még  hiteles  dolgot.  A mester  igy 
beszéli  el  a katasztrófa  jelenetét : 

»Éppen  a reggelinél  ültek  a szalonkocsiban  egy  hosszú  asztalnál  — az  asztalion 
a czár,  a czárné,  a trónörökös  — Zichy  Mihály  valamivel  lejebb,  az  asztal  túlsó  végén 
ült  az  ajtó  közelében.  A lakáj  éppen  valami  kásaféle  ételt  hozott  be  egy  tálon,  a mikor 
meglökődtek  s még  jól  látta  a mester,  hogy  az  inas  egyet  tántorodott,  a tál  kicsúszott 
a kezéből  és  — nagy  megdöbbenésére  — az  egész  kásaféle  étel  őreá  ömlött,  tele  lett 
a ruhája  vele.  A helyzet  inkább  nevetséges  volt  s már  éppen  korholni  akarták  az 
inast,  a mire  azonban  még  se  maradt  idejük,  mert  a szalonkocsi,  a többiekkel  együtt 
lesodródott  a sínekről,  de  sőt  a kerekeitől  is  elvált  s a fedele,  a zuzódás  közben 
lerepült.  Nagy  zűrzavar  támadt  s az  ijedség  első  pillanatában  elájultak,  vagy  legalább 
is  — a férfiak  — ájulásforma  dermedtségükben  nem  is  tudták  többé  mi  történt  körü- 
löttük. Csodálatos  módon  az  egész  úri  társaság  élve  menekült  meg.  Felocsúdtak  s 
sikerült  a lefordult  kocsiból  megszabadulniok.  A lcgszörnyübb  kéj)  tárult  fel  előttük 
a töltés  alján.  Összevissza  heverő  kocsiromok;  a lokomotív  kerekeivel  felfelé  feküdt  s 
a kocsik  roncsai  alól  emberi  roncsokat  húztak  ki.  A mentés  munkájában  a vonalat 
őrző  katonaság  járt  elöl  és  a közelben  levő  ezredek  emberei.  Maga  a czárné  hősies 
önfeláldozással  és  emberszeretettel  segédkezeti  az  orvosoknak  és  szanitáriusoknak, 
ő maga  tartotta  a még  megmenthető  embereknek  sebesült  karját,  fejét,  lábát,  a mint 
kötözték.  így  a czár  is.  Zichy  Mihály  az  ijedtség  első  idejében  félájul  tan  pihent  le  a 
fűbe  s onnan  nézte  a mentést.  De  feltámadt  benne  a krónikás  festő  s hamarosan 
néhány  vonallal  vázlatot  készíteti  róla.  Később  a czár  részére  csinált  is  hét  aquarellt 
a katasztrófáról. « 

Ennek  a katasztrófának  az  emlékére  ajándékozott  a megmenekült  társaság  egy 
házi  oltárt  a czári  párnak,  annak  a szentnek  a képével,  mely  az  összezuzódott  ebédlő 
szalonkocsi  sarkában  volt,  orosz  szokás  szerint,  mécscsel  elhelyezve.  Erre  valamennyien 
válaszul  egy  arany  amulettet  kaptak  ugyanazzal  a szentképpel  (jelképeid  annak,  hogy 
ez  a szent  mentette  meg  őket  a haláltól)  s A és  M hetükkel.  Ezt  az  amulettet  a 
mester  folyton  a nyakán  hordja. 

Mindjárt  1882-ben  való  szerződtetése  után  harminczkét  képből  álló  hatalmas  króni- 
kát festett  III.  Sándor  czár  koronázásáról  és  a kisérő  ünnepekről.  És  azóta  részt  vesz 
minden  ünnepében,  szórakozásában  az  orosz  czároknak,  megörökít  minden  eseményt 
ecsetjének  és  ónjának  ritka  művészetével,  nagy  egyéniségének  érdekes  felfogásával. 

Első  szerződtetése  óta  négy  czárt  szolgált : I.  Miklóst  3 évig,  II.  Sándort  15  évig, 
III.  Sándort  13  évig  és  végül  II.  Miklóst,  a jelenlegi  czárt,  a ki  éj)j)en  olyan  tisztelője 

az  agg  művésznek  mint  atyja  volt  s a ki  talán  még  annál  is  jobban  megbecsüli. 
A minek  legjobb  példája  az  az  eset,  mely  a múlt  évben  történt.  Zicby  Mihály  a 
Szimeonovszkája-utcza  1.  szánni  házban  a III.  emeleten  lakik  tizenhét  év  óta.  Nagy, 
gyönyörű  lakásáért  a czár  fizeti  a 2000  rubel  házbért,  a melyet  tavaly,  1901-ben 
a ház  tulajdonosa  500  rubellel  fölemelte.  Zichy  Mihály  erre  irt  a czárnak,  közölte 
vele  a házbér  megnövekedését,  a mire  a czár  azonnal  500  rubellel  több  lakásbéri 
utalt  ki  neki. 

A czárok  kegyével  együtt  felkereste  őt  Európa  majd  minden  uralkodójának  a 
kegye.  Bizalmas  baráti  levelek  egész  sora,  és  a mellét  díszítő  érdemrendek  nagy 
száma  bizonysága  ennek.  Érdekes  a Zichy  Mihály  magyar  érdemrendjének  története. 
Mikor  Ferencz  József  király  Pétervárott  volt,  ő is  meg  volt  híva  hozzá.  Itt  tudatta 
vele  egy  ur,  hogy  ő Felsége  a Ferencz  József  rendet  akarja  neki  adományozni. 

— Nem  kell,  nem  fogadhatom  el;  tartsák  meg. 

— Miért? 

— Mert  ezt  a rendjelet  48-ban  alapították  olyanoknak  kitüntetésére,  a kik  a 
magyarok  elnyomásában  segédkeztek. 

Ezt  kétségbe  vonta  az  illető  ur,  azért  hát  nyomban  táviratozott  a mester  Zichy 
Antalnak,  hogy  igaz-e  ? A válasz  az  volt,  hogy  a rendjelet  ne  fogadja  el. 

Erre  aztán  megkapta  a vaskorona-rendet.  Tudvalevő,  hogy  a ki  ezt  megkapja, 
annak  folyamodnia  kell  a lovagi  czimért.  O nem  tette  meg,  mert  már  úgy  is  nobilis 
volt  — születésénél  fogva.  O felsége  ezentúl  tüntetőén  nem  »Herr  Ritter«-nek  szólí- 
totta, hanem  nyomatékosan  Herr  von  Ziehynek. 

így  él  a művész  Pétervárott,  nyugalmas  otthonában,  a melyben  szeretettel  fogad 
minden  művész  embert  és  minden  magyar  embert,  környezve  egész  Oroszország  tiszte- 
letétől, az  udvar  és  II.  Miklós  czár  kegyétől,  gondozva  második  tanítványától : Guszeva 
Alexandrovna  Annától,  egy  tehetséges  orosz  kisasszonytól,  a kinek  műterme  ott  van 
a Zichyé  mellett  s a ki  óvja,  ápolja  a nagy  mestert  szeretettel  és  energiával.  Háza 
zarándokhelye  minden  magyar  embernek,  a ki  Pétervárra  kerül.  És  odaszáll  hozzá 
a mi  szeretetünk  és  hódolatunk  is,  a kiket  annyi  remekművel  ajándékozott  meg  az  ő 
szelleme  és  művészete.  »Az  ember  tragédiája « húsz  kartonja,  Arany  János  balladáinak 
illusztrácziója,  a Szent  Imre  legendájának  négy  rajza  és  a magyar  érdekű,  magyar 
tárgyú  alkotásoknak  egész  sora  kincse  a magyar  művészetnek.  Nagyságáért  és  hozzánk 
való  ragaszkodásáért  elküldte  hozzá  a nemzet  hálájának  szavát  1895-ben  is,  mikor  az 
orosz  művészvilág  a nagy  magyar  mester  ötven  éves  munkásságának  jubileumát 
ünnepelte.  Elküldötte  minden  egyes  alkalommal,  a mikor  magyarságától  és  jótékony 
nemes  leikétől  hajtva,  beleszólott  minden  hazafias  mozgalmunkba,  részt  kért  a nemzet 
legnagyobb  ünnepeiből,  írással,  rajzzal  és  festménynyel  járulva  a nemzeti  lelkesedés 
oltára  elé. 

Nagysága  bevésődött  az  egész  művelt  magyarság  leikébe.  S mikor  most  elaggva, 
nagy  élete  hetvenöt  esztendejének  terhével  is  nem  ünneplést,  hálát,  ajándékot  vár, 
hanem  uj  kincscel  akarja  gyarapítani  a nemzeti  művészet  kincsesházát:  Vörösmarty 

műveinek  illusztrácziójával,  akkor  háromnegyed  század  határkövén  állítsunk  emléket 
ennek  a nagy  embernek : ezt  a szerény  könyvet,  a mely  halvány  krónikája  az  ő nagy 
életének,  szerény  foglalatja  páratlan  gazdagságú  művészetének,  de  minden  esetre 
kifejezője  annak  a nagy  tanulságnak,  a mely  művészetében  és  élete  folyásában  meg- 
nyilatkozik : a nemes,  küzdelmes,  előítélet  nélkül  való  munkának,  a melyből  késő 
századok  magyar  művészei  is  okulást,  példát  és  lelkesedést  meríthetnek  a maguk 
pályájához. 

És  lesz  bizonyára  még  egy  érdeme  ennek  az  emlékkönyvnek:  első  tolmácsa  a 
nagy  lángelme  genezisének,  első  emlékjele  annak  a hálának,  a melylyel  Zichy  Mihálynak 
a magyar  nemzet  tartozik. 


ZICHY  MIHÁLY  MŰVÉSZETÉRŐL 

IRTA 

GERŐ  ÖDÖN 


Zichy  Mihály 


S 


Díszlakoma  az  orosz  udvarnál.  (A  czári  krónikákból.) 


Van-e  ott  művészi  életfelfogás,  a hol  a művészt  nem  a művészetéért,  hanem  csak  a 
dicsőségéért  becsülik  ? Azokért  a babérjaiért,  a melyeket  az  idegenben  szerzett. 
Közkincscsé  lett-e  ott  a művészet,  a hol  csakis  a híresei  iránt  érdeklődnek  és  csakis 
a hírességük  foglalkoztatja  az  érdeklődést?  Még  mindig  csak  azt  nézzük,  hogy  vala- 
mely művész  dicsőségei  szerzett-e  a magyar  névnek,  nem  azt,  hogy  kielégíti-e  a magyar 
lelkületnek  művészetre  való  szomjúságát.  És  azt  sem  kutatjuk,  hogy  a művész  kifejez-e 
valamelyest  is  a magyar  lelkűidből.  A sokáig  elnyomott,  a kitagadott  nemzeteknek 
ettől  az  elismerésre  vágyakozásától  még  mindig  nem  tudunk  szabadulni. 

A népek  közt  nem  akad  olyan,  a mely  az  erős  individuumok  példáját  követvén, 
megelégedne  a puszta  öntudattal  és  ne  kívánná  az  elismertetést.  Az  észre  nem  vett 
népek  valósággal  szomjuhoznak  az  elismertetésre.  Kivált  akkor,  a mikor  energiájuk 
kifejtésével  jogot  is  szereztek  a büszke  öntudatra.  Az  evolúció  magában  nem  elégíti 
ki  őket,  az  evolváltságuk  számára  reklámot  keresnek.  Ezért  érdekli  őket  fiaik  nagy 
kultureredményénél  jobban  e kultureredménynek  híre.  Ezért  a reklámra  vágyakozásért 
senki  se  vessen  rájuk,  mert  ez  a vágyakozás  nagy  néptermészeti  szükségességet  fejez 
ki.  Hiszen  a kultúra  révén  való  érvényesülés  soha  sem  volt  annyira  elementáris  mint 
most;  hiszen  a népek  egyedüli  jogalapjává  készül  lenni  az  evolváltságuk.  E mellett  a 
jogalap  melleit  demonstrál  az  a nép,  a mely  a maga  kultureredményeinek  reklámot 
csinál.  Nem  fenhéjázás  tehát  a nemzetek  részéről,  ha  büszkélkednek  a maguk  kiváltjai 
dicsőségével,  hanem  csak  ráutalás  arra,  hogy  jussuk  van  részt  venniük  a kultur- 
küzdelemben.  A mikor  mi  híres  művészeinkkel  a hírességükért  és  nem  a művészetükért 
vagyunk  nagyra:  csakis  ennek  a természeti  szükségből  kifolyó  népreklámnak  hódolunk. 
Az  a kérdésünk  tehát,  a melylyel  e fejtegetést  megkezdettük,  hogy  ugyanis:  van-e  ott 
művészi  életfölfogás,  a hol  a művészt  nem  a művészetéért,  hanem  a másutt  szerzett 
babérjaiért  becsüljük,  nem  akarhatott  művészet-kultuszunk  bírálata  lenni,  hanem  csak 
annak  konstatálása,  hogy  ez  a kultusz  nem  magában  való  jelenség,  hanem  politikai 
megnyilvánulás.  Érthető,  megokolt,  tiszteletreméltó  megnyilvánulás. 

De  érthető,  megokolt  és  tiszteletreméltó  azoknak  a törekvése  is,  a kik  a művé- 
szetet, különválasztván  hírességétől,  nemzetünk  szükségességévé  akarják  avatni.  Hadd 
alkalmazzam  az  egészen  más  vonatkozású  fart  pour  l’art  jelszót  ennek  a törekvésnek 
jellemzésére.  Arról  van  szó,  hogy  művészetünk  ne  csak  hirt  adjon  róla,  hogy  jussunk 

van  a népek  közt  valamely  magasabb  kulturrangfokozatra,  hanem  a gondolkozásunk 
egyik  járó  útja  is  legyen.  Mindennapi  járó  útja,  ne  csak  ünnepi  kiránduló  helye. 
Ezt  a törekvést  szolgálja  ez  a könyv  is.  A mely  éppen  olyan  mesterünk  művészetét 
ismerteti,  a kinek  a dicsőségét  ugyan  nemzeti  dicsőségnek  tartja  közönségünk,  a kinek 
azonban  a művészetét  jórészt  ismeretlenül  köszönti. 

Zichy  Mihály  is  azok  közül  való,  a kiknek  babérjait  nemzetünk  lefoglalja  a 
maga  számára,  s a kikkel  azt  demonstrálja  a nagyvilágnak,  hogy  értékesnek  kell 
lennie  ott  a kiválasztó  matériának,  a hol  nagy  kincs  a kiválott  individuálitás.  Hogy 
erős  ott  a művészetre  rátermettség,  a hol  mesterekben  tud  megnyilvánulni.  Értse  meg, 
és  meg  is  értette  ezt  a demonstrációt  az,  a kinek  szólt.  De  értse  meg  maga  a 
demonstráló  is.  Nyilvánuljon  meg  a művészetre  rátermettség  a művészetre  való 
szükségességben. 

* 

A Fart  pour  Fart  jelszó,  a melyet  az  imént  a művészi  alkotás  törvénykönyvéből 
átültettem  a művészet  recipiálásának  terrénumára,  s a melyet  hadd  plántáljak  vissza 
eredeti  vonatkozásai  közé:  újabban  a művészi  alkotás  egyedüli  mértékévé  válik.  Azok 
teszik  meg  azzá,  a kik  a művészetben  dogmatikusok,  s a kik  az  evolúciónak,  a 
kifejlődésnek,  a fölszabadulásnak  azt  az  állomását,  a melyre  a művészetnek  ezzel  a 
jelszóval  megérkeznie  sikerült,  a végleges,  a szentséges  megállás  stációjának  tartják. 
Azt  látják,  hogy  Zichy  Mihály  nem  ült  velük  egy  vonaton,  hogy  nem  is  törekedett  az 
ő stációjuk  felé.  És  már-már  hajlandók  az  elmaradottak  közé  sorozni.  Ugyanazzal  a 
fanatizmussal,  a melylyel  a művészet  orthodoxjai  az  előre  rohanókon  bíráskodnak, 
bírálják  a modernség  dogmatikusai  a más  utakon  járókat. 

A Fart  pour  Fart  törvényére  a festészetnek  szüksége  volt,  a mikor  az  a vesze- 
delem fenyegette,  hogy  a művészetek  határainak  egybefolyása  következtében  a 
piktorában  minden  művészet  követelménye  érvényesülni  fog,  csak  éppen  — a 
pikturáéi  nem.  Attól  kellett  tartania,  hogy  a festészetben  az  ethikai,  az  epikus,  az 
agitatorikus  elem  úgy  eluralkodik,  hogy  elpusztul  tőlük  a festői  elem.  A festészetet 
visszahódítani  a piktora  számára:  erre  kellett  az  a lázadás,  a melynek  jelszava  a Fart 
pour  Fart  volt.  De  csakis  erre  kellett  és  nem  többre.  Nem  arra,  hogy  a festést 
abszolúttá  téve,  szétszakítsák  az  emberi  kultúrával  való  összefüggését.  Nem  arra, 
hogy  a festőművészetet  kiszakítsák  abból  a szolidaritásból,  a melynek  az  intellektuális 
energiák  közt  fenn  kell  állania. 

A festészet  számára  vissza  kellett  szerezni  a festői  kifejezéshez  való  jogot,  sőt 
egyenesen  rá  kellett  szorítani,  hogy  ezzel  a jogával  és  csakis  ezzel  a jogával  éljen. 
De  nem  rótta  rá  az  a lázadás  a tartalmatlanság  kényszerűségét,  a hogy  ezt  a Fart 
pourt  Fart  félreértői  nemcsak  hiszik,  hanem  szenvedélyes  türelmetlenséggel  hirdetik 
is.  A festészet  nem  távolodott  el  az  emberitől  az  által,  hogy  megtalálta  önmagát;  sőt 
talán  éppen  annak  folytán,  hogy  a maga  igazi  erejére  szorították,  fokozottan  szolgál- 
hatja az  emberit.  Még  pedig  vagy  az  érdekes  individualitást  vagy  az  emberi  szolida- 
ritást. Festői  kifejezésével  részt  vehet  az  emberiség  törekvéseiben,  szenvedések  ellen 

való  küzdelmében,  vagy  pedig  részesítheti  a sokaságot  az  értékes  individuum  értékes 
impresszióiban,  módot  adhat  a művészi  énnek,  hogy  megoszsza  a világgal  a maga 
különös  gyönyörűségeit.  A l’art  pour  l’art  dogmatikusai,  félreértői,  szenvedélyesei 
visszaszerzik  a művészetnek  az  erőt,  s azután  eltiltják  tőle,  hogy  ezzel  az  erővel  éljen. 
Botor  következetlenség.  A művészetnek  degradálását  jelenti  s a művészet  csődjéhez 
vihet.  Az  abszolúttá  lett  festés  idegen  testté  lehet  az  emberiség  életében,  már  pedig 
nem  lehetetlen,  hogy  az  életnek  most  folyó  uj  szervezésében  ellenségnek  mondatik 
az,  a mi  idegen.  A festésben  uralkodjék  abszolút  hatalommal  a festői,  de  a festés  ne 
legyen  abszolúttá,  az  intellektuálitással  össze  nem  függővé,  a kulturtörekvésektől 
elszigeltté. 

Zichy  Mihály  művészetére  idegenül  kell  nézniök  azoknak  a dogmatikusoknak. 
Az  abszolút  piktura  a maga  tartalmatlanságának  szigetéről  lenézi  azokat,  a kik  a 
művészet  föladatai  közé  valónak  tartják  az  emberiért  való  síkra  szállást.  Már  pedig 
Zichy  Mihály  ezek  közé  tartozik.  Azok  közé,  a kik  mint  művészek  a tudósokkal,  a 
költőkkel  és  apostolokkal,  az  igaziakkal  egy  hivatást  teljesítenek.  Megállapítják  az  ember 
helyét  az  élettengerben  és  kapaszkodót  nyújtanak  feléje,  hogy  az  elmerülő  beléje 
fogódzhasson.  Az  abszolút  festés  dogmatikusai  szemére  vetik  Zichy  Mihálynak,  hogy 
van  mit  mondania;  mi  azt  látjuk,  hogy  mint  festő  mondja  el  a mondanivalóját. 
A dogmatikusok  a domináló  tartalmat,  az  uralkodó  tendenciát  látják  műveiben,  mi 
azt  látjuk,  hogy  ez  a tartalom,  ez  a tendencia  a festés  kifejezésével  érvényesül. 

Amazok  rideg  formalizmussal  alkalmazzák  tételüket,  és  nem  kutatják,  hogy 
vájjon  jó  helyen  alkalmazzák-e,  mi  a tételt  nagyrabecsiilve,  szükségességét  elismerve, 
értelmét  megállapítva,  azt  látjuk,  hogy  nincs  ellentét  közte  és  Zichy  Mihály  művészete  közt. 
Sőt  egyenesen  azt  tartjuk,  hogy  ennek  a ^művészetet  művészetért  követelő  tételnek 
arra,  hogy  hathasson,  hogy  belekaphasson  a művész  lelkületébe,  hogy  a művészetnek 
az  intellektuális  energiák  közt  őt  megillető  helyét  megőrizze,  hogy  a kultúrával  való 
szolidaritásból  ki  ne  rekeszsze:  szüksége  van  rá,  hogy  a művészet  abszolút  volta 
csakis  a kifejezés  eszközein  való  abszolút  uralomban  nyilvánuljon. 


Zichy  Mihály  művészetének  csak  egy  tárgya  van:  az  ember.  Tudása,  fantáziája, 
intuíciója,  lelkesedése,  iróniája,  hangulata,  gondolkozása  az  ember  körül  kereskedik. 
Csakis  az  ember  körül.  Mintha  a természet  nem  is  érdekelné,  mintha  nem  is  keltene 
benne  képzeteket!  Valami  magasztos  nagy  liraiságot  ad  neki  az  emberrel  való  törő- 
dése. Az  emberiség  lelke  az  ő lelke,  s az  emberiség  érzései,  hangulatai  az  ő érzései  és 
hangulatai.  Nem  mesél  az  emberről,  hanem  vallomást  tesz  róla.  Az  emberről,  a ki  az 
ő lelkén  keresztül  érez,  szenved,  reménykedik  és  kétségbeesik.  Ha  Zola  a műalkotást 
úgy  értelmezi,  hogy  nem  egyéb  egy  darabnyi  természetnek  a művész  temperamentumán 
keresztül  lesziirődésénél,  Zichy  Mihály  műalkotása  nem  egyéb  az  ő lelkületén  át 
nézett  darabnyi  emberiségnél.  Az  ember  az  ő művészetének  forrása  és  tartalma. 
A testvér,  a ki  fájdalmas  szereteted  vagy  keserves  szégyenkezést  kelt  benne,  a sokaság, 

a melynek  ö néha  együttérző  része,  néha  magashói  szemlélő  birája.  Az  emberiség 
lírikusa  ő.  Megszólaltatja  néha  romantikus  érzelgését,  és  vájkál  benne  néha  roman- 
tikus iróniával;  megszólaltatja  néha  hatalmas  energiákból  táplálkozó  heroizmusát,  és 
kétségbeesik  néha  a sorssal  küzködése  örök  tragikus  voltán.  Még  illusztráczióiban  sem 
epikus,  mindig  az  emberiség  mélységes  lírája  nyilvánul  képeiben,  rajzaiban. 

S ez  a szakadatlan  emberrel  törődés  nem  tudott  benne  emberről  való  fölfogást 
megrögziteni.  Nem  lett  az  emberiség  filozófusává,  mindig  az  emberiség  impresszio- 
nistája marad.  Ha  bölcselkedik  is  néha  az  emberről,  fdozofálása  ötletszerű.  Még  nem 
is  következetes,  gyakran  ellentmondó,  az  alaphangulatnak  a pillanattal  való  egyez- 
kedéséből folyó. 

Ez  az  ő alaphangulata  nemcsak  a temperamentumának  kifolyása.  Nagy  része 
van  megalkotásában  annak  az  iskolának,  a mely  akkor  tanította  a világot,  a mikor  éppen 
az  ő ifjúsága  férfiassággá  vált.  Csodálatos,  nekünk  már  idegen  iskola  nevelte  azt  a 
világot,  a melynek  kifejezett  képviselője  Zichy  Mihály.  Boldogságos  vakmerőséggel 
szakította  ki  elfogultságok,  előítéletek  gyökereit  a lelkületekből,  de  újakét  plántálta 
helyükbe.  A bátorság  mámorával  egész  sor  elméket  megkötő  dogmát  döntött  meg  és 
még  zsarnokibb  dogmák  jármába  hajtotta  az  embert.  A szabad  gondolkozás  türel- 
metlensége, a szabadelvüség  autokracziája  köszöntött  vele  a világra.  Kéjelgett  az  anar- 
chikus kegyeletlenségben  és  uj  orthodoxiát  nevelt,  a mely  kiátkozza  mindazt,  a mi 
tovább  akar  menni,  vagy  más  utakon  akar  járni. 

A zsarnokság  gyűlölete,  a materializmussal  kaczérkodás,  a raczionalizmus  mámora, 
a konvenczionalizmus  megvetése:  voltak  ennek  az  iskolának  a tanítómesterei.  Tanításait 
a népszerűsített  tudomány  és  a — levegő  hordta  széjjel.  Hordta  az  elmékbe  és  hordta  a 
köztudatba.  Ez  az  iskola  politikusokat,  költőket,  művészeket  nevelt.  Zichy  Mihályra  is,  az 
ember-problema  poetikus  kutatójára  is,  erősen  hatott  ez  az  iskola.  Tanításainak  hatása 
alatt  alakult  ki  az  az  ő alaphangulata,  a melyen  emberről  való  impressziói  leszürődnek. 
Ha  nem  művész  lett  volna,  talán  világfölfogásává  sűrűsödtek  volna  e tanítások.  Hanem 
ennek  a kikristályosodásnak  eléje  állt  művészi  életfölfogása.  A tanítás  nem  tudott  nála 
az  észjárás  kiinduló  pontjává  lenni,  de  lett  olyan  hangulattá,  a mely  a benyomásokat,  a 
pillanat  műveit  megmodellálja. 

♦ 

Zichy  Mihályt,  az  illusztrátort  is,  impresszionizmusa  szempontjából  kell  néznünk. 
Nem  a szövegnépszerüsítők,  nem  a tartalommegértetők  utján  jár  ő,  mikor  vala- 
melyik poétáját  illusztrálja.  És  mindig  csak  a maga  poétáját  illusztrállja ; azt,  a kit 
nemcsak  megértett,  hanem  a kivel  osztozhatott  fantáziában.  Nem  is  illusztráczió,  a 
szónak  elfogadott  értelmében,  az  ő szövegkisérő  rajza,  hanem  a poéta  adta  impresszió 
kifejezése.  Úgy  jár  Zichy  Mihály  Lermontov  költészetében,  Arany  balladái  közt,  Byron 
naturalisztikus  romantizmusában,  Madách  fantáziájának  borongós  tájain,  Petőfi 
hatalmas  őstermészetében,  mint  a saját  maga  gyönyörűségeit  kereső  tájfestő  kint  a 
szabad  természetben,  a melyben  nem  keres  lefesteni  való  tájékot,  hanem  hangulatot, 
a melyet  megszólaltatni  akar.  Nem  versszakok  képben  kifejezése  az  ő illusztrácziója, 

még  nem  is  a költemény  resonanciája,  hanem  annak  a sajátos  impressziónak  elmondása, 
a mely  Zichyben  támadt,  a mikor  a költő  társaságában  abban  a természetben  csatangolt, 
a melyben  nem  az  erdő  parancsol  és  nem  mező  és  patak,  felbő  és  köd,  tavasz  és  tél, 
világítás  és  homály  kelt  hangulatot,  hanem  a melyben  az  ember  uralkodik  és  az 
emberen  uralkodnak.  Abban  a természetben,  a melyben  nem  a fűnövését,  rügyek 
fakadását,  levelek  hullását  lesik,  hanem  az  emberi  sors  járását. 

Zichy  Mihály  illusztrácziói  nem  szövegmagyarázatok,  hanem  magukban  való  képek. 
És  csakis  akkor  jók,  ha  ilyenek;  ha  Zichynek  hangulatképei  és  nem  Lermontovnak  vagy 
Madáchnak  kommentálásai.  Ugyanúgy  függnek  össze  a megrajzolt  szöveggel,  mint  az 
impresszionista  tájképfestő  képe  a megfestett  tájékkal.  Emez  nem  fölvétele,  nem 
konstatálása  a tájék  részleteinek,  amazok  nem  jelenetezései  a költeménynek.  Vájjon 
az  impresszió  kelti-e  a hangulatot,  vagy  a hangulat  szerzi-e  az  impressziót  ? Ha  amaz 
áll,  úgy  könnyebb,  mert  rövidebb.  proczesszus  a festés:  a festői  elem  egyszerűen 
átmegy  kifejezéssé,  inig  ha  emez  igaz,  a festés  a festői  elemeknek  csakis  diadalmas 
kiválása  után  alkothat  igazi  képet.  Zichy  minden  impressziója,  még  reflexiója  is 
festőiséggé  válik,  fölolvad  a pikturai  kifejezésben.  De  átszürődik  azon  az  előbb 
jellemeztem  alaphangulaton. 

Abban  az  iskolában,  a melyben  Zichynek  ez  alaphangulata  érlelődött,  különös 
heroizmust  neveltek  a tanítványokba.  A küzdők : harczosok  és  agitátorok,  rombolók 
és  építők  voltak.  Viaskodtak,  és  hirdették  is  a viadalt.  Nemcsak  fegyvert  forgattak, 
hanem  zászlót  is  lobogtattak.  A mitől  patétikusokká  lettek.  A mi  vallomást  kellett 
magukról  tenniük : egytől-egyig  a harezkészség,  az  elszántság  ünnepi  demonstrácziója 
volt.  És  pózzá  lett  tőle  a cselekvésük.  A pátosz  és  a póz  eluralkodott  rajtuk. 
Az  őszinteségük  is  patetikusan,  pózban  nyilvánult;  az  érzésük  is,  a hangulatuk  is  az 
volt.  A világ  nekik  vagy  nagy  színpad,  a melyen  ágálni  kell,  vagy  nagy  fórum,  a 
melyen  agitálni  kell.  Teatralikus  lett  az  eszükjárása.  Deklamálásra  és  ágálásra 
bontottak  szét  vagy  róttak  össze  minden  életnyilvánulást. 

A ki  nagy  individualitás  volt  köztük:  megmenekült  attól,  hogy  a pátosza  modoros 
legyen.  Csakis  sajátos  tulajdonságává  lett.  A pátosz  nem  stíljükké,  hanem  alaphangula- 
tukká vált,  a mely  uralkodik  nézésükön,  fölfogásukon,  kifejezésükön  és  formálja  is  őket. 
Zichy  alaphangulata  is  igy  érlelődött.  És  uralkodik  az  impresszióin,  formálja  az 
impressziói  kifejezését;  megszólal  illusztráczióiban  és  képeiben  is.  Nem  számitó  hatás- 
rendezés, hanem  az  indulat  őszintesége  nyilvánul  a pátoszában.  Az  ember  nála  mindig 
indulatnak,  szenvedélynek  médiuma.  Még  humoros,  bohókás,  pikáns  képei  is  azt  az 
embert  ábrázolják,  a kinek  ezek  a nagy  energiák  az  ösztökélői. 

Az  emberprobléma  mélységében  járván,  nem  az  individuumot  találta  meg 
hanem  a szimbolikus  embert.  Azt,  a kinek  a sorsa  a sokak  sorsának,  a kinek  az 
élete  az  ő életük  szimbóluma.  Nem  tipikusak  az  ő emberei,  hanem  jelképezők. 
Az  ilyen  ember  a százak,  az  ezrek  kifejezője  lévén,  a kialakult,  a kidomborodott 
sajátságoknak  érvényesítője.  Az  ilyen  ember  ábrázolása,  — akár  festői,  akár  irodalmi 
ábrázolása,  — megkívánja  a pózt,  a konstruált  pózt,  a mely  kifejezi  a százak,  az  ezrek 

ellemzetességét.  A jelképes  ember  patetikus  ember,  mert  minden  cselekvése,  mozgása, 
indulata  kiélesített.  És  Zichy  Mihály,  ennek  a patétikus  embernek  ábrázolója,  maga  is 
a pátosz  embere,  a nemes,  indulatokból  serkedző  pátoszé.  Zola  Emil  is  a szimbolikus 
embert  ábrázolja,  csakhogy  a naturalizmus  nagyszerű  tárgyilagosságával,  Zichy 
Mihály  a lírikusnak,  az  emberiséget  átérző,  az  emberiség  életét  átélő  lírikusnak 
nemesen  vívódó  szubjektivitásával  ábrázolja  ezt  a szimbolikus  embert. 

Nagy,  néha  mélyen  megrázó  az  ő szimbolizmusa,  de  nem  a szimbólumai,  nem 
az  allegorikus  elrendezés,  nem  a helyzetek  beszédessé  tétele  révén,  hanem  azért,  mert 
az  ő alakjaiban  megdöbbentőn  tükröződik  az  ember  szenvedélye  és  gyöngesége, 
nagysága  és  törpesége,  akarata  és  tehetetlensége,  magasba  szárnyalása  és  elaljasodása, 
vezéri  ragyogása  és  állati  vegetálása,  a teremtés  koronájává  s a sors  gázoló  sarává 
lett  ember.  Még  a pátoszán  keresztül  is,  a melytől  néha  színpadnak  látszik  az  igazi 
világ  és  szerepnek  az  élet. 

* 


Az  ember  Zichy  Mihály  művészetének  problémája.  Az  ember,  a ki  fölkorbácsolja 
a költő  érzését,  a ki  kutatásra  ösztökéli  a fdozófus  elméjét  és  festői  gyönyörűséggel 
kedveskedik  a művésznek.  Zichy  Mihályban  megszólaltatja  mind  a hármat.  És  a 
negyediket  is  azok  közül,  a kiknek  meg  kell  művelniök  az  emberiség  útját,  hogy  ki 
ne  verje  a gaz : az  apostolt  is.  A modern  apostolt,  a kinek  manapság  szocziologus 
vagy  agitátor  a neve.  Ez  is  a festés  nyelvén  szólal  meg  Zichy  műveiben.  Ezekben  a 
rajzolt  festményekben  és  festett  rajzokban.  Mert  a rajzolás  jellemzetessége,  szaba- 
tossága, konstatáló  pontossága  dominál  festményeiben  és  a festés  tónus  fokozása, 
folthatásossága,  felületárnyalása  matéria  sejttetése  uralkodik  rajzaiban.  Amazok  talán 
hidegeknek,  keményeknek  látszanak  általuk,  de  ezek  mélyebbek,  melegebbek,  színesek 
lesznek  tőlük.  A rajzolás  mestere  a festőiség  eszközeivel  alkotja  nagy  rajzait,  és  a rajzolás 
energiájával  apasztja  a képei  hatását.  Különös  paradox  hatás,  de  majd  minden  képe, 
majd  minden  rajza  igazolja.  Azoknak  a javarésze  is,  a melyeket  ebben  az  albumban 
közöltünk. 

Es  sok  más  paradoxnak  látszó  tételt  kell  megállapítania  annak,  a ki  Zichy 
Mihály  művészetében  elmélyed.  A mesterében,  a ki  nagy  pózban  szólaltatja  meg  az 
őszinteséget,  a ki  patetikus  mikor  csupa  becsületesség,  a ki  impresszionista,  a mikor  a 
művészete  csupa  reflexiónak  látszik,  a ki  csupa  erkölcsi  komolyság  de  gyönyörködik 
az  erkölcsön  felül  emelkedett  természetesség  szépségeiben.  Csak  látszik  paradoxnak 
ez  a sokféleség,  és  csak  sokféleségnek  látszik  az  ő erős  egységessége.  A génié  úri 
hatalma  nyilvánul  ebben  a látszólagos  ellentétességben.  Az  a hatalom,  a mely  szol- 
gáltatja magát  minden  olyan  elemmel,  melynek  szükségét  érzi.  S a mely  bátran  rátér 
minden  útra,  a melyről  azt  hiszi,  hogy  a czélja  felé  visz.  El  is  tévedhet  az  egyik- 
másik  utón,  lévelyeghet  mikor  a jogaival  él,  de  a géniének  még  a tévedés  is,  — a mely 
másoknak  sorvasztó  gyöngesége,  — csak  joga,  nem  pedig  fogyatékossága. 

Díszelőadás  az  udvari  színházban.  — (A  czári  krónikákból. j 


1.  ZICHY  MIHÁLY  ARCZKÉPE. 

Miss  Mary  Etlingernek,  a művész  legkedvesebb  és  legkiválóbb  tanítványnak  rajza 
a mesterről.  Bámulatosan  finom  lélekteljes,  érdekes  munka,  a melyet  maga  a mester 
igy  jellemzett:  »A  hálás  és  szerető  nő  szemével  látott  Mary  és  annak  a gyengéd  hízel- 
gésével rajzolt  le«. 

2.  ÁBRÁND  A FESTÉKES  LÁDA  FELETT. 

A festőművészetnek  egyik  legeredetibb  és  legérdekesebb  alkotása  ez  a kép.  mely 
magát  a festőművészetet  jelképezi  abból  a szempontból,  hogy  a különböző  színek  hatása 
milyen  eleven  játékkal  izgatja  a művész  képzelőtehetségét.  Rendkívül  érdekes  e kép 
keletkezésének  története  és  eszméje,  a melyet  maga  Zichy  Mihály  igy  mond  el: 

Egy  eredménytelen  vadászat  után  holtra  fáradva,  kiszomjazva  ültem  dr.  Balajev 
barátomnál  pompás  gin  mellett,  s egyik  poharat  a másik  után  ürítve,  csakhamar 
nagyon  jól  kezdtem  magamat  érezni,  olyan  jól,  hogy  végre  a nyelvem  is  akadozni 
kezdett,  tekintetem  pedig  elhomályosult,  mint  mikor  köd  borítja  el  a tájat. 

— Tudna-e  most  festeni?  — kérdezte  barátom. 

— Hogyne!  — feleltem  kissé  meggondolatlanul. 

— Úgy  hát  csak  rajta! 

Felnyitottam  festékes  ládámat. 

Ott  feküsznek  kedves,  sokszor  megkínozott  festékeim,  s midőn  az  aquarell-ecsettel 
nyugalmukból  ki  akarom  őket  zavarni,  egyszerre  csak  mintha  éledni  kezdenének. 
A tiszta  fehér  egy  fénysugarat  bocsát  magából,  mely  lassan  tömörül  s felveszi  egy 
ártatlan  leányka  alakját.  E hatást  bizonyára  a husocker  szinii  katona  titkos  érintése 
okozza.  Hátul  mérges,  rikító  ezinóber  színben  emelkedik  ki  a hóhér  vérvörös  alakja, 
mely  mögött  a kínai  tus  alakul  át  fekete  márvány  sírkővé,  melynek  lábához  egy 
gyászos  nő  borul  zokogva.  Nem  kevesebb  ellenség  van  halról  is.  A büszke  pompás 
sárgán  ül  egy  király  koronával,  kormánypálczával  s birodalmi  almával,  mellette  a 
szerény,  de  gyakran  használt  ocker  szinti  földet  kapálja  egy  munkás,  emberi  és  társa- 
dalmi hasonmása  a földnek,  melyet  munkál.  A terra  di  Siena  felett  bűnbánóan, 
kiégett  szenvedélylyel  térdel  egy  remete,  még  odább  az  égszínkék  és  rózsa-karmin,  a 
szerelem  színei,  mint  a szerelmes  pár  ölelkeznek  zöld  lombozató  rózsafolyondár  alatt. 
Egy  gúnyos  kaezagás  megint  jobbra  vonta  figyelmemet.  A neatrál  tinta , mint  a min- 
dentudó bölcs,  gúnyosan  köszönti  mindent  tudó  ékes  társait,  azt  jelezve,  hogy  csakis  ő 
teszi  őket  valamivé.  Amodább  az  arany-kagylóban  himbálódzik  a mecénás  és  kicsiny- 
léssel, fitymálva  tekint  egy  tarka  alakra,  a ki  — uram  hocsá  ! - harlekin-ruhában, 
fején  csörgő  sapkával,  bár  gúnymosolylyal,  de  mégis  szolgálatra  készen  áll  a pénzes 
zsák  előtt,  — talán  csak  nem  a mi  korunk  művésze?! 

így  keletkezett  az  Ábránd  a festékes  láda  felett. 

3.  A ROMBOLÁS  GÉNIUSZÁNAK  DIADALA. 

Ez  is  a nagy  mester  hatalmas  filozófiai  képeinek  egyike  s méltán  vált  világ- 
hírűvé. Eredetije  nagy  olajfestmény,  mely  az  1878-iki  párisi  világkiállítás  magyar 
osztálya  számára  készült,  de  nem  állították  ki  ott,  mert  a kiállítás  igazgatósága  vissza- 
utasította azzal  a megokolással,  hogy  egyes  részei  alkalmasak  a nemzeti  önérzet  meg- 
sértésére és  felizgatására.  Ebben  az  okban  ugyan  igen  kicsinyes  felfogás  nyilatkozik 
meg,  de  annyi  bizonyos,  hogy  festőművész  még  nem  fejezte  ki  magát  olyan  merészen. 

mint  Zichy  ezzel  a képével,  a mely  éppen  e tulajdonsága  miatt  a felvilágosodott 
gyönyörködök  részéről  éppen  annyi  dicséretben  részesült,  a milyen  sok  gáncsot 
hánytak  rá  azok,  a kiknek  gondolkodásmódja  és  lelki  világa  messze  esik  az  igazság 
megismerésétől.  Maga  Zichy  ecseteli  legszebben  e képét,  mondván:  »Pusztulás,  rombo- 
lás mindenütt.  A családot  feldúlta  a biblia  által  megjövendölt  gonosz  asszony.  A szent- 
ség megszűnt  szent  lenni;  a házasságtörés  ma  már  csak  divatos  eseményszámba 
megy  és  az  elhagyott  asszony  gyermekével  együtt  boszulatlanul  kesereghet.  Az  állami 
és  vallási  életben  ezer  és  ezer  ember  vérének  kell  folynia,  városoknak  rombadőlniök, 
hogy  az  igy  megtermékenyített  talajon  egy  uj,  mindent  boldogító  eszme  gyökeret 
verhessen.  A seb,  mely  a nagy  német  birodalom  megalapítása  által  ezer  meg  ezer  áldoza- 
ton üttetett,  még  ma  sem  gyógyult  be;  saját  vérrokonaikat  erőszakkal,  tűzzel-vassal 
voltak  kénytelenek  a nemzeti  egység  magasztos  eszméje  pártjára  vonni,  s hogy  ez 
megvalósulhasson,  egy  nagy  császárnak  kellett  összeroskadnia ! És  mennyi  vér  patak- 
zott, vallási  villongások  miatt!  A felebaráti  szeretettől,  lelkesített  egyház  üldözöttből 
üldözővé  lett  s hekatombákat  rendezett  holttestekből.  És  most  tiarás  feje  elhagyatva, 
figyelembe  is  alig  véve  ül  trónján,  hatalma  megtört;  nyugodtan  fekszik  a feszület  a 
csonthalmazon.  Az  ortodox  keresztet  magasra  emelve  a mindenható  ezár  in  hoc  signo ! 
a vér-  és  bitrokon  törzsek  felszabadítására  buzdít.  A pusztítás  és  öldöklés  mindaddig 
fognak  düböngeni,  míg  a vér-  és  bitrokon  törzsek  felszabadítva  nem  lesznek.  Az  egye- 
dül szenvedő  áldozat  itt  is  az  özvegy  gyermekével.  De  egy  még  messze  fénynek,  a 
megváltó  szeretetnek  fénysugara  már  áttört  a sürü  homályon:  a vörös  kereszt  alak- 
jában, melyet  barát  és  ellenség  egyaránt  tiszteletben  tart.  Talán  sikerül  a fénynek 
legyőznie  a rombolás  démonait,  melyek  most  még  ördögi  gyönyörűséggel  tombolnak. 
Eléggé  fel  van  azonban  az  emberiség  fegyverkezve  arra,  hogy  a béke  olaj  ágát  tűz- 
hesse díszül  sisakja  mellé. « 

4.  KRISZTUS  LEVÉTELE  A KERESZTRŐL. 

A mester  egyik  ifjúkori  műve,  a melyet  Waldmüller  tanárnál  festett  Récsben  a 
negyvenes  években.  Egyike  legművészibb  alkotásainak  s igen  jellemző  arra  a klasszikus 
irányra,  a melybe  Zichy  Mihály  fiatal  korában  indult.  Kiválóan  szép  és  mesteri  tanul- 
mánynyal van  megrajzolva  és  a csoportba  belekomponálva  a Megváltó  szent  alakja. 
A festményt  a művész  még  a negyvenes  évek  végén  a Nemzeti  Muzéumnak  ajándékozta. 

5.  A BOR  HATÁSA. 

A lelket  vidámitó,  enyhítő,  lelkesítő  és  lealjasító  ital  hatását  mindenféle  meg- 
nyilatkozásában látjuk  ezen  a képen,  mely  Zichy  Mihály  egyik  legeredetibb  és  leg- 
szellemesebb alkotása.  Középen  ott  áll  a szőlőlevélkoszorúzta  hordó,  mellette  egy  ifjú 
diák  szaval  lelkesen,  a mig  mögötte  egy  csapat  szabadságharczos  lobogtatja  a Con- 
cordia  zászlaját.  Messze,  a szőlőhegyen  ifjú  szerelmesek  simulnak  egymáshoz;  emitt 
egy  leányka  üdíti  borral  a fáradt,  kimerült  embereket,  alább  pedig  egy  apácza  nyújt 
életadó  italt  a betegnek.  A hordó  mellett  ádáz  mosolylyal  ül  a bor  démona  s balfelé 
mutat.  Itt  a bor  romboló  hatását  látjuk  rettenetes  jelenetekben.  A megvadult  tömeg 
vérszomjasán  rohan  előre  — az  egyik  dárdán  levágott  emberfej  mered  a homályos 
levegőbe.  Amott  egy  részeg  munkás  alakjában  az  embertelenség,  mely  se  nőt,  se  gyer- 
meket nem  kiméi,  itt  pedig  a durva  érzékiség,  mely  mámorában  meggy  alázza  a szű- 
ziességet. A földön  pedig  állatias  tehetetlenséggel  vergődik  a bor  hatásának  legretten- 
tőbb kifejezője:  a részeg  nő.  Az  egész  képre  vidámságot  egy  vén  barát  alakja  önt  — 
ott  iszik  a hordó  alatt  nagy  gyönyörűséggel,  semmi  másért,  csak  a bor  kedvéért. 

6.  ZSIDÓ  MÁRTÍROK. 

A bithez  való  ragaszkodásnak  megható,  magasan  szárnyaló  apoteozisa  ez  a hatal- 
mas színezett  szénrajz.  Megtörtént,  hogy  a zsidók  megölték  gyermekeiket,  csakhogy 
elvonják  őket  az  erőszakos  megkeresztelés  veszedelmétől. 

» Képemen  — írja  Zichy  — ilyen  zaklatott  zsidó-családot  festettem  meg,  mely  egy 
pinczébe  menekült  és  ott  eltorlaszolta  magát.  Az  ajtót  betörik  s a hatóság  oltalma 
alatt  lépnek  be  a papi  üldözők.  Ebben  a csoportozatban  jellemeztem  a zsidóüldözés 

motívumait:  a gyermekies  elfogultságot  a keresztvivő  fiúban,  a fanatizmust,  kapzsi- 
ságot, álszenteskedést  a többi  alakokban.  Daczosan  várja  a zsidó  üldözőit,  a kik  rá  nézve, 
miután  családját  már  meggyilkolta,  megszűntek  félelmesek  lenni. « 

Magasztos  emberszeretet  sugallta  ezt  a képet. 

7.  A MENTŐCSÓNAK. 

Zichy  Mihály  első  olajfestménye,  a melyet  alig  húsz  éves  korában  festett  Bécsben 
s a mely  óriási  sikert  aratott.  A bécsi  képzőművészeti  egyesület  első  dijára  ajánlották. 
Sülvedő  hajóról  menekülnek  az  utasai.  Aggok  és  ifjak,  nők  és  gyermekek,  vénasszonyok 
és  ártatlan  hajadonok  szoronganak  a szűk  csónakban,  a melybe  halálra  váltan  akar 
belekapaszkodni  egy  fuldokló  hajóslegény.  A csónakban  ülök  a viharzó,  hánykódó 
tenger  közepette  megragadó  drámai  csoportokban  szoronganak.  És  mindannyi  között 
ott  áll  vigasztalásul  a halálos  rettegésben  az  ősz  remete,  az  egyetlen,  a ki  nem  fél, 
hanem  magasra  tartva  a szent  keresztet,  biztatja  bátorítja  a hozzá  simuló  ősz  zsidó- 
embert, az  imádkozó  öregasszonyt,  a férjét  élesztő  fiatal  nőt.  Csak  ketten  vannak,  a 
kiknek  nem  kell  vigasz:  egy  zordon  elhúzódó  férfi,  a ki  hátat  fordítva  a keresztnek 
szívtelenül  hagyja  segítségért  sírni  a csónakba  kapaszkodót  és  egy  madonna  arczu 
anya  kis  csecsemő  gyermekével:  az  anya  csak  gyermekét  nézi,  ez  pedig  tudattalan, 
örvendő  rajongással  nyúl  a kereszt  felé.  A megragadó  kép  még  most  is  a mestermű 
erejével  hat. 

8.  EGY  CSALÁD. 

Egy  kaukázusi  czigánycsalád  élettől  duzzadó  képe  ez.  A típusnak  beillő  leány, 
a ki  tánczosnő,  már  felöltözött,  hogy  apjával,  a vén  czigánynyal  útra  keljen  — pénzt 
keresni.  Büszkén  méri  magát  végig,  mialatt  anyja  felhúzza  kövér  lábára  a czifra  czipőt. 
Az  öreg  czigány  addig  nagyot  húz  még  a kulacsából,  hóna  alatt  rozoga  hegedűjével. 

9.,  10.,  11.  KORUNK  HŐSE. 

(Biela.  — Tamana.  — Mary  herczegnó.) 

Lermontov  Korunk  hőse  czimü  regényének  három  nőalakját  gyönyörűen  rajzolta 
meg  Zichy  Mihály:  Bielát,  a Tamanabeli  csempész  leányát  és  Mary  herczegnőt. 

Az  első  egy  kaukázusi  törzsfőnök  leánya,  a kibe  egy  orosz  tiszt,  Pecsorin  bele- 
szeret. Biela  rosszlelkü  öcscse  álnok  szövetséget  köt  az  orosz  tiszttel:  elrabolja  szá- 
mára hazulról  Bielát,  a miért  azután  megkapja  Kaszbics  cserkesz  lovát,  a melyre 
egész  leikéből  vágyik.  Az  orosz  tiszt  játsza  kezére  a lovat,  mialatt  Kaszbics  gyanút- 
lanul isssza  teáját  az  erősségben.  A leány  idő  múltán  maga  is  megszereti  Pecsorint  s 
boldog  szerelemben  él  vele,  nem  kívánkozva  vissza  többé  atyja  házához  sem.  Kaszbics 
vet  véget  ennek  a boldogságnak  — bosszút  esküdött  Pecsorin  ellen,  a miért  lovától 
megfosztotta.  Bosszúja  rettenetes.  Egy  napon,  a mikor  az  orosz  tiszt  az  erdőben  vadá- 
szik, elrabolja  Bielát,  a ki  éppen  szerelmeséről  álmodozva  egy  forrás  mellett  üldögélt 
a kertben.  Pecsorin  az  erősség  parancsnokával  együtt  elég  jókor  érkezik  még  haza, 
hogy  megtudja  mi  történt  s lássa,  a mint  a vad  cserkesz  viszi  lován  élete  boldog- 
ságát, a gyönyörű  leányt.  Nyomban  utána  vágtatnak,  de  csak  közelebb  juthatnak 
hozzá,  el  nem  érhetik.  A cserkesz,  a mikor  látja,  hogy  már  nem  menekülhet  meg 
fáradt  lován,  szivén  szúrja  Bielát  s eltűnik  a sűrűségben.  A szegény  szerelmes  Biela 
nemsokára  ott  hal  meg  kedvese  karjai  között. 

A másik  nőalak  a Tamana  czimü  epizód  hősnője.  A természet  vad  gyermeke, 
a kit  erőteljes  szépséggel  s elszánt  lélekkel  áldott  meg  az  ég.  Egy  orosz  tiszt  vetődik 
Tamanába  s észreveszi,  hogy  leány  családja  csempészetből  él.  Egy  szavába  kerül  és 
tönkre  teheti  mindnyájukat.  Az , elszánt  leány,  a ki  megsejti  a veszedelmet,  rettenetes 
vállalkozásra  szánja  el  magát.  Éjszaka  belopódzik  a fiatal  tiszthez,  tüzes  csókot  nyom 
ajakára  és  találkozót  ad  neki  a tenger  partján.  A tiszt  elmegy  a találkozóra,  de  elő- 
vigyázatból  két  pisztolyt  is  dug  az  övébe.  Á leány  csolnakba  ülteti  őt  s kievez  vele 
a tengerre  — majd  ott  tartják  meg  a pásztorórát  a holdvilágos  éjszakában!  l)e  ezután 
rettenetes  jelenet  következik  szerelmes  ölelkezés  helyett.  A tiszt  egyszerre  észreveszi, 
hogy  a leány  veszedelmesen  kezdi  himbálni  a csolnakot.  Rossz  sejtelem  szállja  meg 
s pisztolyához  kap,  hogy  majd  figyelmezteti  veszedelmére  a kozákját,  a kinek  meg- 

parancsolta  volt,  hogy  azonnal  siessen  a tengerpartra,  ha  lövést  hall.  A pisztolyok 
azonban  már  nincsenek  az  övében.  A leány  az  első  ölelés  alatt  kilopta  onnan  mind 
a kettőt.  Most  már  tisztán  látja,  hogy  csapdába  jutott,  a melyből  szinte  lehetetlen  meg- 
menekülnie. Úszni  nem  tud  s ha  a csónak  a tengerbe  lordul  ő bizonyosan  ott  fog 
veszni.  A leány  gyorsan  akar  végezni  az  ellenséggel  — megragadja  őt,  hogy  majd 
a tengerbe  taszitja.  A tiszt  kétségbeesetten  küzd  vele  — mindketten  lezuhannak  s már 
féltestükkel  kilógnak  a csónakból.  Az  erős  férfi  végre  győzedelmeskedik,  vasmarokkal 
megragadja  a leányt  s kidobja  őt  a tengerbe,  azután  kievez  a partra.  Megmenekü- 
lése után  egy  ideig  gondolkodva  nézi  a tenger  fekete  habjait : ugyan  mi  lett  a leány- 
nyal ? Bizonyosan  ott  veszett  a zugó  mélységben.  Egyszerre  megakad  a szeme  egy 
alakon,  a mely  a part  egyik  távoli  részén  áll  a habmosta  kövek  között.  A hold  kibúvik 
a felhők  közül  s a tiszt  most  már  megismeri  a leányt,  a ki  éppen  akkor  úszott  ki 
a tengerből  s most  dús  hajából  facsarja  a vizet.  Egy  tarka  kendő  volt  a csípője  köré 
kötve,  mely  az  inggel  együtt  odatapadt  hajlékony  testéhez.  Ezt  a jelenetet  ábrázolja 
a kép.  A leány  még  akkor  este  megszökött  szeretőjével  együtt  a csempészbárkán. 

A harmadik  nőalak:  Mary  herczegnő,  megható  szerelmi  történet  központja.  Bele- 
szeret egy  kaukázusi  fürdőben  egy  orosz  tisztbe,  Pecsorinba,  a ki  azonban  mást  szeret, 
egy  fiatal  asszonyt.  Egy  éjjel  a tiszt  találkára  megy  kedveséhez,  a ki  egy  házban  lakik 
Mary  herczegnővel,  a fmomlelkü,  fiatal  leánynyal.  A találka  után  másképpen  nem 
menekülhet:  le  kell  másznia  a második  emeleti  erkélyről  hirtelenében  összetákolt 
kötélhágcsón.  Menekülése  közben,  a mikor  az  első  emeleti  erkélyhez  jut,  kíváncsiság- 
ból benéz  Mary  herczegnő  szobájába,  a hol  még  ilyen  késő  éjjel  is  ég  a lámpa. 
A szegény,  szerelmes  leány  bánatosan  ül  ágya  szélén  egyszerű  éjjeli  ruhájában.  Előtte 
ott  az  imádságos  könyv,  a melyből  éppen  elrebegte  szűzi  imáját.  Bánatos,  szerelmes 
gondolatai  a rideg  szivü  Pecsorin  körül  röpködnek...  Ezt  a jelenetet  mutatja  a kép. 
Pecsorint  két  tiszt  észreveszi,  a mint  az  erkélyről  leugrik.  Azt  hiszik,  hogy  Mary 
herczegnőnél  volt  s ebből  csúnya  pletyka  keletkezik.  Pecsorin  párbajra  hívja  és  agyon- 
lövi a rágalmazó  tisztet,  azután  indul  száműzetésébe,  egy  távoli  erősségbe.  A szegény 
Mary  herczegnő  pedig  magára  marad  bánatos  szerelmével. 

12.  BOSZORKÁNYKONYHA. 

Egyike  a művész  fantasztikus  képeinek:  a falánk  és  italkedvelő  ember  gyötrő, 
rossz  álmainak  nagy  képzelőerövel  készült  megrajzolása.  A túlságosan  jóllakott  embert, 
mikor  étkezés  után  aludni  tér,  képtelen  látomások  gyötrik.  Majmok,  békák,  rákok, 
mindenféle  állatok  és  emberalakok  eszeveszett  dorbézolást  űznek  köröskörül,  mialatt 
középütt  a halál  és  az  ördög  bűvös  kotyvasztékukat  főzik  a lobogó  tűzön. 

13.,  14.  III.  HENRIK. 

(Orgia.  — Egy  királyi  kegy.) 

Tudjuk  a történelemből,  hogy  III.  Henrik  franczia  király  (1551 — 1589.)  egyike 
volt  a legkülönösebb  embereknek,  a kiben  csodálatos  módon  egyesültek  teljesen  ellen- 
tétes tulajdonságok.  A hugenották  és  a Guise-ek  küzdelmes  korának  vezetőjéül  szánta 
őt  a sors,  de  rossz  tulajdonságai  miatt  képtelenné  vált  a vezető  szerepre.  Egyénisége 
minden  tekintetben  különös  volt.  Megtaláljuk  benne  a vitézség  mellett  a gyávaságot, 
a fanatikus  vallásosság  mellett  az  embertelen  kegyetlenséget,  a széprevágyás  mellett 
a megdöbbentő  Ízléstelenséget.  Mintha  korának  minden  rossz  tulajdonsága  egyesült 
volna  benne.  Hiúsága  különösen  kirítt  e rossz  tulajdonságok  közül.  Feljegyezték  róla, 
hogy  testi  szépségének  megtartására  mindennél  nagyobb  gondot  fordított.  Kesztyűben 
aludt,  hogy  kezeinek  fehérségét  megóvja,  arczát  pedig  illatos  olajokkal  kente  be  éjsza- 
kára s álarczot  öltött.  Időnként  el-eírej tőzve  a világ  elől,  olyan  életmódot  folytatott, 
mint  valami  keleti  fejedelem,  máskor  meg  ájtatosságban  bánkódott  vétkeiért  s járta 
a templomokat.  A kivégzéseknél  éppen  olyan  nagy  lelki  nyugalommal  jelent  meg, 
mint  a miséken  s mialatt  bűnbánó  búcsúkat  rendeztetett,  maga  vad  dőzsöléssel  töl- 
tötte az  éjszakákat  mignon- jai  körében.  Egy  ilyen  dőzsölését  mutatja  a kép,  mely  moz- 
galmasságával jól  rendezett  színpadi  jelenet  gyanánt  hat.  Feljegyezték  Ili.  Henrikről  azt 
is,  hogy  valósággal  bolondja  volt  a kutyáknak.  Az  Egy  királyi  kegy  czimü  képen  is  körül 

van  véve  kedves  állataival  s a nyakában  éppen  egy  kosarat  hordoz,  a melyben  kis  kutya- 
kölykök  vannak.  Egyik  udvaronczával  különös  módon  érezteti  kegyét,  — megmutatja 
neki  a kutyakölyköket.  Nagy  kegy ! Az  udvaroncznak  majdnem  eltörik  a dereka,  a mint 
alázatos  meghajlással  tekint  bele  a kosárba.  Kedves  humor  ömlik  el  az  egész  képen. 

15.  TAMÁRA  CZÁRNŐ. 

Az  orosz  történelem  legendás  alakja  Tamára  czárnö,  a kit  orosz  Loreleij- nek 
szoktak  nevezni.  A legenda  szerint  emésztő  bujaságában  palotájába  csalta  a vándoro- 
kat, a kiknek  azután  halál  lett  a sorsuk  a kéj  jutalmául.  Lermontov  gyönyörű  balladát 
irt  az  orosz  Loreleyról.  Ezt  a híres  balladát,  a melyet  itt  adunk  Telekes  Réla  szép 
fordításában,  illusztrálta  meg  a nagy  mester. 


Hol  Durjal  ködös  ölébe 
Tajtékzón  dől  a Terek, 
Zord,  fekete  szirten  az  égre 
Egy  ős-vén  bástya  meredt. 

Egy  perez  — és  ajak  ajakra, 
Mell  mellre  vívódva  tapadt ; 
Úgy  dúlták  sírva,  kaczagva, 
Vonagló  tagjaikat. 

Mélázva  szelek  zokogásán 
A régi  toronyban  ott 
Egy  angyali  báju  sátán  : 
Tündér  Tamára  lakott. 

Mint  hogyha  ezer  dalia  s lány 
Tört  volna  a csarnokon  át, 
Ülvén  nászéje  vigalmán 
Saját  halotti  torát. 

§záz  fáklya  aranytüze  lángolt 
Ejente  a völgybe  alá 
És  csalta  pihenni  a vándort, 
Bűbájt  szállítva  reá. 

De  mire  a hajnal  ujja 
Széttépte  az  éji  ködöt, 

A vén  toronyba  újra 
Csönd,  árnyék  költözött. 

Tamára  csodás  dalolása 
ügy  sirt  ott  bús-epedőn, 
A vándor  megbabonázva 
Holtáig  betege  lön. 

Csak  a Terek  ősi  haragja 
Zúgott  a csöndbe  vadul, 
Tobzódva  simult  hab  a habra 
S ár  árba  nyomtalanul. 

Követte,  ha  éjbe,  ha  ködbe, 
A csúcsig  meg  se  pihent. 
Némán  tárt  kaput  előtte 
A zord  eunuk  odafent. 

Hánykódva  hurczolt  a hullám 
Egy  szép,  daliás  tetemet  . . . 
Tornyába’,  merengve  a hullán 
Egy  árny  szólt : Ég  veled  ! 

Övét,  fátylát  lezilálva, 
Dagadó  párnái  haván 
Úgy  várta  ölébe  Tamára, 
Bódítva,  epedve,  buján. 

Úgy  csengett  el  ez  a pár  szó  — 
Úgy  kérte  a hajdani  kéjt, 
Viszontlátásra  sovárgó 
Uj  üdv  ígéreteként. 

16.  HULLÓ  CSILLAGOK. 

A nagy  mester  egyik  leghíresebb  képe,  mely  a világ  majdnem  minden  nagy  kép- 
kiállításán olt  volt  s mindenütt  mélységes  hatást  keltett  tárgyának  poetikus,  eszmegazdag 
voltával.  Az  erénynek  bűnbe  sülyedését  még  nem  mutatta  be  festőművész  ilyen  meg- 
ragadó képben.  Olt  lebeg  a sűrű  csillagok  között,  tiszta  fényességben  bárom  nőalak 
a negyedik  már  lesülyedt  a mélységbe,  a bűn  kínzó  tudatával,  a szégyenérzet  maró 
gyötrelmével  takarva  el  arczát.  Társnői  még  vidámak,  még  örvendeznek  az  életnek, 
még  magasban  ragyogó  csillagok  — de,  sejtjük,  ők  is  le  fognak  hullani  nemsokára  a 
vigasztalan  mélységbe.  Ez  a mélységes  hatású,  megragadó  kép  most  már  nemzeti  köz- 
kincsünkké  vált;  eredetijét,  mint  tudjuk,  megvásárolta  a kormány  az  Országos  Képtár 
számára. 

18.  RICHELIEU  BIBORNOK. 

A XIII.  Lajos  franczia  király  mindenható  miniszterének  nagyságát  mutatja  ez  a 
kép.  A vaskezű,  de  sima  modorú  diplomatát,  a ki  társtalan  a királyi  udvarban,  a kit 
bámulnak  és  rettegnek,  de  gyűlölnek  is.  A kikkel  szemben  áll,  lakájhódolattal  kisérik, 
de  mihelyt  háttal  kerül  velük,  vad  gyűlölettel  merednek  utána  és  összesúgnak  ellene. 

20.,  21.,  22.  SKÓT  VADÁSZATOK. 

(A  megtalált  szarvas.  — A szarvas  leszállítása  a hegyről.  A szarvas  szállítása.) 

Zichy  Mihály,  mint  tudjuk,  szenvedélyes  és  kitűnő  vadász.  Részt  vett  a walesi 
herezeg  — most  már  VII.  Edvard  király  híres  skótországi  vadászataiban  is.  Ez 

időből  valók  remek  vadászképei,  a melyek  közül  három  itt  van  az  albumban.  Az  első 
kép  — A megtalált  szarvas  — azt  a jelenetet  ábrázolja,  a mikor  a skót  vadász  meg- 
találja zsákmányát,  a magas  hegyfokra  menekült  szarvast,  mely  ott  rogyott  össze 
halálos  golyóval  a testében.  Vadászemberek  tudják,  hogy  a sebzett  vad  sokszor  igen 
messzire  elfut  még  arról  a helyről,  a hol  a golyó  érte.  Ilyenkor  kutatására  indul  s ha 
megtalálja,  diadalmasan  lép  rá  s tarka  skót-kendőjét  puskájára  tekerve  lobogónak,  diadal- 
kiáltással veri  fel  a magasból  a természet  fenséges  csendjét,  mely  a skót  hegyi  tájakat 
annyira  jellemzi.  Hívja  vadásztársait,  int  nekik  a magasra  tartott  lobogóval.  Az  egyik 
vadásztársa  végre  odaérkezik  s ekkor  nagy  fáradsággal  leviszik  ketten  a szarvast  a 
hegyről,  melynek  lábánál  ott  várakoznak  rájuk  a paripák.  Ezt  ábrázolja  a második 
kép : A szarvas  leszállítása  a hegyről.  A skót  vadász  azután  lovára  köti  a szarvast  és 
így  viszi  haza,  büszkén,  megelégedetten  lépkedve  mellette.  A harmadik  kép : A szarvas 
szállítása  ezt  a jelenetet  mutatja  rendkívüli  élethűséggel 

21.,  22.,  23.  A SZIRÉN  ÉNEKE. 

Költőknek  és  művészeknek  mindig  kedves  tárgyuk  volt  a női  bájak  hatalmának, 
csábító  erejének  bemutatása.  Erre  vall  a rengeteg  hasonló  tárgyú  vers  és  kép.  Zichy 
Mihály  azonban  uj  csapáson  halad  a maga  szirén-képeivel,  a mennyiben  nem  pusztán 
a női  bájak  hatalmát  akarja  feltüntetni,  hanem  a férfiak  érzékiségét.  Ezért  festette  meg 
eredetileg  csak  a középső  részt,  a melynek  czime  A courtisane  volt.  Az  osztrák  mű- 
egyesület kiállítására  készült  ez  a kép,  a melyet  azonban  túlságosan  nyíltnak  találtak. 
Zichy  a műegyesület  ösztönzésére  megfestette  ekkor  Bécsben  a két  oldalképet  két 
nap  alatt.  Az  elsőn  a csábító  szirént  látjuk,  a mint  énekével  magához  csalja  a hajóst; 
a másikon  már  a szirén  elvégezte  rettentő  munkáját  — a férfi,  a ki  hallgatott  dalára, 
ott  fekszik  mozdulatlanul  a kopár  sziklatokon. 

A középső  kép  fejezi  ki  egyedül  a művész  intenczióját.  »Ebben  a képben  — 
mondja  maga  Zichy  — a férfiak  érzékiségét  kívántam  feltüntetni  legkülönfélébb  nyil- 
vánulásaiban  — nem  pedig  a női  bájak  hatalmát,  mint  sokan  hiszik.  Ez  a testileg  és 
erkölcsileg  tönkrement  courtisane  a valódi  tipikus  boszuló  angyala  minden  igazán 
szép,  szellemes  és  erényes  asszonynak,  a kit  férje  elhanyagol,  elhagy.  Ha  én  ezt  a nőt 
ellenállhatatlan,  elbűvölő  szépségnek  festem  meg,  akkor  a férfiak  eredendő  bűnét 
szépítgettem,  mentegettem  volna,  a mi  szándékom  sohasem  lehetett.  Azért  festettem 
ezt  a nőt  rútnak,  visszataszítónak.  Fiatal  szépsége  teljességében  élvezetet  hajhászó 
férfiak  játékszere  volt,  melyet  megunva  félredobtak.  Kitartóan  vár,  okul  az  élet  isko- 
lájában, azután  megboszulja  magát.  Vagyont  tapos  lába,  mint  a macska  játszik  a 
gyöngy  gyei,  gyémánttal  s nem  törődik  azzal,  ha  valakit  a romlás  megőrjít,  ha  a 
pénzen,  a melyet  az  uzsorás  elébe  halmoz,  szegény  emberek  vére  tapad;  vagy  mit 
bánja,  ha  egyik  kegyeltje  párbajban  esik  el,  ha  a férj  keresztül  tipor  nején  és  gyer- 
mekén, hogy  lábaihoz  vesse  magát  ? Hogy  az  ilyen  pusztító  szenvedélyeket  éppen 
idősebb  nők  tudják  lángra  lobbantani,  a történelem  s korunk  hírhedt  heterái  eléggé 
bizonyítják.  Ezek  a courtisane- ok  már  nem  csábítanak;  a férfiak  önként  rohannak 
vesztükbe,  mint  a delej  vonzza  őket  az  odaadásban  iskolázott  érzékisége.  Azért  olyan 
rút  ez  az  én  courtisane-om,  azért  olyan  visszataszító  a tekintete. « 

A nagy  mester  valóban  drámai  erővel  fejezte  ki  intenczióját.  A hatalmas  jelenet- 
ben elébünk  tárul  a férfiak  érzékisége  minden  korban  és  mindenféle  formában.  Öregek, 
ifjak  sereglenek  eszeveszetten  a courtisane  felé,  a ki  hatalmának  tudatában  hideg 
mosolygással  tartja  fel  a gyöngyfüzért,  mintha  kötél  volna,  a melylyel  azután  az 
önkéntes  rabságra  sietőket  könnyű  szerrel  összekötözheti.  Bal  felől  eszeveszett,  meg- 
bódult öregeket  látunk;  az  egyik  már  leborult  előtte,  oda  rakva  ölébe  pénzét,  vagyo- 
nát, a másik  már  tipeg  az  első  nyomában,  hogy  majd  ő is  odaborulhason  a courtisane 
elé,  a harmadik  epekedve  várja  sorsát.  Jobb  felől  egy  ifjú  szédülve  omlott  már  a 
bűvös  nő  mellé,  a ki  megigézte  őt.  Amott  egy  férj  rohan  őrülten  a veszedelembe, 
nem  törődve  felesége  kétségbeesett  könyörgéseivel.  A courtisane  előtt  ott  fekszik  már 
az  egyik  áldozat  — a kifosztott  férfi,  a ki  mindenét  feláldozta  őrjöngő  szenvedélyé- 
nek: vagyonát,  becsületét,  életét.  A szirén  nem  törődik  többé  vele  — rátapos  és  várja 
többi  áldozatát. 

27.  AZ  EMBERI  TEHETETLENSÉG. 

A nagy  inestei-  lelkének  eszmékben  való  gazdagságát  árulja  el  ez  a híres  szén- 
rajza, a mely  egyike  elvont  filozófiai  képeinek.  Az  emberi  tehetetlenség  hatalmas, 
mindnyájunkat  gyötrő  eszméjét  fejezi  ki.  Mily  gyöngék,  mulandóak  vagyunk  mi, 
habár  az  ész  nagy  hatalmával  s a találékonyság  és  a tetterő  isteni  adományaival 
áldott  meg  bennünket  a teremtő.  Kevélykedésiinkben  olykor  megfeledkezünk  gyarló 
voltunkról  s már  azt  hiszszük,  hogy  a mi  kicsinyességünkhöz  mérten  olyan  nagy,  olyan 
fenséges  találmányokkal,  eszmékkel  egyenesen  teremtőnk  hatalmának  közelébe  jutot- 
tunk s urai  vagyunk  a földnek  és  az  életnek.  I)e  egyszerre  megjelenik  a vég,  az  enyé- 
szet, mely  romba  dönti  összes  munkánkat  s megsemmisít  bennünket.  Ezért  irta  a nagy 
mester  e képe  fölé:  Porból  leltél,  porrá  leszesz.  Az  ember  — úgymond  Zichy,  szelle- 
mesen magyarázva  ezt  a képét  — ezzel  az  átokkal  lép  az  életbe.  Kinek  lelkében  nem 
ébredt  fel  — valahányszor  az  elkerülhetetlen  végre  gondolt  — az  elkeseredett  kérdés: 
miért  is  születtem  e világra  akaratom  ellenére?  Az  embernek  minden  küzködése, 
kutatása,  törekvése  és  a kétségbeesés  erejével  folytatott  hareza  czéltalan  ez  ellen  az 
átok  ellen.  Mikor  a természet  erőit  egészen  az  ég  villámáig  szolgájává  telte:  — akkor 
közeledik  a halál  s egy  érintéssel  megállítja  szive  dobogását.  Ököllel  fenyegetőzve  hull 
össze  az  ember  az  átokkal  teljes  bibliai  mondás  súlya  alatt.  Más  lép  nyomába,  felveszi 
a harczot,  hogy  éppen  úgy  megsemmisüljön! 


28.,  29.  DON  JUAN. 

(Két  kép.) 

Byron  Don  Juan- ja  is  megihlette  a nagy  mester  teremtő  fantáziáját.  A költemény 
legbájosabb  jeleneteit  mutatják  ezek  a képek.  Az  ifjú  Don  Juan  hajótörést  szenvedett 
és  egy  görög  szigetre  vetették  ki  őt  a hullámok.  Ott  feküdt  a parton  eszméletlenül, 
a mikor  a sziget  urának,  egy  kalóznak  gyönyörű  fiatal  leánya,  Haidé  ráakad.  Don 
Juan  egyszerre  ébredezni  kezd. 


Szemhéjjá  felnyílt  s elzárult  megint, 
Habozva  küzd  még  ábrándképivel ; 

Úgy  rémlik : ott  van  a bárkába’  kint 
S e gondolatra  kétség  fogja  el, 

Halált  kívánja  inkább,  mint  c kínt. 

Majd  öntudatja  uj  erőre  kel 
S homályosan  lát  — megnyervén  a harczot 
Tizenhét  éves  bájos  női  arczot. 


Fölé  hajolt  egészen  s piczi  szája 
Lélekzctét  mintegy  csengte  tőle  ; 
Meleg,  gyors  karja,  ifjúsága  bája 
Kiűzte  végkép  a halált  belőle  ; 
Forró  lelie  balzsamként  lenge  rája 
S fagyott  erét  felolvasztotta  hője ; 
S szelíded  gonddal  addig  dédeli 
Mig  gyenge  sóhaj  válaszol  neki. 


Aztán  bevitték  a barlangba  szépen, 

A bájos  hölgy  s kisérő  szobalánya  . . . 


Haidé  szerelmes  gonddal,  gyöngédséggel  ápolja,  dédelgeti  az  ifjút  s alig  várja 
másnap,  hogy  a hajnal  bepirosítsa  az  eget,  könnyű  járással,  szirtről-szirtre  hágva  lejt 
a hús  barlang  felé  rabnőjével,  Zoéval  együtt.  Don  Juan  idő  múltán  magához  tér  ; a 
gondos  ápolástól  visszanyeri  régi  erejét,  egészségét,  miközben  maga  is  halálosan  bele- 
szeret szép  ápolónőjébe.  Bájos  szerelmi  viszony  fonódik  közöttük. 


Sorsuk  betelt,  — frigyük  megkötve  már 
A csöndes  parton  ; nászi  fáklya  volt 
Az  égen  rezgő  szép  csillag-sugár, 

Tanú  a tenger,  ágy  a szikla-bolt, 


Pap  a magány...  s a kedves  ifjú  pár 
Eskü  nekül  örökre  egybe  forrt ; 

Oly  boldogok  . . . egymásban  angyalt  látnak 
S éden-színc  van  az  egész  világnak. 


A mostoha  sors  azonban  nemsokára  végét  szakítja  boldogságuknak.  Haidé  apja 
a kalózkodni  megy  a tengerre  s az  a hir  kerül  haza  felőle,  hogy  olt  veszett.  Haidé 
most  kivezeti  fejtekéből  szerelmes  ifját,  haza  viszi  palotájába  és  ott  dáridók  közepette 
élik  világukat.  Az  öreg  kalóz  azonban  nem  hall  meg  — visszatér  és  meglepi  a szerel- 
meseket. Don  Juánt,  hiába  védekezik  kardjával  hősiesen,  megsebesítik,  azután  az  éppen 
útra  készen  álló  kalóz-hajóra  viszik,  hogy  majd  eladják  a rabszolgavasáron  a többi 
fogolylyal  együtt.  A szegény  Haidé  nemsokára  meghal  bánatában,  magával  vive  a sírba 
egy  másik  életet  is. 

A közöli  strófák  Ábrányi  Emil  remek  fordításából  valók. 


Zichy  Mihály. 

30.,  31.,  32.  A DÉMON. 

(Az  enyém.  — A mentő  angyal.  — Apotheozis.) 

Lermontov,  a nagy  orosz  költő  munkáit  Mihály  nagyherczeg  idősebb  fiának, 
Miklós  nagyherezegnek  kívánságára  illusztrálta  Zichy  Mihály.  Az  illusztrácziók  között 
világhírre  tettek  szert  a Démon-képek,  amelyek  Lermontovnak  gyönyörű  elbeszélő- 
költeményéhez: A démon-hoz  készültek,  mely  egyike  a világirodalom  legszebb  művei- 
nek. A démon  ebben  teljesen  különbözik  a Milton,  Goethe,  Byron,  Madách  alkotta 
elkárhozott  angyaloktól.  Ez  a démon  rettenetesen  gyötrődik,  tudva,  hogy  örökkön- 
örökké  tart  száműzetése  a boldogság  honából.  E képek  közül  hármat  mutatunk  be. 


Úgy  járt  — se  czélja,  se  hona 
Soká  a puszta  végtelenben. 

Század  századra  tűnt  tova 

Mint  a mikor  perez  perezre  lebben 

Egyforma  rendben,  úntalan  . . . 


S mint  a kinek  hatalma  van 
E dib  dáb  földön,  csak  vetette 
A bűn  magvát  örörntelen 
S ellenállásra  sohse  lelve 
S csak  unatkozva  mindezen. 


Búsan,  komoran  suhant  el  a Kaukázus  fölött,  ahol  a havas  Kasbek-csucs  emel- 
kedik a felhőkbe.  Megigézni  még  a szeme  előtt  feltáruló  gyönyörű  kép,  a természet 
tündéri  pompája  sem  tudja.  Elszállt  az  ősz  Gudal,  a grúz  fejedelem  sziklacsúcsra 
épített  zordon  vára  fölött.  A várban  éppen  lakodalomra  készültek  — várva-várták 
már  Gudal  csodaszép  leányának,  Tamárának  vőlegényét.  A menyasszony  a szőnyeg- 
födte sík  tetőn  zenével  és  tánczczal  űzi  a várás  unalmát,  barátnőivel  egyetemben. 
Maga  is  tamburint  ragad  s bájos  tánezot  lejt  — ekkor  pillantja  meg  őt  a démon. 


Egy  pillanat  csak  — 

S vad  láza  titkos  izgalomnak 
Lángolt  át  szivén  hirtelen. 

Valója  néma  pusztaságán 
Egy  hang  csendült  át  édesen 
S szent  lön  im  újra  mind  a bálvány: 


Szépség,  jóság  és  szerelem ! — 
S elnézte  hosszan,  lebűvölve 
S üdvéről,  mely  oly  rég  oda, 
Úgy  suhant  végig  most  előtte 
A sok  ábránd  — mint  valaha 
A csillagoknak  zápora. 


A démon  ezután  megöli  Tamára  vőlegényét  az  úton.  A boltlest  a nyeregben 
marad  s a mén  bevágtat  vele  Gudal  várába.  Tamára  nagy  fájdalmában  kolostorba 
vonul,  a hol  azután  megkezdődik  kálváriája.  A démon  megjelenik  álmában  s csábítja 
őt,  majd  bűvös  szózattal  veri  fel  nyugalmát,  lelke  csendességét,  ébresztgetve  benne 


az  érzéki  vágyakat.  Ott  áll  előtte  a csábító 
tésére  szivárványfénybe  öltözötten  a kerub,  í 

S lágy  szárnya  im  egy  szomorú, 

Egy  szép  bűnös  lányt  föd  be  védve  . . . 
Vakítva  sújtja  szeme  fénye 
A démont  üdvözlés  helyett 
S száz  váddal  tiltja  ki  az  éjbe 
A rontást  szító  szellemet. 

»Izgága  fia  a vak  éjnek, 

Mondd,  ki  hivott,  te  ezéda  lélek? 

Itt  nem  volt  s nincs  számodra  hely. 

Eredj  ! Itt  soha  czélt  nem  érsz  te  . . . 

Hű  szentjeim  fehér  szivére 
Bélpoklos  bűbájt  ne  lehelj  !« 

...  És  gúnyos,  megvető  mosolyra 
Kándul  a démon  ajaka, 


démon  — de  egyszerre  megjelenik  mén 
szent  mosolyu. 

S az  ős  gyülölség  szörnyű  pokla 
Szemébe  rőt  fénynyel  lobogva 
Izzóbban  ég  mint  valaha  . . . 

»Ö  már  enyém  ! — szólt  fenyegetve 
Elkéstél.  Hadd  el!  Ö enyém! 

Védője  s bírám  nem  lehetsz  te, 

Itt  én  uralkodom,  csak  én  ! 

A büszke  szivén  ott  a szennyfolt, 
Kcléperzselve  bélyegem  ! 

Enyém  itt  minden,  a mi  szent  volt 
Es  enyém  itt  a szerelem  !«  — 

...  S az  angyal  im  az  áldozatra 
Még  egyszer  búsan  rátekint, 

Aztán  lassan,  halkan  suhanva 
Az  ég  felé  szárnyal  megint. 


A démon  most  már  hatalmába  keríti 
szavakkal  csábítja  őt,  ígérve  neki  mindent, 

És  megérinti  halkan 
Hő  ajkával  ajakát  . . . 

Tamárát  vad  tűz  járja  át. 

Még  esd,  de  el-elfúl  beszéde  . . . 

S mind  csábítóbb  hang  csalogatja. 
Hatalmas  két  szem  néz  szemébe  . . . 

Ég  tőle  . . . S a démon  alakja 
Handzsárként  villog  rá  az  éjből  . . . 


az  ellene  hiába  küzdő  Tamárát.  Bűbájos 
csak  szeresse. 

Oh  jaj  ! Már  győzött  a gonosz  . . . 

A gyönge  szívbe  kéjre  kéj  dől, 

Halálos  méreg  áradoz  . . . 

Hosszú,  kínos,  rémes  sirám 
Tör  át  a néma  éjszakán, 

Csupa  szerelem,  csupa  vád,  gyász, 

Csupa  mámor,  szilaj,  buja  . . . 

Reménytelen,  végső  sóvárgás  : 

Egy  ifjú  élet  búcsúja. 


A démon  győzött  — a szegény  Tamara 
megjelenik  a kerül),  most  már  az  övé  Tar 

Az  éter  kék  felhőiben 
Halk  aranyszárnyon,  sebesen 
Száll  egy  szent  angyal  föl  az  égnek, 
Karjában  kábultan  pihen 
Valami  bűnös  földi  lélek  . . . 

S már  mintha  édes  zene  zsongna 
Az  édcnből  mind  hangosabban  : 

Midőn  a mélyből  fölsuhogva 
A démon  im  utjokba  pattan. 

Hatalmas  mint  a förgeteg 
És  mint  a villám  : csupa  fény, 

Ajkán  őrjítő  gúny  remeg, 

Kevélyen  szól:  O az  enyém  ! 

Tamára  bűnös  lelke  félve 
Simul  az  angyal  kebelére, 

A versmutatványok  Telekes  Béla,  a j 


t megölte  lángoló  csókjaival.  Ekkor  ismét 
ra,  — a lelke. 

Forró  fohászt  mond  borzadozva, 

Ah,  most  dől  el  jövője,  sorsa  : 

»Tünj  el,  sötétkétségü  szellem  !« 

Szólt  most  az  angyal,  a szelíd. 

^Elégszer  győztél  Isten  ellen, 

S itt  az  igazság  percze,  itt ! 
v t üdvözölt ! 

S aranyszárnyán  vígan  suhanva, 

Úgy  tör  fel  a fénylő  azúrban. 

S átkozva  tört  reményeit 
A démon  meg  alámerül  . . . 

Szivében  már  se  vágy,  se  hit ; 

Úgy  él  a mindenségiben  itt 
Kínjával  újra  egyedül. 

•les  fiatal  költő  mesteri  fordításából  valók. 


33.  ELRABLÁS. 

A klasszikus  kor  bája  ömlik  el  ezen  a mitológiai  jeleneteit.  Az  erdők  vidám,  csin- 
talan manója,  a szatir,  nimfát  rabolt.  Nem  a Praxiteles  megfinomodott  szatirja  ez.  a 
hegyes  fülű,  erőteljes  ifjú,  hanem  a kecskelábú,  csúf  férfi,  a milyennek  valójában  meg- 
alkotta a görögök  fantáziája.  Torkos,  érzéki,  vakmerő  és  vidám,  a kitől  különösen  az 
erdők  sűrűjében  játszó  vagy  ti  patakokban  fürdő  szelíd  nimfák  féltek  nagyon.  A szatir, 
tele  érzéki  vágygval,  örökösen  ott  leskelődött  a bokrok  között  ime,  most  megfogott 
egv  fürdő  nimfát  s viszi  a hátán  diadalmas  örömmel.  Az  érzékiségnek  gyönyörű  kifeje- 
zése ez  a kép,  a mely  különösen  a formák  plasztikus  voltával  tesz  nagy  hatást  a 
szemlélőre. 

34.,  35.,  36.,  37.  AZ  EMBER  TRAGÉDIÁJA. 

(Luczifer  az  Úrral  szemben.  Péter  apostol : Istennek  dicsőség ! — A londoni  vásár. 

Vége  a komédiának.) 

A nagy  mesternek  Madách  Imre  remekművéhez  készült  hatalmas  illusztrácziói 
közül  négyet  mutatunk  be  ez  albumban.  Az  első  kép  az  első  színnek  azt  a jelenetéi 
ábrázolja,  a mikor  Luczifer  az  Ur  trónusa  előtt  pártoskodással  követeli  a maga  részéi 
a teremtésből. 

A második  kép  a hatodik  szin  leghatalmasabb  jelenetét  mutatja.  Adám,  mint 
Sergiolus,  a római  kéjencz,  kedvesével,  Júliával  (Éva)  együtt  ott  áll  a világ  meg- 
újhodását hirdető  Péter  apostol  előtt.  Az  égen  glóriában  feltűnt  a kereszt. 

PÉTER  apostol: 

Legyen  hát  czélod  : Istennek  dicsöséy. 

Magadnak  munka.  Az  egyén  szabad 
Érvényre  hozni  mind  mi  benne  van, 

Csak  egy  parancs  kötvén  le  : szeretet. 

A harmadik  kép  a tizenegyedik  szint  — a londoni  vásárt  — ábrázolja  a maga 
mozgalmasságában.  Az  előtérben  ott  áll  Éva,  mint  fiatal  leány,  mellette  Adám.  mint 
javakorbeli  férfi,  munkásnak  öltözve.  Mellettük  Luczifer  mint  ékszerárus,  a mint  a hiú 
Évának  ékszert  kinálgat.  A női  hiúság  szatírája  ez  a jelenet,  valósággal  a hiúság 
vására,  a hol  a női  hűség  adódik  el  néhány  ékszer  fejében. 

A negyedik  kép  — az  utolsó  színből  talán  valamennyi  közt  a legmegragadóbb. 
Adám  kétségbeesve  a látomásokon  s az  ember  tehetetlenségén  felkiált:  »Egy  ugrás, 
mint  utolsó  felvonás  . . . S azt  mondom,  vége  a w komédiának.*  De  megjelenik  Éva  s 
fülébe  súgja:  Adám,  anyának  érzem  magamat.  Adám  most  már  térdre  esik  s meg- 
nyugszik végzetében. 

A Madách-illusztrácziók  eredeti  rajzait,  mint  tudjuk,  a Nemzeti  Múzeum  kép- 
tárának ajándékozta  a nagy  mester. 

38.  RAFAEL  ÉS  MODELJE. 


A Madonnák  festője,  Rafael,  éppen  leghatalmasabb  képén  dolgozik:  A gyermek 
Krisztust  karján  tartó  Madonnát  festi.  Modelje,  egy  bájos  fiatal  asszony,  a földi  gyö- 
nyörűség valóságos  megtestesülése.  A művész,  mialatt  ihletében  szűzies  vonásait  nézte, 
telt  idomaiban  gyönyörködött,  egyszerre  megfeledkezik  a művészet  ideálokkal  telt, 
tiszta  világáról  s visszatér  a földre  — a Madonnából  földi  asszony  lesz,  a ki  ölelésre 
csábítja  édes  mosolyával.  A gyermek  lehull  a nő  kebléről  s a művész  borul  oda 
helyette  szerelmes  öleléssel.  A háttérben  ott  van  már  a vásznon  a Madonna ; a kép 
körvonalai  már  kialakultak.  Előtte  a földi  szenvedély  ellentétes  képe.  Ez  az  ellentét 
teszi  rendkívül  eredetivé  és  érdekessé  a nagy  mesternek  ezt  a művét. 


Ez  a mestermű,  mely  eredetileg  egy  hangverseny-terem  díszéül  szánt  fríz,  minden 
tekintetben  magán  viseli  Zichy  művészi  egyéniségének  vonásait.  Hogy  a zene  mennyire 
össze  van  forrva  életünkkel,  a nagy  mester  egymásba  fűződő  epizódokban  mutatja 
meg  ezt  nekünk.  Hólesőnknél  megcsendült  a dajka  édes  dala,  gyermeki  játékainkat 
is  vidám,  tréfás  ének  tette  kedvesebbé,  majd  ájtatos  zsoltár  fakadt  ajakunkról  a ser- 
dülés korában  s emlékezünk  jól  mindannyian  az  imára  hivó  harangszóra,  mely  édes- 
deden  vegyült  össze  a templom  ajtaján  kiáradó  orgonaszóval.  Az  ifjúság  legszebb 
éveiben,  a diákkorban  a dal  ifjú  lelkűnknek  öröme,  költészete,  a dal,  mely  aztán  szár- 
nyára kapja  a szív  érzelmeit  az  első  szerelem  bűbájos  boldogságában,  hogy  nászi 
indulóvá  változzék  azután.  A boldogságnak,  a jókedvnek  óráiban  tánezra  perdül 
lábunk  — s a táncznak  is  a zene  a lelke.  A magyar  járja  a csárdást  s minden  nemzet 
a maga  nemzeti  tánczát,  még  a vad  népek  is  tánezban  fejezik  ki  szivök  csapongó 
örömét.  Látjuk  egy  gyönyörű  epizódban  a különböző  népek  nemzeti  tánczát,  azután 
elvonul  előttünk  egy  csapat  katona;  zeneszóval  mennek  a csatába,  a hol  megszólal 
majdan  a támadásra  hivó  trombitaszó.  Egyszerre  más  kép  tűnik  szemünkbe  — 
a vészharang  szava  kondult  meg  a távoli  templom  tornyában,  megrettentve  a mezőn 
dolgozó  földmivest,  majd  hazafiasság  füzétől  felhevült  tömeget  látunk,  a mint  a nemzeti 
himnuszt  énekli  lelkesedve.  Ismét  változik  a kép.  Fenséges  oratórium  zendül  meg, 
s a háttérben  kiemelkedik  a nagy  mester,  Liszt  Ferencz  alakja,  a mint  ihlettől  áthatva 
vezeti  a zenekart.  Emitt  meg  a konczertezőket  látjuk  — a kép  alatt  ez  a jellemző 
mondás  van:  A fenségestől  a nevetségesig  nincs,  csak  egy  lépés.  Rubinstein  és  Sarasaié 
fenséges  szonátái  mellett  ott  hangzik  a zenebohóczok  parodisztikus,  furcsa  muzsikája. 
Itt  meg  egy  operettből,  a Faust- ból  énekel  duettet  egy  megkopott  tenorista  és  kissé 
elhízott  énekesnő.  Szomorú  jelenetek  következnek  most:  kopott  kintornájának  zenéjé- 
vel indítja  meg  a járókelők  szivét  a félláhn  koldus,  mialatt  könyörögve  mondja: 
Adjatok  valamit.  Még  egy  lépés  — ott  vagyunk  a sírnál,  a hol  a zene  utoljára  szövő- 
dik az  ember  sorsába.  Mig  a rögök  dübörögve  hullnak  a koporsóra,  felhangzik  a halotti 
ének  szívszaggató,  komor  melódiája:  Requiescat  in  pace ! íme,  a zene  elkísérte  az 
embert  a bölcsőtől  a sirig.  A nagy  mester  ezt  a képet  megküldötte  Liszt  Ferencznek, 
a hangok  fejedelmének.  Liszt  erre  a következő  levelet  irta  Zichynek: 

Nagyhírű  Festő  ! Nagyszerű  ajándékot  küldött  ön  nekem.  A zene  géniuszáról  szóló 
rajza  »A  bölcsőtől  a sí rig«  csodálatos  szimfónia.  Megpróbálom  majd  megzenésíteni  és  a 
lapot  önnek  fogom  ajánlani  Fogadja  stb.  1881.  április  12.  Bécsben.  Liszt  Ferencz. 

Ez  a szimfónia  csakugyan  el  is  készült.  Ez  volt  Liszt  Ferencz  utolsó  munkája. 

